
اسم الكتاب لا يمت بأي صلة... من قريب أو من بعيد 
لمضمون الكتاب؛ وأي تشابه بين الاسم والمضمون فإنما 
هو من قبيل الصدفة» وليس للمؤلف أي معارف في 
بولاق أو فيصل... 


أطول مقدمة كتاب في التاريخ 


بد 

من زمان وأنا متعود أدرس تجارب الآخرين قبل ما أإأقل أي تجربة... 
عا د يي ا تي 
سبقتني في طرح قضية الخلافات الزوجية. .. وبالطبع كان الهم 
دي (الرجال من المريخ والنساء من الؤهغرغ] لكاتب الدكتوا : 
جو أ ا ااا مي و 1 
واعتكفت عليه فى البيت لمده أسبوعين كاملين. . إني أفهم منه حل .؟ 
أبدَا 
زجحت وات يا عا لي بزع انلك وله لتويك التسكة 
رابيد .. (على أساس د يعني إني مدارس لغات). .. بصراحة فكرت 

شتري النسخة الإنجليزي بس للآسف الميزانية مسمحتش... لكن لما 
قريت على غلاف الكناب من بره إن باع أكثر من ١4‏ مليون نسخة 
ابتديت أتشجع تاني وأقول لنفسي يعني الراجل باع 4 ١‏ مليون نسخة 
لو كسب في كل قت حا جوز دوكر ان يق تلوفئر للكيد عدا الثكر.. 
ومحدش عارف يمكن أبيع من كتابي حتى ولو 0٠٠‏ نسخة أسدد بتمنهم 
إيجار الشقة شهرين... المهم... مطولش عليكم قريت الكتاب كمان كذا 
مرة لحد ما فهمته... بس السؤال اللي كان محيرني. .. هل يا ترى الكتاب 
ده ويعرط مشاكلتا إسنا ولا مشاكليم هماه وحتى أو يبعرض مشاكل 
تمسنا... يا ترى الحلول اللي قدمها مناسبة لشخصياتنا... يعني من الاخر 


الكتاب ده مفيد لينا ولا لأ... وعلى ضوء كده هقرر إيه اللي هقدمه في 
كتابى... علشان كده قررت كالعادة أعمل بحث ميدانى عن مدى تأثير 
النوع ده من الكتب على الناس في كل المستويات. الاجتماعية... 

وقررت ابتدي بالعشوائيات على أساس إن فيها تلت سكان مصر يعني 
5 مليون بني أدم عايشين في ١١71‏ عشوائية... تخيلوا... 1 


بيد يي يزو دين دريو عرزت سير عبنت رسيي رسيي موتك سينا برزنة درن برزناة رز بين جر" ينه" درك برك 9ه 29 مد 

١‏ - مدى تأثير الكتاب نساء عزبة الهجانة 


أولا تعريف بعزبة الهجانة. 

هي إحدى العشوائيات المصرية؛ وتنبع أهميتها من خلال موقعها 
الجغرافي الهام على طريق مصر السويس الصحراوي والذي يتوسط 
سكان مدينة نصر وسكان التجمع... 

أما عن دخل الأسرة هناك فقد يتعدى السبعين جنيهًا شهريًا وهو ما يزيد 
بكل الأحوال عن احتياجات الأسرة التي يتراوح متوسط عددها من 1 : 
5 فرد (يعنى البني ادم عندهم بياكل ويشرب ويلبس ويتعلم ب١ ١٠‏ جنيه 
شهريا)شوفوا البزخ!!! . ويعيش سكان هذه العشوائية في تجمعات سكنية 
يطلق عليها مسمى (عشش)... وهي عبارة عن هياكل متلاصفة يتم 
تصنيعها بأي خامة بداية من الخشب والطين والصفيح إلى بقايا فضلات 
الحيوانات الجافة... ولهذه الأبنية من الخارج طراز معماري مميز 
للغاية يشبه في تكوينه المقابر الجماعية... حيث لا يدخلها الهواء إلا في 
الشتاء القارص فقط محملا بالأتربة والجراثيم نتيجة مروره بأكوام 2 
القمامة المتلاصقة.. ' والتي 5 تعترضه عدة مرات مما يجعل سكانها في 
مجملهم عبارة عن مادة علمية دائمة لطلبة المستشفيات التعليمية مثل 
القصر العيني وعين شمس والدمرداش. .. أما في الصيف فلا يعاني 
الأهالي هناك من حرارة الشمس الحارقة كغيرهم من باقي سكان 
القاهرة الكبرى... وذلك بالرغم من أن معظم العشش قد صمم سقفها من 
بقايا علب الصفيح الصدئ والتي تساعد على نفاذ الحرارة للداخل... 

وعن سر اعتدال المناخ صيفا في عزبة الهجانة يجيب أحد خبراء 


الأرصاد الجوية قائلا (إن انسياب المجاري والصرف الدائم في حواري 
عزبة الهجانة هو الذي يمنحها هذا المناخ الرائع صيفا حيث تعادل ميأه 
دور جات الحرارة فتمئحها الرطوية» هذا ؛ في الوقت الذي تعاني فيه باقي 
الأحياء سجوره مس شده امعرارة الأمر الذي دعا + لآن 0 
لدى باقى الأحياء؛ ولكن نظرًا للديمقراطية التى يتمتع بها الأهالى هناك 
قد قاموا بتفويض مندوبهم في البرلمان للاعتراض على القانون الجائر. 
المجهودات الفردية للسكان كل على حده - وأثناء قضاء حاجتهم في 
بنساب بدوره بعد ذلك في الشوارع في صورة 590 غير أن تسبب 
الحكومة في تأخير عربات الترنشات (سيارات نزح المجاري من 
تحقيق هذا المناخ... 
ثنيّا رأي إحدى سيدات العزبة في كتاب جون جراي: 
ه مدام حميدة إيه رأيك في الكتاب اللي في إيدي ده؛ ويا ترى تعرفي 
عنه إيه...؟ 


يوه يا خويا... هو فيه حد ميعرفش الكتاب الأخضر بتاع المدعوق 


هه لا يا فندم ده كتاب تاني خالص... لجون جرآي... 


يا سيدي... أهو كلهم أنيل من بعضء إذا كانوا هما ولا الراجل اللي 
كان بيحكمنا... جتهم مصيبة تخدهم كلهم. 

يا نور عيني الخلافات الزوجية عندنا مالهاش علاجء» أصلها بعيد 
عنك وعن السامعين عندها المرض البطال... يعني قول للدكتور 


يعني أفهم من كده إن حضرتك رافضة الكتاب من أصله...؟ 
لأيا حبيبي وهرفضه ليه... ده حتى كتاب باين عليه إيمه وسيمه 
ويوزن ييجى نص كيلو... 

يا فندم إيه بس علاقة الوزن بموضوعنا؟؟؟ 


معلش يا سي الأستاذ» أصل إحنا عندنا أهم حاجة في الكتاب 
والجرنال... وزنهم... علشان اسم الله على مقامك لما نتزنق نبيعهم 
بالكيلو للمعلم مرزوق بتاع الطعمية يعملهم ولامؤاخذة أراطيس... 


أيوه ة فهمت... يبقى علشان كده وزارة ال لتعليم بتعمل الكتب بتاعة 
التلاميذ تقيلة وتقطم الوسط... علشان لو اتزنقوا يعني... 


براوة عليك... أديلك فهمت... 


بيتناولها الكتاب... 


ولو اني مش فاهمة أنت بتقول إيه... بس اتفضل... 


الكاتب في الفصل الأول بيحذر المرأة إنها تفرض على جوزها 
النصيحة قبل ما يطلبها منهاء وبيقول إن ده بيستفزه وبيحسسه بعدم 
ثقتها في قدراته... إيه رأيك؟ 


والنبي راجل بيفهم... أصل أنا أول لما أتجوزت المنيل (برعي) 
وكان ساعتها صبي عجلاتي أد الدنيا لقيته كده ياخويا حريقة 
العبلك شوية حديد زي ما بيقول العندليب شعبان عبد الرحيم... 
وليه لو فت فتحتى بوقك في البيت ده تانى لأكون دابب المفك ده فى 
عنيكي و عاملك عاهة مستديمة) أنا بقى من ساعتها ياخويا بطلت 


هايل... هو ده اللي كنت عايز أعرفه... يعني الدكتور كان عنده 
حق في النقطة دي... طب ننتقل لنقطة تانية... 


اتفضل. .. 


ناتجح عن عدم فهم لهم البكسيت لاختلافاتهم نا دو كن انتي لمستي ده 
مع الأستاذ برعي؟؟؟ 


بصراحة الكدب خيبة... أنا ملمستوش... لكن مرة كده في ساعة 
حظ ميّلت عليه وقولتله (يا واد يا برعي هو إيه الفرق بيني 
وبينك)... راح شادد نفس طويل من الجوزة وقالي (الفرق 
لل يمير .. . أنا راجل كسيب ويوميتي 7١‏ جنيه لكن 
انتي وليه ملكيش أي ستين لازمة... قومي بقى اعمليلي كوباية 


© هايل... ده برضه فرق منطقي بس أنا بقى اللي هكتبه في كتابي 


ومالو يا خويا... ما أنت برضه الخير والبركة... وان شاء الله 
كتابك هيبقى أكتر من ؟ كيلو... بس أنت بقى افتكرنا وهاتلنا منه 


ه من عيني يا هانم... ألف شكر... سلام. 


عزبة أبو حشيش أيضا... تعد من أهم وأكبر العشوائيات المصرية... 
وتتمتع العزبة بنفس الطابع الذي تتمتع به غيرها من العشوائيات من 
حيت الأبنية المعمارية وحاله الطقس... غير أن هذه العشوائية تنفرد 
بتوجه غالبية سكانها إلى العمل (كفواعلية)... وعن الفواعلية يقول 
ديكارت رحمة الله عليه... (الفواعلية هم المرادف المصري للعبيد في 
عصر الرومان وهم أناس سقطوا من ذاكره المجتمع... يستيقظ الواحد 
منهم فجرًا تاركا بيته خاويًا بلا نقود أو طعام متوجهًا إلى أحد الميادين 
العامة ليجلس بين أقرانه على الرصيف منتظرًا إحدى سيارات النقل 
التي يمتلكها أحد مقاولي المباني والهددء حيث تأخذه السيارة إلى إحدى 
المواقع ليقوم هناك بحمل الطوب والرمل والأسمنت على كتفيه ويصعد 
بهم للطوابق العليا والتي قد تصل إلى عشرات الطوابق... وعلى هذا 


يقضي طيلة اليوم بين الإجهاد والتوبيخ والإهانات مقابل بضع جنيهات 
قد لا تكفي قوته منفردًا ويظل هكذا (المنسي) على حالته إلى أن يشيخ 
أو تصيبه أحد الأمراض التي تقعده كالغضروف مثلا... ليعيش بقية 

حياته كفأر تجارب في المستشفيات التعليمية ) 


وفى سؤال خبيث لأحد المقاولين (لماذا لا تقوم باستئجار ونش كهربائي 
بدلا من هؤلاء الفواعلية الملاعين) أجاب (يا باشا ونش ليه... ده 
الواحد منهم زي اللوري يجر ميت مقطورة:؛ وبعدين أصل بيني وبينك 
إيجار الونش دلوقتي 2٠٠‏ جنيه يعني يومية ١‏ واحد منهم... ولا 


إيه؟؟)... 


عفرا إن كنت قد أطلت عليكم الوصف... ولكن فقط حاولت أن أصف 


وإليكم الحوار مع الأستاذ مرسي... أحد الفواعلية هناك:- 


ه الأستاذ مرسيء يا ترى سمعت قبل كده عن كتاب اسمه (الرجال 
من المريخ والنساء من الزهرة )؟ 


يا صلاة النبي... يا صلاة النبي... هما الرجالة والنسوان طلعوا 
المريخ... 


لآ بأ فندم. . . مقصدش . .. ده مجرد أسم لكتاب بيتكلم عن العللاقات 


يا عم قول كده... لفيت دماغي... وكنت هتضيع الحجرين... بس 
هى العلاقات الأسرية ولامؤاخدة عايزة كتب... 


أنا أسف... طب يا ترى ممكن أسأل حضرتك سؤال...؟ 


عينيا اسأل يا باشا... 


الكتاب ده بيقول إن المرأة بتعشق فكرة الهدية وطريقة تقديمها أكتر 


إن جيت للحق... أنا لا معاه ولا ضده... بس اللي اعرفه إن 
النسوان بتحب أي حاجة ببلاش... المهم بس الراجل يكع ويجيب... 
ولو حتى تجيبلها المحيط... هتقولك (قمان)... أصل ولا مؤاخذة 
عنيهم فارغة وميملهاش غير التراب... طب خد عندك... أنا مرة 
دخلت على الولية أم أحمد_ حرمنا المصون_ وفي إيدي نص 
كيلو نيفه بس إيه من اللي وصى عليها لقمان... وقولتلها خدي 
بري نفسك... تقوم الولية الناقصة بصالي من فوق لتحت وتقولي 
(ياما جاب الغراب لامه!! نص كيلو بس!! هما دول يا حيلة اللي 
قدرت عليهم... طب والنبي دول هيكفوني أنا وأنت ولا هيكفوا 
العيال التسعة ولا هيكفوا أمك العاجزة اللي متلاحة جوة)... أنا بقى 
ربك والحق... نفسي اتسدت وحلفت بالطلاق مهجيب لها حاجة 


لا طبعًا معندهاش حق الست أم أحمد... ده بدل ما تشكرك وتعملك 
دعم معلوي... دي كده عملتلك حاله من الاستياءء وعطلت 
الاتصال الإيجابي بينكم... 


على رأيك... أنا برضه قولتلها كده... 

طب ده بالنسبة للهدايا العامة... لكن بالنسبة للهدايا الشخصية يا 
ترى فكرت مرة تجيبلها هدية شخصية في عيد جوازكم مثلا. .. أو 
في الفلانتين...؟ 

والله يا أستاذ مشاغل الواحد بتنسيه المناسبات والأعياد الحلوة دي. 
بس أنا مرة جبتلها جلبية كستور ة في أول طلعة رجب... 


جلبية كستور!!! على كل مش مهم مضمون الهدية» الدكتور قال 
المهم الطريقة... يا ترى قدمتهلها إزاي...؟ 


سيا إزاي يعني... رميتها في وشها وقولتلها خدي ياكش 


طب والله طريقة جديدة... ها... ويا ترى هي كان رد فعلها إيه...؟ 


حدفتني بيها وقالتلي جتك نيلة عليك وعلى مجايبك... هو أنا يعني 
كنت محتاجة جلبيتك يا ابو جلبية... 


طب والله برضه ردها منطقي... بصراحة يا جماعة انتو بتعاملوا 
بعض بمنتهى الشياكة... بس أعتقد ان الدكتور (جراي) لو كان 
آلف شكر... يا أستاذ أبو أحمد... 


ده كان باختصار رأي شريحة من الطبقة المطحونة في النوع ده من 
الكتب ناخد بقى رأي الطبقة اللى بتطحن الطبقة المطحونة... 
لقاء مع مدام صافيناز 
ه» مدام صافيناز... انتي أكيد قريتي الكتاب ده... 
أيوه أيوه... بتاع عطارد والزهرة... 
ه لا يافندم بتاع المريخ والزهرة... 


يا سيدي... آهي كلها كواكب... المهم أدخل في الموضوع علشان 
راحة الجيم... 

ه تروحي وتيجي بألف سلامة يافندم بس ياريت متنسيناش في 
الدعاء. 

دعاء إيه... بقوللك راحة الجيم. وبعدين أرجوك ادخل في 
الموضوع أنا يومي مزحوم جدّاء جيم ودكتور سنان وبالليل رايحة 
الروتاري... يعني مش فاضية... خاااالص... 


الله يكون في العون... هي الحياة كده يا ست هانم... كلها تعب 


اتفضل... 


ه أناكنت بس عايز أسألك إيه رأيك في المشاكل اللي عرضها 
الكتاب بتاع جون جراي وطريقة حلها... ويا ترى مناسبة لمجتمعنا 
الشرقي...؟ 


مش فاهمة... ارجوك وضح شوية... 


يا مدام واضح إن حضرتك مقرتيش الكتاب من أصله... 


بصراحة هو عندي بس معرفتش أقراه... أصله مكتوب بالعربي 
وانا مش بعرف عربيء ولفيت كتير على النسخة الفرنساوي بس 
ها... ها... بصرة... أصل أنا كمان كنت بادور على النسخة 
الإنجليزي وملقتهاش... واضح إن إحنا في المنطقة العربية عندنا 
مشاكل مع اللغة العربية... ويمكن ده السبب اللي مخلينا أقل دول 
العالم في القراءة... 


أيوة فعلا هو ده السيب... 


إيه رأيك فيها... 


افيك بليزيير(بكل سرور)... 


يعني مثلا... الكتاب بيقول إن الزوجة لما بتشكي لجوزها عن أي 
حاجة بيكون هدفها إنه يسمعها ويتفاعل معاها... مش إنه يحللها 
المشكلة... إيه رأيك في طرح النوع ده من المواضيع...؟ 


والله أنا شايفة إن الموضوع عندنا أعقد من كده بكتير... 
إزاي يعني...؟ 


يعنى مثلا عندهم في أمريكا وأوربا وغيرها من البلاد اللي انتشر 
فيها الكتاب... الناس ثقافتهم مختلفة يعني بمجرد ما بيعرفوا 


المشكلة ويكتشفوها فورًا بيعترفوا بيها ويخدوا خطوات لحلها... 
لكن إحنا عندنا... بنبقى عارفين المشكلة بس رافضين نحلها... 
هقولك... أنا مثلا عارفة إن جوزي بيكره فيا حاجات كتير وعارفة 
بالتحديد إيه هي الحاجات دي»؛ بس مش ممكن هغيرها لإنه هيتعود 
على كده ويفضل كل يوم يطلب إني أغير حاجة تانية» وهو كمان 
نفس الطريقة؛» عارف إني معترضة على حاجات كتير في 


تصرفاته بس مصمم ميغير هاش علشان بيعتبر إن ده هيبقى 
انتصار ليا وهيقلل من رجولته... 


أيوه تقصدي إن الكبر والعند هما السبب في احتفاظ كل واحد منا 
بعيوبه؟! 
مش بس كده... الكسل كمان... 


الكسل....!!! إزاي... ؟؟ 


يعني كتير مننا... عارف عيوبه.. بس اتعود عليها ومكسل يغيرها 
ومستني إن الطرف التاني هو اللي يبتدي أو حتى يستسلم ويتعود 
عليها... أصل إحنا طبيعتنا كده؛ بنكره جدا التغيير... 

لأبس ده ممكن يعمل تراكم بينكم... يعني يخلي كل طرف شايل 
ومكتوم من الطرف التاني... لحد ما بييجي وقت وينفجر... 


طب مهو ده فعلا اللى بيحصل... يعني أومال المحاكم مليانة قضايا 
طلاق ليه...؟ 

عندك حق... يعني المشكلة عندنا مش إننا نعرف المشكلة... 
المشكلة عندنا... إننا نقرر نحلها... واحنا طبعًا بنكسل ونتكبر 
ونعاند... يعني مفيش فايدة... 


وبي 4©» 


طب آذ لاك هذا لوقت حضد تك 


شكرا... سلام... 


اد الفقر والجيل هما السنب فى معظر الغلافات: الزوجنة فى 
معظم الأحياء البسيطة» ولا يمكن هيكون الحل عن طريق 


يمدلهم إيده ويطلعهم فوق الأرض علشان نشوفهمء وبعد كده 
نبتدي نفكر في حل مشاكلهم الأسرية... 


الكبر والحتاك والقيق هما اليب فى معظام الخلافات الزوجية 
في معظم الأحياء الراقية» ولا يمكن مشاكلهم هتتحل غير لما 
يعترفوا بعيوبهم,؛ ويقدموا مصلحة البيت والأسرة على 
مصلحتهم الشخصية... الناس دي لازم يتزرع جواها الدين 
والقناعة ومش مهم ننصحهم لإنهم عارفين سبب مشاكلهم أكتر 
00 


شق ةا المترسنة الل را يقيتل ١‏ انالا عن جديا 
عل عليا ماقا ند امدرت تال ريك لمرتيوة اثاكا 
واللي هيحكي قصة هند وجوزها على اعتبار إنهم بيمثلوا 
الطبقة دي بلا دبنا... 

موضوعات الكتاب 


. تعريف بهند وحكايتها إيه. 
. جاءنا العريس التالى. 

يا دبلة الخطوبة. 

. ليلة الدخلة. 

. المدام مبتعرفش ترقص. 
عبان لالد 


6. خريف المرأة الشهري. 
5. هدية عيد جوازنا. 

٠‏ الرجال لا يحبون المفاجات. 
1 ميروك جالك يتشوو لد 
؟ ". فائلة جوزي الحمالات. 
؟". جرب نار الغيرة. 

5 . جوزي بقى مستهتر جدًا. 
5. الهانم عاملة شعرها. 

5. أرجوكي سيبي الشغل. 
.١١‏ مناخير جوزي. 

7. جوزي بقى سايلنت. 
.١1‏ جوزي بيخوني. 


."٠‏ هنداوي عايز يتجوز عليا. 


تعريف مين هند وحكايتها إيه 


هند... هي بطلة الكتاب ده... وهي أصغر إخواتي البنات... بنت عادية 
٠‏ جدًا... زي أي بنت... بتحلم كتير... بس معظم أحلامها بتصب في 
الاخر في فارس الاحلام... وفارس الاحلام عند هند ميبفاش فارس إلا 
إذا دخل البيت من بابه... ساعتها بتسميه فورًا... ابن الحلال... 
ابن الجيران... هو أول تجربة في حياة هند... لكن مش أول حب... 
لإنها تجربة إجبارية... (على حد تعبيرها)... مش اختيارية... بمعنى 
إنه أول واحد تقع عينيها عليه يوم ما اكتشفت من تفاصيل جسمها إنها 
أمجد بقى هو طالب سنة رابعة تجارة... وأول حب في حياة هند (هي 
بتقول كده) حاصرها بعنيه الزرقا أول يوم دخلت فيه الجامعة... ومن 
ساعتها وهي بقت محسوبة عليه... يعني مفيش أي واحد من الدفعة 
للاسف أمجد بمجرد ما اتخرج هند اديتلو لقب (ندل) وده لإنه اختفى 
ومبقاش بيجي الجامعة تاني... بس هي اعترفت لنفسها في أول يوم 
تتشاف فيه على الكافتيريا لوحدها... وقالت (طب والله أنا عذراه لسه 
أدامه جيش وكفاح طويل... إيه بقى اللي هيخليه يربط نفسه بيا من 
دلوقتي). 


هند من ساعتها قررت متدخلش تجارب تاني وقررت التفرع لمستقبلها 
ورفض أي واحد من العرسان اللي بيتقدمولها كل يوم والتاني... 

عدت السنين (هوا )... واتخرجت هند من الجامعة واتشال من عليها 
آخر غطا... وابتدت تفكر تشتغل علشان تشغل وقت فراغها... لكن 
لإنها محترمة زيادة عن اللزوم أخدت وقت طويل جدًَا لحد ما لقت 
وظيفة مناسبة في شركة تصدير واستيراد... 
أنا بقى إيهاب... ابن أم إيهاب وأخو هند الكبير وأقرب واحد ليها في 
الدنياء بتحكيلي كل أسرارها ومصايبها وأنا باسمع وبانصح على 
عكس ماما وبابا اللى دايمًا يهاجموها. 

أما بقى أكبر صدمة حصلت لهند في حياتها فهي بسببي أنا... 
وبالتحديد يوم ماقررت أشتغل : في الغردقة وأنقل كل حياتي لهناك... 
يوميها شفتها لأول مرة وهى بتعيط وحسيت أد إيه كانت بتحبني... 
يوميها مرضيتش تسكت غير لما حلفتلها على المصحف إني هنزل 
الفاهرة كل شهر وكمان هبقى معاها على التليفون والشات طول 
الوقت... 


من يوم ما سافرت للغردقة ما اتصلتش ولا مرة (بهند)... بس هي 
طلعت أجدع مني وكلمتني النهارده علشان تبشرني إنها خلاص وافقت 
على عريس من اللي بيتقدمولها... 
قالتلي إنه زميلها في الشغل بس عمرها ما شافته. .. لإنه على حد كلامها 
- خجول جدًا وفي حاله ومالوش أصحاب... كانت شايفة إن عنده 
مميزات هايلة... يعني طيب وخجول وخام وعلى نياتهة صفات عكس 
(أمجد) اللي كانت بتحبه!! وده اللي خوفني... لأآن واضح إنها بدون ما 
تشعر بتختار شاب مختلف تمامًا وفي كل حاجة عن تجربتها الأولانية 
اللي فشلت فيهاء ودي في حد ذاتها غلطة... بس ربنا يستر... 
الحاجة الوحيدة اللي ماكنتش عجباها في العريس هو اسمه.. 
(هنداوي). .. بصراحة اسم له إيحاءات غريبة. .. يعني يا ترى له أصول 
هندية. د د والدته سمته كده علشان خايفة عليه من 

... الله أعلم... هند اتصدمت أول مرة اتقدملها علشان كان لابس 
وس اوري ويا اراسي ارسي ا 
زي كل اللي سبقوه... لكن رجعت وقالت (طب ما أدي لنفسي فرصة 
تانية يمكن يكون فيه مميزات أهم من منظره) وده فعلا اللي حصل.. 
لاني فى المقاينة الكاتية و الثلانة ابر يطالة جا وايقيت لايش ممرة اله 
الكثيو» بس يرضيه علشان تتاكن مين أخبلاقه دخات على سقحته على 


أنا قفلت مع هند بعد ما باركتلها وطلبت رقم هنداوي واتصلت بيه 
علشان أباركله هو كمان:٠-‏ 

ه ألوو... الأستاذ هنداوي؟؟ 

- أيوة أنا الأستاذ هنداوي... مين معايا؟؟ 


ه انا إيهاب أخو هند... 


- أهلا وسهلا... إزيك يا أستاذ إيهاب... والله أنا باسمع عن 
هند ملهاش سيرة غير الكلام عليك لحد مزهقتني. 


ه زهقتك!! (لأ واضح إنه مدب) أيوة معلش أصل إحنا اخوات من 
زمان. 


ِ أيوة أيوة. مانا حسيت كده برضةهة... 
ه (لأده كمان غبي) حسيت بإيه يا أستاذ هنداوي؟؟ 
5 حسيت زي ما حضرتك بتقول .. إنكم يعني اخوات من زمان. 


© (ما شاع الله .. ده نكس دماع هدد... نكس الذكاء والنباهة. سبحان 
الله ما جمع إلا ماوفق) واضح إن حضرتك قوي الملاحظة جدًا. 


5 ألف شكر ده بس من ذوقك... 


عه طيب يا أستاذ هنداوي... يا ريت نبقى على اتصال ببعض... 
وياريت كمان نشيل التكليف... يعني خلينا أصدقاء... 


- دي طبعا حاجة 3 تشرفني جدًا.. /' 


وأنا كمان يشرفني يا هنداوي إنك تكون صديقي وجوز أختي في 
نفس الوقت... 
طب يعني ينفع اقول لحضرتك... (أستاذ إيهاب)... كده يعني 


(آه... ده واضح إنه ضايع خالص )مش فاهم؟؟ يا حبيبي منتا 
حطيت ألقاب... ولا تكنش فاكر إني اسمي كده -أستاذ إيهاب - 


أيوة فعلا منا كنت فاكر إن ده اسمك المركب على أساس إن هند 
يعني كانت دايمًا تقول عليك أستاذ إيهاب... 


(اللهم طولك يا روح)... لا ياسيدي أنا إيهاب حاف... وعلى كده 


طبعًا... ده أنا متعدد المواهب... أي والله... 
يا سلااا|||١١||ااام...‏ ويا ترى إيه هي مواهبك بقى.... 
شوف يا سيدى... أولا أنا شاعر... ثانيًا باكتب شعر وثالثا بالفي 
شعر ورابعا... 
طب خلاص خلاص... أكيد رابعًا هتبقى بتاكل شعرية... كفاية 
أوي لحد ثالثا... ياريت بقى تسمعني حاجة من أشعارك... 
طب يا سيدي هقولك قصيدة رومانسية كتبتها علشان هند 


دبلة صفيح أو حتى خشب أو لو غني هاتجبها دهب 
تسحب بيها جاموسة وتمشي وأنت وحظك 
تطلع حمرا... تطلع قرعة مش هايخصك 
منتا خلاص طبيت يا جميل مبقاش عندك أي بديل 
إلا إن أنت تولع فيها أو تدفن نفسك جنبيها 
أو تعمل مجنون في الهبل 
دبلة صفيح أو حتى خشب 
جيه المأذون بقى وأتأكدت اتزفيت قصدي إتزفت 
روحت البيت اتدربعت طلعت ست لأ طلعت قرد 
جاي تتجوز وللةا تفت أهي واحدة تعلمك الأدب 
دبلة صفيح أو حتى خشب 
عيل والتانى بقيت أب وإذا جيت تتكلم ع الحب 
تلقى الشلاليت ع الأجناب ومحاضر وبوليس وأداب 
إزاي تتكلم عالحب مش مكسوف وانت بقيت أب 
أحسنلك فكر في عفاف قلبت من إسهال لجفاف 
وعويس أبنك شم تراب ومخيمر بفى يشرب جاز 


وسعاد طلعت في البوتوجاز مجنون اللي يقول ياجواز 


لو بس أعرف مين السبب 10101000020505 


ما شاء الله ده إيه الرومانسية دي... ده انت شاعر موهوم 
بس وحياتك بلاش تسمعها لهند علشان الجوازة دي تتم على 


طب بلاش دي... أسمعك واحدة تانية. .. 


لأ أبوس إيديك بلاش... أصلي بتأثر جدًَا بالشعر 
الرومانسي ده وبيعملي حساسية... يللا بقى تصبح على 


١‏ خلاص يا سيدي... ملناش 


التعلية , العا 
لأواضح إن هنداوي كويس وعايز يعيش... وده اللي هيخليه يعمر مع 
هند لإنها قوية ومفترية فبالتالي هيحترمها وطبعا إحنا عارفين الإحصائية 
اللي بتقول إن الزوج اللي بيحترم مراته وبيسمع كلامها (يعني بيقول 
طيب وحاضر) عمره أطول ب 5٠‏ سنة من الزوج اللي بيعترض 
عليها... وده طبعًا واضح من كمية الأزواج اللي بيختفوا في ظروف 


غامضة وبعد كده بيلاقوهم متقطعين في أكياس بلاستيلك, .. كمان ده بيأكده 
الازدحام الهايل بعنابر الكسور والحروق بالقصر العيني (قسم الرجال)... 
طيب... يعني هنداوي زوج مثالي... صحيح هو لاسع شوية لكن هند ألسع 
من اللي جابوه وهتمشيه على العجين ميلخبطوش... ' 
بس أنا عندي كام نصيحة لآي واحدة بتختار عريس... ممكن أقولهم..؟؟ 
١-الانطباع‏ الأولاني مش مهم خالص ومش لازم يعجبك من أول مقابلة 
المهم تستريحيله بس» وكمان مش مهم جايب معاه إيه... فاكهة ولا ورد 
ولا سندوتشات» وحتى لو طلع جلياط وطبق إيده في عشرة جنيه 
وإدهالك... استني شوية وشوفي المقابلة التانية يمكن يكون خجول أو 
معندوش خبرة... ' 
؟-فرق السن مش مهم أوي... بس ياريت ميزدش عن ٠٠0‏ سنة... كمان 
الفرق في المستوى المادي مش مشكلة (طالما بيشحت بكرامته) طب ما 
كل الشباب مش لاقية تاكل... لكن الخوف بفى من الفرق في المستوى 
الثقافي والاجتماعي... ده بقى اللي مينفعش... يعني مينفعش مثلا دكتورة 
في الجامعة تتجوز (سمكري سيارات) ولا العكس... ممكن (نجار مسلح) 
ماشي بس يكون معاه دكتوراة زيها... (طب والنعمة أنا أعرف نجار 
مسلح معاه ماجستير )... 
"-بالنسبة للتجارب والخبرات السابقة فمنقدرش ننكر إن معظم البنات 
دلوقتي عندهم تجارب... يعني بالنسبة للبنت المحترمة أكيد اتخطبت كذا 
مرة... وبالنسبة للنصف محترمة أكيد اتجوزت عرفى كذا مرة... أما 
بالنسبة للمنحرفة خالص فأكيد مسجلة آداب... المهم يعني إن كلهم ليهم 
تجارب على اختلاف مستوياتهم وتربيتهم علشان كده بانصح أي واحدة 
إنها تنسى تجاربها السافلة أقصد السابقة وتدخل التجربة الجديدة على مية 
بيضة وبدون عقد وياريت متحكيش لخطيبها حاجة... كمان بلاش كلكعة 
ومش كل حاجة تبان من العريس تخوفها وتقول (يا نهار اسود ده باين 
عليه زي اللي قابله) لأن ده دليل على إنها بقت فعلا معقدة... وبعدين هو 
حد لاقي عرسان من أصله؟؟ جتكم البلا... 


ألف مبروك... هنداوي خلاص دخل نص القفص برجليه... اشترى 
الدبلة ولبسها لهند في احتفال عائلي بسيط... على أساس إن الشبكة 
وكتب الكتاب والدخلة إن شاء الله هيكونوا مع الفرح الكبير... 

من النهاردة قواعد اللعبة اتغيرت والعريس لازم يفهم إن الخطوبه 
عندنا عبارة عن مركز إعداد وتأهيل... وده بيعطي الحق للقيادت العليا 
(الأم والأب) بالمتابعة الدورية وإجراء كل الفحوصات الجسدية 
والنفسية والمادية عليه للتأكد من صلاحتيه لأداء دوره المستقبلي 
كزوج... 


-١‏ الاختبار الطبي... 


يعني )... مقاس القدم 51 مع قليل من الفلات فوت... عرض الصدر 
نفس مقاس القدم (ودي المعجزة)؛ عدد أصابع اليد اليسرى تشبه تمامًا 
عدد أصابع اليد اليمنى مع اختتلاف طفيف في أماكن السبابة 
والوسطى... لون العينين صعب جدًا تحديده نظرًا لندرة هذه الدرجة 
اللونية بين البشر والتي ترمي إلى اللون (الكحلقي)... أما عن الشعر 
الغجري المجنون فهو يسافر في كل الدنيا دليلا على انسداله» حيث 
يكثر على الجانبين ويندر جدًا في الوسط (يعني من الآخر أصلع ) 0 


"-اختبار القدرة المادية... 


راسيو ع يقارم البنت... بس قولي الأول... 
طبعًا مفيش... مش مهم... 5 بنشتري دنب .. أهو بدل ما البت 
تعنس... وعلى رأي المثل (خدوهم فقراء واشحتوا معاهم )... بس إحنا 
مطمنين علشان واضح إن (الوالد) ربنا يديله الصحة لفترة محدودة.. 
نايم على خميرة... يعني غني... وان شاء الله بعد عمر قصير هتورته 
لأنك ابنه الوحيد... مش كده.. ؟؟؟ 


كام شهر يا ترى دي هتكفيك 5: تشتري شقة تمليك ولا ناوي تقضيها 
إيجار جديد... لأ خد بالك إحنا مش بتوع الكلام ده... 


أما بالنسبة للشبكة... دي حاجة ترجع لذوقك وانت كده كده هتخدها 
معاك بيتك بعد الجواز وأكيد طبعًا هتبعها بعد شهر العسل (أول لما 
تتزنق يعني )... علشان كده إحنا مش فارق معانا... هات أي حاجة 
حسب ظروفك... بس خلي بالك الدهب بقى موضة قديمة... يعني كفاية 
أوي خاتم سوليتير... زي منال بنت عمها... لأنها طبعًا مش أحسن من 
بنتنا... ولا إيه... 


الفرح الكبير إن شاء الله هيكون عليك؛ على أساس إننا عملنا الخطوبة 
عندنا في البيت... يعني واحدة بواحدة والبادي أظلم... كمان ابن خالتها 
غنالك في الخطوبة انت بقى هتجيب عمرو دياب أو شاكيرا... 


الموبيليا طبعًا بالنص... إحنا هنجيب أدوات المطبخ (المعالق الحلل) 
وانت هتجيب خشب المطبخ والرخام كمان... احنا هنجيب المرتبهة 
وانت هتجيب أوضة النوم (خشب زان)... وبالنسبة للأنتريه والصالون 


والسفرة والمعيشة... كلها حاجات بسيطة ممكن تجيبها على أساس إننا 
هنشتري الستاير والسجاجيد... ومفيش مانع إن الوالد يهاديك بالأجهزة 
الكهربائية والنجف... المهم إحنا بنشتري راجل... وكل دي شكليات... 


؟-اختبار الطاعة... 


عندك مانع إنك تكتب مؤخر ٠٠١‏ ألف جنيه ولا نخليه إيصال أمانة 
على بياض علشان يعني لو لعبت بديلك نوديك اللومان... دي بسيطة... 
طبعا القايمة هتبقى عادية جدا... زي كل الناس... هنكتب فيها ١65‏ 
أوضة و" مطبخ و8 حمام وطبعًا أبوك هيمضي شاهد علشان يبقى 
يونسك في السجن... ولا اقولك انت روح سلم نفسك من دلوقتي لأي 
مركز شرطة واخلص... بلا وجع دماح... 


5 -الاختبار الأيديولوجي... 


ويا ترى انت تبع أنهي مذهب بالظبط وبتتبع أنهو (عمرو) فيهم. .. 
يعني وسطي وبتتبع عمرو خالد ولا ليبرالي وبتتبع عمرو حمزاوي ولا 
متعير وبدتدبع عمرو اديب ولا انفتاحي وبتتبع عمرو دياب ولا متلون 
لازم تعترف من دلوقتي... وخد بالك البلد دلوقتي بقت إسلامية... يعني 
لو ليك أي ميول علمانية يبقى اخلع من دلوقتي مش عايزيين مشاكل... 
الدنيا اتغيرت وأمن الدولة دلوقتي بقى اسمه الأمن الوطني وساب 
الأخوان وبقى يمسك في الثوار... 


انت بقى مع مين فيهم... ميدان التحرير ولا ميدان العباسية... 


إيه برضه مش عايز تجاوب... هااااايل تبقى أكيد بقى مجرد (واحد من 
الناس) يعني تبع عمرو الليتي... 


وعن نوع الأكلات اللي بيحبها الأستاذ هنداوي عريس الغفلة... 


- بصراحة يا ابني هو بيحب أكلات أبيحة شويتين!!... 


. إزاي يا ماما... تقمصدي يعني وراك الفراخ... أو صدورها لا قدر 


ابنه؟ 
لا يأ ابني يا ريت... ده بيحب المخاصي والكوارع والعكاوي... 


ه يانهار أسود دي أكلاات اللي يطبخها بيتمسك آداب... وأكيد طلب 
الحلو مفتئة مش كده؟؟ 


إيه ذه!! وانت عرفت مثين؟... ده فعلا طلبها!!! 


ه لاياماما.. أصلك مش فاهمة... ده كورس على بعضه... بس خلي 


- يالهوي... محرمة دوليًا... يعني على كده هي دي اللي كانت 
امريكا بتدورعليها في العراق... 


أيوااان... أديكي فهمتي... هي دي بالظبط... وهي دي اللي 
المجلس العسكرى بتاعنا اتهم حركة ١‏ إبريل إنه بتدخلها التحرير 


عن طريق المسمط الدائم بتاع (أم بيومي) اللي في الميدان... 
وعلشان كده صنفوهم بأنهم حركة إرهابية... 
يا نهاراسود... إرهابية... يبقى على كده خطيب أختك إرهابي 
(ريهم... 
بصراحة أنا مش متأكد يا ماما هو يعني شكله كده يجيب إرهابي 
وكمان اسمه على وزن أبو مصعب وبن لادن وصفوت الشريف... 
يعني ليه لأ... بس انتي خدي حذرك وفتشي أكياس الفاكهة اللي 


بصراحة العريس كويس وابن حلال... وبعدين هو حد لاقي عرسان 
دلوقتي... دي الشباب بقت تخاف تدخل البيوت... شقة تمليلك وشبكة 
بالشيء الفلاني وفرح وكوافير وفستان ده غير المؤخر والقايمة... إيه 
بقى اللي يخليه يخاطر ويدخل البيت وخصوصا إن البنت يعني 
معندهاش مانع تقضيها كافيهات» أهو سنة ولا اتنين ولا اتناشر لحد ما 
يخدوا على بعض وفي الآخر طبعًا العريس بيفلسع... علشان كده البنت 
المحترمة أول لما يتقدملها عريس جاد... لازم تمسك فيه بإيدها 
وسنانها... والأهل يعني كمان لازم يخلوا عندهم شوية رحمة ويخفوا 
على الواد ويقفوا جنبه... 


وأهم من ده وده إنهم لازم يرجعوا زي زمان يسألوا عن أصله وفصله 
وكمان عن أخلاقه... يعني لو محترم ومن عيلة هيسألوا عنه في 
الشارع بتاعه أو في الشغل... أما بقى لو صايع وضايع يبقى لازم 
يروحوا يسألوا عنه في أقرب غرزة من بيته ويتأكدوا إذا كان بيضرب 
ولا بيترمل ولا بينيل إيه في حياته ويتأكدوا هل حد من أهله عليهم 
أحكام أو قضايا... يعني من الآخر لازم نسأل عن العريس وعن اللي 
جابوه... فهمتوا بقى كفاية استهتار وعدم تحمل مسئولية... محكمة 
الأسرة اتملت قضايا والبيوت اتملت مطلقات بسبب إننا بنقيم العريس 
بماركة عربيته... 


ليله الدخلة 


- قبل المباراة:- 

هند قاعدة بتترعش... خايفة... هتموت من الخوف... النهاردة ليلة 
دخلتها... يا ترى إيه اللي ممكن يحصل (هي بتقول لنفسها)... ده أنا 
باسمع بلاوي عن الليلة دي... ويا ترى ممكن فعلا يحصلي زي ما طنط 
لولا حكتلي...يا نهار اسود... طب وبعدين مينفعش نأجلها ولا حتى 
نلغيها... ليه بس ياربي عملت ليلة الدخلة دي وكتبتبها علينا... 
هنداوي في بيته متسمر على الكرسي ومش عارف يلبس البدلة. *يا 
ابنى ياللا... العروسة هتخلص الكوافير الساعة 5. - يا عم أنا في إيه 
ولا في إيه... سيبني في حالي الله خليك. 

٠‏ * طب مالك بس خايف من إيه؟ 

- يعني مش عارف؟ ماهي كلها كام ساعة وهتطلع نتيجة الثانوية 
العامة والفضيحة هتبقى بجلاجل واللي ما يشتري هيتفرج... وانت 
عارف إني مش مذاكر حاجة خالص وشكلي كده هضرب لخمة 
واتوتر وانام جنبها لحد الصبح... ويا خوفي من الصبح... ييجي 
الآاهل ويسألوا... (ها... إيه الأخبار)... وطبعًا انا مدهول وبيبان 
عليا... هاعترف من أول ألم... (ماحصلش حاجة يا بيه)... ليه بس 
يا ربي... يعني غلطتي إني كنت مستقيم ومش بتاع ستات... 


هكذا سيداتي سادتي... قدمنا لكم الوصف التفصيلي للاستعدادات التي 
يجريها كل من هند وهنداوي في إطار تصفيات الدور الأول لليلة 
الدخلة... ومن الوصف يتضح لنا إن العريس يفتقر إلى الخبرة الكافية 
والتي لن تمكنه من إحراز هدف الفوز في الدقائق الأولى كما هو 
مطلوب منه... 

هدف مباغت قد يسبب لها بعض الإصابات... 


القفلية + 


وعلى ذلك يعلق الكابت (شديد عبد القوي) الخبير الكروي الشهير قائلا: 
(إيه يا جدعان الرجالة والستات الهلس دول... مالهم خايفين كده ليه؟ دا 
الواحد اتجوز أربع مرات رسمي ومية حاجة وخمسين عرفي ده غير 
الشقاوة والمغامرات والذي منه. ومحصلش أي حاجة (ثم التفت الى 
صورة إاحدى زوجاته واستطرد قائلا..) الله يمسيكي بالخير يا أم 
زينهم... مستحملتش في إيدي 7 شهور... قاطعته أنا متسائلا... إيه 
تلشاري.؟ 
فأجاب مستنكرًا... فال الله ولا فالك...أأقصد جابتلي جوز عيال... 
فسألته مرة أخرى... وهل كنت تتعاطى أي نوع من أنواع المنشطات... 
فأجاب مبتسمًا... أيوة يا باشا ماهو برضه الحاجات دي بتساعد الراجل 
فسألته وما نوعها...؟ 
فأجاب مبتسمًا فياجرا بلدي ياباشا... ثم واصل... ومن غير ما تسأل 
يعني إيه فياجرا بلدي...؟ أنا هقولك... شوف يا سيدي انت تجيب جوز 
حمام بلدي وتحمرهم في السمنة وبعد كده تضربهم في الخلاط مع شوية 
جوره ة الطيب وفلفل اسود وتحدفهم في بوقك. .. بس ياعم لحر > 
بتطلع دخان من كل حتهة. .. وادخل بقى يا معلم واعمل أحلى شغل 
وفي استفسار آخر كاد أن يجعل الأستاذ شديد يفتك بي. نوناق 
حصل لأي واحدة من زوجاتك أي مشاكل من اللي بنسمع عنها ليلة 
الدخلة... فأجاب غاضبا:-... طب والله لو واحد غيرك سألنى السوال ده 
كنت شقيته نصين... بس معلش واضح إنك عايز تتعلم... شوف يا 
أستاذ... النسوان بتاعتنا ولامؤاخذة متربية على السمن البلدي... يعني 
ميفرقش معاها مليون ليلة دخلة... الدور والباقي على النسوان... بتاعتكم 
اللى عمالة تترعش 


النتبحة 


0 31 
هتسمعي كلام طنط لولا ونصايحها اللي تودي في داهية يبقى توقعي أي 
مصيبة بسبب الارتباك اللي هيجيلكك. .. اما بقى لو هتسمعي كلام حد 
بيخاف عليكي زي ماما (وانتي عارفة طبعًا إن ماما خبرة بسبب الخمس 
وا التار الى علوق مالنالاية ولا لوس _ مستبا سيد 15 .. ان 
هنداوي زي كل جيله مختلف تمامًا عن جيل الكابتن شديد عبد القوي... 
يعني يادوبك لو جاب أوفصايد أول ليلة يبقى ده إنجاز... 

إيه يا عم الفضايح دي... ضحّكت علينا الناس... خوف إيه وتوتر إيه؟ 
شكلك كده كنت مقضيها أفلام ثقافية لحد ما جابت أجلك... يا عم اهدى 
شوية... الموضوع بسيط وكلها رزق وفتح من عند ربنا... وبعدين 
متخافش هند زيك بالظبط... يعني بلاطة... وانا واثق إنك في الجوازة 
التانية ولا التالتة هتبقى خبرة وزي الفل... وعلشان تطمن أنا هديك 
دلوقتي خطوات تعملها النهاردة... بس أرجوك التزم بيها وانت هتبقى 
زي الفل» شوف يا سيدي... 

انت طبعًا هتخلص الفرح وتأخدها وتطلعوا البيت واحنا طبعًا وراكم 
بالعربيات (بيب بيب ودوشة وكده يعني) وأكيد هتكونوا تعبانين من 
الفرح والرقص والمعازيم. .. علشان كده أنصحك بالتريث والحكمة 
(حلوة أوى التريث والحكمة دي). .. يعني متعملش فيها أسد زي الافلام. 
وتقول أشيلها واطلع بيها العمارة» أرجوك بلاش لأن الغضروف منتشر 
جدا دلوقتى ... سيبها تطلع لوحدها وتدخل الشقة. .. وبعد كده خدها في 
حضنك وبوسها على قورتها وقولها (ألف مبروك يا حبيبتي واضح إننا 
تعبانين ومتوترين جذا. .. إيه رأيك نقضيها النهاردة كوتشينة ونأجل باقي 
المواضيع لبكرة) طبعًا هي هتحترمك جدًا وهتقدر حكمتك وخوفك عليها 
وهتقولك ماشي ياسبع!! سيبك منها ولا تاخد في بالك... 

ابتدوا بعد كده اتمشوا فى الشقة وافتكروا ذكرياتكم المأندلة أيام ماكنتوا 
نفسكم وكل واحد يغير في أوضة لواحده) بعد كده هات الكوتشينة 


وتحس انها اخدت عليك وابتدت تتدلع وتقولك (اتلم يا هنداوي خلي 
ليلتك تعدي على خير) ساعتها اعرف إنها ابتدت تنهار... خدها من 
أاصير هأ ونأ|||||||||||||||||ااام... وبكرة يحلها ربنا... 


أولَا تعريف بالرقص الشرقى: 
هو عبارة عن حركات انفعالية بهلاونية تقوم بها الراقصة بترددات 
مختلفة مستخدمة في ذلك مجمل مفاتنها الجسدية والأنثوية بداية من 
الرقبة والنهدين مرورًا بمنطقة الوسط حتى الوصول إلى الأرداف (بيت 
القصيد). وتخرج منها تلك الاهتزازات بصورة مفتعلة وأبيحة في 
محاولة استثارة المتلقي قدر الإمكان... يساعدها في ذلك ارتداءها أو 
عدم ارتداءها قطعة دانتيل شفافة تظهر أكثر مما تخفي ملابسها الداخلية 
مما يضيف عنصر اللهفة والتشويق... 

ومن خلال دراسة تشريحية أجريت على بعض الراقصات القدامى 
اتضح أن كمية النقطة (النقطة هي العملات الورقية المختلفة التي تنهال 
على الراقصة أثناء رقصها) تتناسب طرديًا مع قدرتها على تحريك 
أعضاءها ومفاتنها... ويحضرني هنا قول الأديب (جان بول سارتر) في 
وصفه لإحدى راقصات شارع الهرم قائلا (ملبن... وعهد الله... ملبن) 
ولعله كان يقصد حين ذاك إحدى المعنيات.. إما لينة أو مسكرة... (يلا 
بقى الله يرحمه مطرح ما راح كان غاوي هلس ومسخرة)؟.. 

أما عن مفهوم الرقص الشرقي لدى النخبة والمثقفين فهو يمثل نوع من 
انواع السربتيز والشائع لدى بلاد الفرنجة... ولكن يتوارى عندنا خلف 
مسميات مختلفة مثل (فن شعبي)- (فن استعراضي) - (باليه مائي) أهو 
أي اسم مهذب وخلاص... وعلى رأي الفنانة دينا في ردها على إحدى 
المذيعات (أنا مسميش رقاصة يا عين ماما - أنا اسمى راقصة)... خد 
بالك من مكان (الألف) في الكلمتين... 

أما عن مصير الراقصات والرقص الشرقي عندنا فأظن أنه ثمة هاجس 
يورق العديد منهن تلك الأيام: وذلك بسيب الغزو الخارجي له على يد 
بعض بعض الراقصات (الروس) مما يهدد تراثنا العربي الراقص 
بالانقراض (ربنا يستر)... 

ثانيًا تاريخ الرقص: 


عندنا في مصر من الحرية اللي تخليك تقدر تشتم أي مسئول كبير مهما 
كانت سلطته وانت مطمنء بداية من الوزير لحد الرئيس... على الجرايد 
أو الفضائيات أو وجهًا لوجه... اشتم متخافش... لكن الراجل بقى 
يوريني نفسه ويشتم رقاصة. تبقى وقعته سودة وماندلة... يتخطف وهو 
ماشي... يتسجن... تتلفقله قضية أمن دولت... وده ببساطة لإن كل 
رقاصة دلوقتي عندها سبع تمن مسئولين كبار في جيبها... يعني لو ده 
مخدمهاش التاني هيخدمها... والموضوع ده بقى ابتدى عندنا من 
زما|!١|١||||١١١ااااان»‏ من أيام الرقاصة (كاميليا) صديقة الملك فاروق»: 
ومرورا (ببرلنتي عبد الحميد) وعلاقتها بالمشير عبد الحكيم عامر 
وبعض ضباط الثورة الفاسدين... لحد ما اتسلمت الراية بعد كده (لسامية 
جمال وتحية كاريوكا وزينات صدقي ونجوى فؤاد نهاية بفيفي ودينا)... 
اسماء من نور اتكتب بيها تاريخ مصر المعاصر... كل واحدة منهم 
(هزت) مصر شوية... كل واحدة منهم شكلت وجدان الجيل بتاعها... أما 
بقى الجيل بتاعنا فاتشكل على إيد راقصات الفيديو كليب والمطلق عليهم 
الدالرية الر افسة روي لفكي اليديا ١‏ يورك الما يد .. ثم تبعتها 
الفنانة (نانسي) - بخلفيتها- الأكثر وضوحاء ثم توالت حنفية فنانات 
الفيديو كليب تتسابق كل منهن في إظهار خلفيتها الفنية... حتى بزغ فجر 
جديد للفن على يد (الهيفاء) صاحبة أعظم خلفية ثقافية فنية لولبية مهلبية 
في التاريخ... حينها توقفت عقارب الساعة وأعيد كتابة تاريخ العلاقات 
الزوجية من جديد... فأصبح حلم كل رجل شرقي يتلخص في زوجة 
تمتللك ولو نصف خلفية الهيفاء... ولقد أدركت الفتيات بفطرتهن ذلك 
الزفاف والرقص في محاولة لإبراز خلفيتهن» رغبة في اصطياد 
عريس... 

لكن برضه إحنا عندنا الشباب صايع!!! وابتدى يفهم إن كل البنطلونات 
الجينز المنفوخة وبترقص دي عبارة عن اختراع تركي جديد اسمه 
(البانتي المتبطن) يعني كله فشنك... شعر مستعار وشفايف منفوخة 


وصدر سيليكون وعينين لينسيز وكمان الخلفيه متبطنه. .. يا ليله سوخه 
يأ[ولاد... يعنى يعني الواحدة من دول لو استحمت تختفي... 

ده نوع من البنات... وفيه نوع تاني مختلف تمامًا. . حيث تملك كل 
منهن الإمكانيات العامة يوان التس حتى الجاكرة .. ولعن للاسف 
بيرفضوا يرقصوا لأجوازهم؟؟؟منهم اللي بترفض علشان بتتكسف 
وشايفة الرقص قلة أدبء ومنهم اللي بتتكبر وشايفاه إهانة لآدميتها؛ 
ومنهم اللي مبتعرفش ترقص من أصله. وده للأسف راجع للأسرة 
وطريقة التربية وبالذات الأم اللي بتزرع في بنتها من الطفولة مفاهيم 
مغلوطة عن الآدب... يعني عيب ترقصي لنفسك أو ادام المراية» عيب 
تحطي روج. عيب تتدلعي. عيدب ند يصي» عيب تضحكي بصوت 
عالى» عيب ضحكتك يكون ليها رنة... كل حاجة عيب عيب... لحد ما 
بتقضي على أنوثة البنت وتحولها لدكر... طب أنا أعرف واحد صاحبي 
متجوز بقاله ١5‏ سنة وعنده 7 عيال ولسه مراته بتصمم تطفي النور 
قبل ما يناموا مع بعض علشان ال إيه!! بتتكسف (دي مصيبة إيه دي)... 
وأعرف واحد صاحبي كمان طلب من مراته ليلة الدخلة ترقصله راحت 
شتماه (نعم ياروح خالتك. .. أرقصلك!! ليه هو أنا الجارية اللي جابهالك 
أبوك) لكن الحمد الله صديقي طلع راجل حمش وحلف عليها بالطلاق 
لازم ترقصله... الولية لقت نفسها هتتطلق وتتفضح ليلة دخلتها... راحت 
معيطة وقالتله. .. (أنا اسفة يا بيبي اصلي مبعرفش أرقص أرجوك ناجل 
الموضوع ده كام يوم وانت بس إديني ” آلاف جنيه أروح أتعلم في 
رارع رار ل وك خرن 


الأوضة وشغلت موسيقى بيت هوفن وقعدت ترقصله باليه بحيرة 
البجع!! وفعلا الراجل اتجنن واهو من يوميها متلاح في مستشفى 
الخانكة... 

هنداوي بقى اتصل بيا من كام يوم وقاللي: 


لحقني يا إيهاب هند نصبت عليا....!!!! 


إزاي... يا هنداوي؟ 


سألتها قبل منتجوز إذا كانت بتعرف ترقص ولا لأ؟؟ ردت 
عليا بمنتهى الثقة وقالتلي (إيه يا دودي هو فيه واحدة متربيه 
وبنت ناس ومن عيلة مبتعرفش ترقص)... أنا طبعًا فرحت 
5 وده اللي خلاني أمضي لأبوك على مؤخر ب 2 ألف 
جنيه... وقلت لنفسي يا واد مش خسارة في هند دي برضه 
بتعرف ترقص... لكن من يوم ما اتجوزنا وانا كل ما أطلب 
منها ترقصلي ألاقيها بتتهرب وتقولي لما ناخد على بعض... 
لحد إمبارح لما حلفت عليها لازم ترقص راحت معترفة إنها 
كدبت عليا وإنها مبتعرفش ترقص من أصله... يعني أنا 


طب وانا هاعملك إيه ياهنداوي... أبدلهالك بواحدة تانية بتعرف 
ترقص...' 


معرفش... اتصرف... إما تعلمها الرقص إما تديني الإيصال 


التعليق 


تخيلوا... حتى هنداوي اتنصب عليه... الراجل يا عيني هايتشل... 
وحالف إنه هيخونها مع أي واحدة بتعرف ترقص... وطبعًا دول كتير 
لآأن أي واحدة بتفكر توقع راجل بتدخله من المدخل دهء والغريبة إن 
النوع ده من الستات كلهم بيعرفوا يرقصوا وبمنتهى الجرأة والإباحة... 
و(هو المطلوب)... 

انا بقى مش فاهم ليه زوجاتنا المصونات المحترمات مبيحاولوش 
يتعلموا الرقص طالما إحنا بنحب كده... طب والله العظيم ... ده لا هو 
عيب ولا حرام ولا يهين أي ست محترمة؛ وكمان ملوش أي علاقة 
بمستواها الثقافى أو الاجتماعى... 

وعلى فكرة الموضوع ده له أكثر من فايدة لإنها بكده ضمنت إن جوزها 
عمره ما هيخونها ولا يتجوز عليها وهيفضل لابد في البيت لحد لما 
كمان لما يموت هتلاقي شغلانة محترمة تضمن لها لقمة عيش شريفة... 


حماتي ملاك 


(حما + حما يبقوا حماتين وانا اشوف العما ولا اشوف الاتنين) ده 

ل .. غناها في السبعينات ضمن واحدة من 

مجموعة أفلا مه المشهورة عن الحماوات واللي كانت بتشاركه البطولة 

في معظمها الفنانة ماري منيب... 

*السؤال الأولاني: 

ياترى الأفلام دي اتعملت بالصدفة واتروج ليها بالشكل الهايل ده 

بسلامة نية» ولا سيكو سيكو... 

الإجابة: 

بصراحة أنا شايف إنه سيكو سيكو..... يعني لا هي صدفة ولا سلامة 

نية» ورأيي ده بمنتهى الصدق راجع لسببين... 

- السبب الأولاني: إني زي كتير من الشعب المصري عندي ولامؤاخذة 

برنويا وبشك في صوابع إيديا ومؤمن لحد النخاع بنظرية المؤامرة... 

وشايف إن أي مصيبة حصلت أو بتحصل في بلدنا من أول عصر بناء 

الأهرام لحد عصر بناء أسلاك شائكة حول ماسبيرو... لا يمكن تكون 

صدفة... 

- السبب التاني: هو كمية الدراسات الاجتماعية اللى تعملت في الكام 
سنة اللي فاتوا واللي أكدت إن معظم حالات الطلاق عندنا يتيتد 

ان الج الس 

5 انلا السمايع خنياة أو الالاعتصية ل عرق كلت لو مخن كيريان 

وراع تلك الأحداث... 


*السؤال التانى: 

ليه بقى الإعلام كان بيسوق للأفلام دي وإيه هدفه من عمل وقيعة بين 
الزوجة وحماتها... وليه عايزهم يكرهوا بعض؟؟ 

الإجابة: 

لأنه كان ولا يزال (حتى تاريخ طباعة الكتاب يوليو )35١١51‏ إعلامًا 
مأجورًا هدفه هدم المجتمع المصري بشكل خاص والمجتمع العربي 


بشكل عام. .. وده عن طريق تفتيت النواه اللي هى الأسرة وادينا شفنا 
النتيجة بعنينا في الكام سنة اللي فاتوا... لا يمكن زوجة توافق تتجوز 
وتقعد مع حماتها... وبالتالي بتكون أعلنت من اللحظة الأولى عداءها 
ليهاء وبالتالى حماتها عمرها ما هتنسلها الموقف ده... وبكده ممكن 
نتوقع بسهولة نشوب حرب أهلية في البيت ما بين لحظة والتانية... 
علشان كده أنا باستشهد برأي هند وهخليكوا تسمعوا قصتها مع حماتها واللي 
هعتبرها دليل على إثبات وجهة نظريء اتفضلي ياهند احكي: 
شوف يا هوبه أنا لما اتجوزت هنداوي كان أول شرط ليا إننا منسكنش 
مع أمه في : نفس العمارة رغم إن أبوه الله يرحمه كان سايب له شقة 
تمليك باسمه في الدور الأخير وتعتبر يعني ميراث... 
أنا بصراحة معرفش رفضت ليه رغم إنها كانت شقة ببلاش وهتوفر 
علينا مصاريف وديون كتير... لكن للاسف أنا ساعتها أصريت وقررت 
أضغط عليه لحد ما اشترى شقة تانية بعيدة شوية عن شقة حماتي... 
طبعًا الست زعلت جدًا من موقفي ده ومكانتش عارفة أنا باعمل كده ليه 
على أساس إن علاقتى ينها أبار الخطرية كنت كريب جاو ابلك 
كانت بتعاملني زي بنتها بالظبط... 
المهم... بعد شهر العسل رحنا علشان نزورها أنا وهنداوي في شقتها 
وحاولت إنى اتعامل معاها بشكل لذيدذ علشان أصفى الخلاف إياه بس 
1 كان واضح إنها قادرة تصفالي... 
هنداوي ساعتها قاللي (متزعليش هي أكيد طبعًا لسة زعلانة من موقفك 
بس بكره الحاجات دي كلها هتتنسي وتبقوا سمن على عسل) بس 
المشكلة إني لقيت نفسي بدون ما أقصد شايلة منها أنا كمان ومعنديش 
استعداد أذور ها أو أسال عنها تاني. .. وده طبعًا سبب خلاف كبير بيني 
وبين هنداوي... وعلى كده فضل الموضوع يكبر يكبر والخاةاف يزيد. 
وابتدى هو كمان يرفض يزور أهليء ده غير إن اخواته البنات بطلوا 
يكلموني أو يسألوا علينا... وكمان أهلي ابتدوا يخدوا موقف من 
1 هنداوي... وفجأة لقيت الدنيا كلها مولعة حوليا... 


فل الداس زعئنة من يعض وك الناس بتكره يعض ..وانا فى وسبطلهم 
بوكر عن سلة ١‏ عم وريم الى بالل 1 
بسر اع لسك من السى ولت رايت ماخر يريديا كلل الدب قن 
كل ده... يعني كان لازم تنشفي دماغاك وتسكني بعيد عن حماتك... طب 
وهي يعني كانت عملتلك إيه... ما هي ست طيبة وبتعاملك زي بنتها... 
ده غير إنها عايشة لوحدها ونادر لما حد بيزورها... 
يحصل... وفعلا نزلت وطلعت عندها... وأول لما خبطت على الباب 
وفتحتلي ودخلتء لفيتها لسة واقفة على الباب وفاكرة إن هنداوي 
معايا... 
رحت أنا قولتلها (لا يا ماما هنداوي مش معايا أنا جاية أزورك لوحدي 
علشان إنتي وحشتيني)... بس يا سيدي... أنا مخلصتش الكلمة ولاقيتها 
في حضني ولقيت نفسي بعيط بحرقة أنا كمان من غير ما أعرف ليه... 
يمكن إحساس بالذنبء, يمكن تخيلت نفسي مكانها لما أكبر... معرفش!! 
بس في لحظة تخيلت نفسي واحدة ست عجوزة وحيدة ضعيفة... مات 
جوزها... وهجرها ابنها علشان يرضي مراته؛ وهجرتها بناتها علشان 
يراعوا اجوازهم وولادهم... 
يااااااه حسيت بشعور رهيب... ربنا ميوريهوش لحد... المهم يا سيدي... 
خرجت من حضنها وأنا حالفة أعوضها عن أي جرح سببتهولها... 
وكان هيموت من الفرحة لما عرف إني عندها وقالي خليكي عندك أنا 
جايلك حالا... مفيش ربع ساعة وكان بيخبط على الباب... فتحتله 
بسرعة علشان أشوفه لآول مرة من يوم ما اتجوزنا وهو فرحان من 
قلبه... 
وحسيت إني مش بس استرديت حماتي لكن كمان استرديت جوزي... 
وبسرعة قررنا ننقل للشقة اللي في العمارة معاهاء علشان نكون جنبهاء 


وابتدت اخواته البنات يكلموني تاني وقرر هنداوي إنه يعمل يوم كل 
أسبوع نزور أهلي بعد ما كان مقاطعهم لفترة طويلة... 
اليوم اللي فرق في حياتي كلهاء وانتصرت فيه على نفسي وعلى 
الشعور الشيطاني الغامض اللي كان مخليني أكره حماتي... 
شوفتوا بقى...هند في الأول وبدون مبررات كانت رافضة تسكن مع 
حماتها في نفس العمارة وكانت فاكرة إن دي احسن طريقة علشان 
تستقل بحياتها وتتجنب أي صدام معاها... لكن طبعا اللي حصل هو 
العكس تمامًا واكتشفت بالتجربة إن حماتها ست طيبة جدًّا زي معظم 
الحماوات وإنها مجرد أم بتحب ابنهاء وكل أحلامها تشوفه سعيد. 
علشان كده أنا وائق أن أي زوجة ذكية ممكن بسهولة تكسب حماتهاء 
بس بعد لما تشيل من دماغها الانطباع السائد عن الحموات ورواسب 
الإعلام الفاسد... 
و دلوقتي عندي كام نصيحة لكل زوجة عايزة تكسب حماتها: 
النصيحة الأولانية:- 
ادخلي على حماتك المطبخ؛ وفي لحظة صفا اترمي في حضنها وعيطي 
بحرارة وانتي بتقوليلها: (الحقيني يا ماما... سي الاستاذ جوزي -اللي 
هو ابنها يعني -عايزني اطبخله محشي كرنب وانا مبعرفش أطبخه... 
اررجوكي طبيني وانندي حيائي بن الضياع): 
طبعًا الست قلبها هايحن أو على الاقل هتفرح بدور الخبير وهتحس إنها 
بقت مسئولة عنلك» وبكده هتضيع الندية والمنافسة من بينكم بس 
متزعليش لو ابتدت معاكي بجملة زي مثلا:- 
ات يا عيني عليك يا ابني... ده انت وقعت ولا حدش سمى عليك» 
مراتك الخايبة مش عارفة تلف صباع محشي... بس كانت 
فالحة تلف عليك وتوقعك. 


"- جاتك البلا... أومال المحروسة أمك كانت بتعلمك إيه في 
البيت؟؟ 


"- كله من الخايب النايب ابنيء» قلتله يتجوز فوزية بنت خالته 
شلبية» قاللي: (لا ياماما» أصلي مليش في السمين) وآدي اللي 
أخدناه من المشفية. 


5 - إتأندلي ادخلي المطبخ وانا جاية وراكي آهو الواحدة تعمل 
الخير وترميه البحر... بس إياك يطمر فيكي انتي وأمك. طبعًا 
انتي هتسمعي الكلام ده وهتقولي حاضر بمنتهى الأدب علشان 
تكوني بكده عملتي بالمثل اللي بيقول (إذا كان ليك عند ال... 
قوله ياماما) 


النصيحة الثانية:- 

ادخلي عليها شقتها وفي إيديكي هدية قيمة مثلا (صينية بسبوسة منتهية 
الصلاحية) بشرط إن الهدية تكون بدون مناسبة يعني ولا عيد ميلادها 
ولا عيد الأم... حطي الهدية بين إيديها وعينيكي مليانة دموع وانتي 


بتقوليلها: (الصينية دي كنت جايباها لماما لكن لما دوقت طعمها وشفت 
تاريخ الصلاحية حسيت إنك أولى بيها من أي حد تاني مهما كانت 
غلوته) 
طبعًا هتفرح بيكي جدًا والسكر هايعلا عندها وهاتاخدك في حضنها 
وهي بتقوللك واحدة من الجمل دي: 

-١‏ ياما جاب الغراب لأمه. 


1- و دي بقى بمناسبة إيه يا عين أمك ولّا تكونيش فاكرة إن قلبي 
هايصفالك بصينية بسبوسة. 


"- أيوة مانتي عارفة إني عندي السكر وعايزاني أكلها علشان 
تخلصي مني؛ لكن ده بعينلك. .. قاعدة على قلبك. 


:- طبعا ما هي كلها فلوس ابني وهو انتي يعني كنتي دافعة حاجة 
من جيب أبوكي. انتي برضه هتسمعي الكلام ده بمنتهى الهدوء 
بس هتصممي تأكليها الصينية كلها علشان تضمني إن العداوة 
اللي بينكم هتنتهي تمامّاء وبعد كده هتفتكريها بالخير. 


دي مجرد نصايح ياريت كل زوجة تعمل بيهاء وأنا شخصيًا أعرف كذا 
واحدة نفذتهم والحمد لله... استريحوا خا |١١١١|‏ ١١ااااالصص.‏ 


هنداوي بقئ نتاوي 


أنا فاكر كويس أوي أول يوم اتعرفت بهنداوي وطلبت منه نتكلم مع 
بعض شوية على انفراد علشان أقدر أحدد يا ترى هو مناسب لهند ولا 
لأ رفي الحايقة زجنا يرميها الاكلمذا كاير ري والندنا اذا موضىج... 
وكان من أهم المواضيع بع اللى التمتتها عوققه بن الثاترلربوها وساكتها 
... (يا ترى به علاقتك بالنت با أستاذ هنداوي). .. لقيت وشه 
-_ وجاب ميت لون وحلفلي وهو بيترعش إنه مفيش بينهم أي 
علاقة... وإن دي كلها إشاعات وناس بتحاول تفركش الجوازة وتوقع 
طبعًا أنا فهمت على طول إنه أول مرة يسمع كلمة (نت) وإنه افتكره اسم 
واحدة سث... واتأكدت إنه متأخر ميت سنة عن ركب الحضارة وحمدت 
ربنا إنه هيتفرغ لهند ومفيش حاجة هتشغله عنها زي ما بيحصل دلوقتي 
من رجالة كتيرء لكن سبحان مغير الأحوال... تخيلوا إن هنداوي دلوقتي 
عايش ليل ونهار أون لاين... لأ والمصيبة إن هند ابتدت تشتكي وتشد 
في شعرها منه.. 
ولو مش مصدقين تعالوا اسمعوها بتقول إيه:- 
أنا خلاص هنجت مش قادرة استحمل...( دودي) على طول قافل على 
نفسه (الروم) وعايش على الفيس بوك أو مقضيها شات مع أصحابه 
وصحباته. .. أنا حاسة إني مبقاش ليا أي ستين لازمة كزوجة.. ل 
طول عاملي (ايجنور) من حياته. .. وبقيت حاسة إن (الاي باد) بتاعه 
أهم مني» مجرد إني أحاول أكلمه في أي موضوع يسيبني من غير ما 
يعمل أي (كومنت)» ولو اهتم أوي يعني يعملي (لايك) بصباعه كده 
وخخالاص... 
كمان حياتنا مبقاش فيها أي (برايفسي) خااااالص بقت (بابليك) على 
الدنيا كلها... يعني لو حكيت له على حاجة (يشيرها) لأصحابه... ولو 
بعتله رسالة وهو في الشغل.. . يعملها (كوبي بيست) لكل الدنيا. .كدو 
لو سألته هناكل إيه النهاردة يحطها في الجروب على (الديسكاشن بورد) 
ويطرحها للمناقشة ويسألهم (تفتكروا نأكل إيه النهاردة يا جماعة) لو 
قولتله إن حد من الجيران عايز يتعرف علينا يقوللي خليهم يبعتولي 
(فريند ريكويست) وانا اعملهم (اد)... ولو اتعصبت من كلامه يبصلي 


وهو عامل (سمايل فيس) على وشه بمنتهى السخرية» ولو جيت انتقده 
يقولي حاسبي انتي متجوزة واحد من شباب الفيس اللي عملوا الثورة مع 
انه كان ايامها بينزل جامعة الدول مش التحرير... 
بجد خلاا|||١اااااأاص‏ حياتنا ابتدت تتدمر وبقينا نتخائق على أتفه سبب... 
يعني إمبارح مرضتشس ا 0 على 


ع ع ا .. ومبقتش قادر 0 هنداوي 

وهو قاعد على الفيس وبيشيت وهو لابس الجلبية البيضة بتاعته ورافع 
طرفها وحاطه بين سنانه ومندمج... 

بس المشكلة إن لد اركنات ماني جا من المو ضوح فهو ارادت لماز 

تحس بفراغ مع جوزها اللي قاعد معاها في البيت بس مش معاها من 
أصله.. 

كمان ده انعكس على علاقتهم ببعض وحمسها بالفراغ... واحنا طبعًا 

عارفين إن أخطر حاجة إن الست تحس بفراغ... بتلتهم أي حاجة وأي 

حد يقابلها في سكتها... علشان كده أنا بحذر هنداوي وبقوله بمنتهى 

-٠:ةدحلا‎ 

يا مان فكك من الحوار الفاكس بتاع الفيس ده... وراعي ربنا في 

الموزة بتاعتك... على الأقل يا أخي علشان ربنا يباركلك في 

المزرعة بتاعتك... 


باب للكبار فقط... باب سري للغاية... ممنوع الاقتراب أو التصوير.... 

كله يستخبى.... مفرقعات.... أسرار حربية.... على الأطفال تحت سن 

البلوع مغادرة الكتاب فورا... 

الدورة الشهرية عند المرأة... تاتاتاتاا!١||||١|||||اااااا....‏ موسيقى 

تصويرية... مارشات عسكرية... 

تخيلوا كل المقدمة دي علشان ناوي أتكلم عن الدورة الشهرية للمرأة... 

أومال لو كنت هعرض فيلم ثقافي (لأنجلينا جولي) كنت هاعمل إيه... 

مش فاهم... الناس عندنا أول ما تجيب لهم سيرة الموضوع ده وشهم 

يحمر ويخضر ويزرق... وفورًا يتهموك بالأباحة وقلة الأدب ومش بعيد 

أول ما تخلص معاهم كلام تلاقي ظابط من شرطة المسطحات المائية... 
تنيك تحت البيت... 

يا جماعة والله الموضوع بسيط... حاجة عضوية نفسية بتحصل لكل 

ستات الدنيا كل شهر... إيه المشكلة... وإيه العيب في كده... وليه الستات 

بتعتبرها وصمة عار... 1 

يعني أنا مثلا كان ليا واحد صاحبي أيام الثانوية العامة كان في فريق 

الموسيقى بتاع المدرسة وفي يوم من الأيام راح مع الفريق علشان 

يقدموا حفلة في مدرسة البنات اللي جنبنا. 

و في فترة الراحة الولد طلع من شنطتة ساندوة تش الطعمية اللي كان 

ان 2 البلاستيك اللى أمه إديتهوله وهو نازل علشان ميعملش 


00 مطولش عليكم... الولد يادوبك بيطلع الكيس من شنطته لقى 
المدرسة اتقلبت... زعيق وصريخ واستغاثات... و بنات بتعيط وبنات 
بتجري ومدرسات بتنط من على سور المدرسة وفي لمحة بصر كانت 
المدرسة فضيت ومش فاضل فيها غير صاحبي وشوية بنات من فريق 
التايكوتدو بتاع المدرسة... دول المجموعة الوحيدة اللى فضئلت متماسكة 
وقررت تتوجه ناحيته. 


فى المستشفى بقى وأنا بأزوره - رحمة الله عليه قاللي وهو بيطلع في 
الروح (والله يا إيهاب ما كنت أعرف إنه كيس أولويز) تخيلوا... الولد 
مات في عز شبابه بسبب كيس غامض. 

ومن هذا المنطلق أنا قررت أعمل الباب ده علشان أحذر الشباب 
واقوللهم بلاش تتكلموا : في الموضوع ده وبالذات أودام البنات اللي 
بتلعب رياضة. كمان ياريت لما تلاقي إعلان من إياهم في التليفزيون 
بلاش تركز وإوعى تسأل ده بتاع إيه... تاني حاجة لما تلاقي زميلتك 
في الكلية فاطرة في رمضان بلآش تعمل فيها داعية إسلامي وتنصحها 
بالصيام وإلا هايحصلك زي صاحبي. ْ 

وآخر نصيحة هأقولها للزوج اللي لسة متجوز جديد ومش فاهم:- 

شوف يا سيدي لما تلآقي المدام في أيام معينة من الشهر عصبية جدًا 
وعدوانية وعندها فتور من كل حاجة ومش طايقاك ولا طايقة العيال 
ولما تيجي تكلمها بترد بعصبية: (غور من وشي الساعة دي لحسن 
عفاريت الدنيا بتتنطط في وشي) أو (اتلأح في أي حتة دلوقتي علشان 
روحي في عتاخيري) 

ساعتها لازم تخليك خفيف وتخلع من وشها علشان هي دلوقتي في 
الأسبوع اللي قبل السيكو سيكوء وياريت متسألنيش يعني إيه سيكو سيكو 
علشان أنا عندي عيال عايز أربيهم... 


هدية عيد جوازنا 


((ساحة المحكمة)) 

شايفين.... أول ما قولت كلمه (هدية) على طول كل الستات ريقهم 
جري... وده يا حضرات القراء أول دليل على براءة موكلي الماثل أمام 
سيادتكم من التهمة الموجهة إليه... 


*المحكمة: يا أستاذ أدخل في الموضوع على طول... القراء 


معدد همسش وفت..., 


المحامي: يا حضرات القراء... أحلفلكم بإيه... طب والله 
العظيم والمصحف والنعمة والختمة الشريفة والإخوة والعيش 
والملح طب عليا الطلاق بالتلاتة هنداوي بريء من كل التهم 
دي... والولية هند دي بتفتري عليه... طب بالذمة... ده شكل 
راجل ممكن يتعمد ينسى هدية عيد جوازهم... 


* المحكمة: المدعي بالحق المدني يتفضل يتكلم... 


هند: أنا اسمي هند... وماما دايمًا بتدلعني وتقولي (يامفترية)... 
اتجوزت البني أدم المتلاح ده من تلت سنين... مشفتش معاه ولا 
يوم حلو من ساعة لما اتجوزته ... عمره ما دخل عليا وفي إيده 
هدية... حتى في المناسبات... وانا طبعًا زي أي ست عأقلة... 
كنت باقول لنفسي يا بت استحملي... يا بت اصبري... يمكن 
يكون عاملهالك مفاجأة وهيجيبلك هدايا التلت سنين مرة 
واحدة... لكن بصراحة خلاص مبقاش عندي صبر... ده يا 
حضرات بقى ينسى كمان هدية عيد جوازنا... تخيلوا... وهو 
الزوج إيه غير مجموعة هدايا جنب بعضها... أنا ينساني؟... 
ينسى هدية أزفت يوم في حياتنا... يوم ما اتجوزنا... لأ طبعًا 
مين يستحمل كده... دي الهدية بالنسبة للست أهم من الراجل 


نفسه» أو على الأقل إثبات إن جوزها لسه بيجبها وفاكرهاء 
ومهتم بيهاء وانا هنا ومن منبري هذا أعترف أمام سيادتكم... 
إني واحدة ست... مجرد واحدة ست عقلها صغير وممكن 
جوزها يضحك عليها بأي حاجة ملفوفة وبتلمع وعليها فيونكة.. 
حتى ولو كانت قنبلة زمنية.. حتى لو كانت حزمة جرجير... 
إحنا كده... بنحب المفاجآت.. بنحب الرومانسية... أكتر حاجة 
بتهمنا التفاصيل الصغيرة في العلاقة؛ والهدية أجمل التفاصيل 
دي... مش لازم تكون غالية... مش لازم تكون كبيرة... المهم 
إنه فاكرني... المهم إنها مفاجأة» وياريت ماكنش متوقعاها... 
لكن هتقولوا لمين... هنداوي مصمم ميفهمشء» مصمم يتصرف 
من وجهة نظره حتى في الهدية... يدور على الأسلوب اللي 
يناسبه... مش اللي يناسبني... يعني السنة اللي فاتت لما افتكر 
أخيرًا إن النهاردة عيد جوازنا... قاللي... اتفضلي ادخلي البسي 
هجيبلك النهاردة هدية بمناسبة عيد جوازناء يا ترى عندك مانع؟ 
طبعًا قولت معلش على الطريقة السخيفة... المهم إنه افتكرء 
ودخلت لبست وقولتله (يلا يا حبيبي) ونزلت معاه وانا باحلم 
بالمفاجأة... لقيته سحبني زي ال.. لحد محل الأدوات المنزلية 
اللى على أول الشارع وقاللي اتفضلي اختاري... أنا طبعًا 
اتصدمت وتنحت... راح ضاحك ببلاهة وقالي طبعا مكسوفة 
طب أنا هختارلك وشوفي ذوقي... إيه رأيك؟؟؟؟ طقم علب 
بهارات!! تخيلوا... جايب هدية علشان يصلح علاقته بالمطبخ 
مش بيا... ولما زعلت قاللي: خلاص اتفضلي ٠٠١‏ جنيه 
اشتري اللي انتي عايزاه... بجد بجد حرام ٠٠١‏ جنيه بس؟؟ 
أقصد يعني فلوس إيه هو أنا متجوزة بنك... أنا عايزة 
مشاعر... عايزة رومانسية... أنا محتاجة راجل يفتكرني 
ويفتكر ذكرياته معايا ويحب يسترجعها... محتاجاه يتعب ويفكر 


ويخطط إزاي يفرحني مش يديني فلوس ولا يجيبلي غسالة 
أطباق... أنا كل اللى محتاجاه هو الحبء. والهدية من وجهة 
نظري هي الحب... وحتى لو معهوش فلوس كفاية أوي يكون 
فاكرني ويدخل عليا ويقولي ( كل سنة وانتي طيبة يا روحي) 
ويخدني في حضنة... اهو الحضن ده علدي اغلى من مليون 
هدية... لإنه حقيقي... مش روتيني... أنا مقولتش عايزة راجل 
غني يجيبلي ألماظ ولا راجل غبي يجيبلي طقم بهارات... 
ايهئ... ايهئ.. ايهى. 


المحكمة: طب كفاية عياط... المتهم يتكلم... 


هنداوي: أنا اسمي هنداوي مرزوق هنداوي... العمر مقصوف 
والريش منتوف وبكرة هنشوف لو الستات مخلتناش نطالب 
بالمساواة... مبقاش أنا هنداوي... 


المحكمة: يا أستاذ أدخل في الموضوع... 


هنداوي: يا حضرات القراء... أنا راجل غلبان على قد حالي... 
بمشي جنب الحيط وباسمع كلام كل الدنيا بداية من الحكومة 
ومديري في الشغل لحد المدام وأهلها... بشتغل طول النهار زي 
المرمطون وأرجع بالليل البيت أرمي جتتي على السرير علشان 
الحق أصحى الصبح أروح الشغل... أجيب بقى أنا منين فلوس 
ولا دماغ لموضوع الهدايا ده... أنا كل حلمي إني أكل العيال 
وادخلهم مدارسء لكن المدام بقى عايزة تقضيها روميو 
وجوليت... عشرين مناسبة في السنة... عيد أول مرة شوفنا 
بعض فيها... عيد خطوبتنا... عيد جوازنا... عيد ميلادها... 
عيد الفلانتين المصري...عيد الفلانتين المستورد... عيد تحرير 


سيناء... كل دول لازم أفتكرهم... وأجيب فيهم هدايا... يعني 
أبقى طالع نازل شايل دباديب حمرة وخضرة... وعهد الله أنا 
هاين عليا أربي دقني وألبس جلبية وأحلف عليها إن كل الأعياد 
دي بدع ومعاصي... طب ده أنا مرة اتخانقت معاها وزعلتها 
ولما صعبت عليا جبتلها هدية وقلت أعمل زي كاظم 
وأصالحها... واهو مين يوميها وهي كل أسبوع تخترع خناقة 
علشان تزعل وأجيب لها هدية... طب واشمعنا إحنا يعني 
مبنطلبش هداياء ولا إحنا بس اللي لازم نكع. علشان كده ومن 
هنا من داخل قفص الزوجية أطالب بقانون رادع لكل امرأة 
تسول لها نفسها إنها تغضب علشان جوزها مفتكرش أي عيد أو 
مجبلهاش هدية... على أن يكون هذا القانون تمهيدي لصدور 
قانون آخر أكثر صرامة يلغي موضوع الهدايا ده من أصله 
باعتباره المسئول الأول عن معظم الخلافات الزوجية... وكلي 
ثقة في عدالتكم... 


الحكم بعد المداولة 
بالطبع طلب الأستاذ هنداوي بإلغاء الهدية طلب مرفوض... لإن الهدية 
كانت ولا زالت وستظل أحد الأدلة القاطعة للحبء. وأحد العوامل 
الحفازة لاستثارة المشاعر الزوجية وتجديدها والإبقاء عليها حية... لذا 
فلا يمكن الاستغناء عنها نهائيًا كما إنه ليس من حق المتهم أن ينسى 
بعض أهم هذه المناسبات في ظل وجود التكنولوجيا التي تمكنه من 
تسجيل تواريخ هذه المناسبات كالموبايل والحاسوب... خاصة وأن 
الزوجة الرقيقة جِدّا هند قد أعفته من الهدايا المكلفة واكتفت بالعناق 
الدافئ (في حالة ضعف القدرة المالية)... كما أننا ندين أيضًا الزوجة 
عند المبالغة في رد فعلها تجاه نسيان زوجها لبعض هذه المناسبات كما 
ندينها أيضًا في الإكثار من هذه المناسبات حيث نرى أن تكتفي بعيد 


تحرير سيناء من منطلق أننا حاليًا تحت حكم العسكر... وإليكم بعض 
الهدايا المقترحة عند إصرار الزوجة على الاحتفال:- 


فلوكة في النيل في عز أمشير (يفضل أن تكون الزوجة لا تجيد 
السباحة) 


يمكن تتعظ) 


سيس قر بندايا في شورية النتركية زختيها اشريها عل برق 


ب هدايا للزوجة الرومانسية: 
بوكيه ورد عليه كلمتين حلوين (وخليها تعمله مربة ورد للفطار/) 
ليلة رومانسية في أوتيل شيك (وخليها تدفع) 


اخر سيديهات كاظم (وكسرها قدمها) 


ت- هدايا للزوجة المادية: 


-١‏ خاتم سوليتير (يكون مسروق والبوليس بيدور عليه) 


١‏ مجموعة شهادات استثمار بمليون جنيه 


٠‏ سنة) 


وأوعدك إنها عمرها ما هتفتكر أي مناسبة بعد كده وادعيلي... 


الرجال لا يحبون المفاجات 


فرق كبير جد 0 المفاجأة وبين الصدمة... يعني أنا لما استخبالك في 


معملتلكش مفاجأة... آنا عملتلك (هارت أتاك). .. وبرضه لما أجيبلك في 

مامياا يا مكار ا ا رن از ريا ا 

باطنيا وومنية الراك إلى سرقااك مالقباة.. لأنى عملتلك عاهة. 

الاختلاف بينهم ملوش علاقة بنوع الهدية سواء كانت قنبلة أو وردة... 

لكن الموضوع كله في طريقة تقديمها ومدى استعداد الطرف التاني 

ميعبرش عن فرحته بالمفاجأة اللي عملهاله... وده اللي هنفهمه من 

موضوع هند النهاردة وهي بتحكيلي وتقولي:- 

5 طلعت في دماغي أول إمبارح أعمل نيولوك... رحت نازلة عند 
الكوافير غيرت لون شعري وضربته أسودء. علشان عارفة إن 
هنداوي بيحب الشعر الأسود. وعملت فورمة جديدة لقصة شعري 
وحطيت لينسز زرقة وروج فوشيا... 


ه استني...استني... شعراسود ولينسز زرقة وروج فوشياء ده على 


- يا أخي بطل رخامة... المهم عملت الحاجات دي كلها ولبست بيبي 
دول أسود كمان» وقلت علشان تبقى ليلة سودة خالص» وضلمت 
الشقة ومليت الأركان شمع؛ وطلبت عشا فاخر من المطعم اللي 
جنبناء ورشيت بارفان في الجوء وشغلت فيروزء وقعدت على 
السفرة مستنياه... دخل الباشا لقى الدنيا ضلمة والشمع منور في 
الأركان راح مفزوع وقال (اللهم اجعله خير) قلتله متخافش يا حبيبي 
ده أنا بحتفل بيكء قاللي وإيه المناسبة؟؟ قولتله بمناسبة إنك وحشتني. 
يادوب... مخلصتش كلامي إلا ولقيته متجه ناحية السفرة... مع إن 
الدنيا كانت ضلمة... لكن ما شاء الله حاسة الشم عنده قوية جذا.. 


عشر دقايق وكان منضف الترابيزة وأنا باتفرج عليه... في الآخر 
بقى اكتشف إني قاعدة قدامه؛ ابتسم وقاللي (تسلم إيديكي يا حبيبتي). 
جزيت على سناني وقولتله (بونا بيتي ياروح قلبي) راح مولع النور. 
أنا طبعًا اتصدمت بس قولت مش مشكلة ملناش حظ في البرفان 
والشمع وفيروز... يمكن يكون لينا حظ في حاجة تاني.. خلاص بقى 
النور مولع يعني يتكلم... يعلق... يقول أي حاجة؛ مفييييش... قلت 
ألفت نظره أناء رحت قايلاله (مش ملاحظ حاجة يا عمري)... ابتسم 
ببلاهة وقاللي طبعًا ملاحظ يا شقية... قولتله ها... قاللى مغيرة مكان 
ترابيزة السفرة... تخيل خد باله من مكان ترابيزة السفرة ومخدش 
باله من قصة شعري ولونه؛ ولا حتى شاف أنا لابسة إيه... أنا 
خلاص جالي إحباط... أنا مش فاهمة إزاي ميقدرش كل الحاجات 
ديء وأنا اللى قضيت طول اليوم أعمل فيهاء وكنت كل لما أعمل 
حاجة أتخيل شكله وهو منبهر بيها... الإحساس ده كان بيخليني 
أعمل أكتر وأقول علشان أكسر الملل اللي بقاله فترة مسيطر على 
علاقتنا... تخيل بعد كل ده يسيبني ويدخل ينام... طب أعمل إيه 
ميكب ولا بارفان» يلا بقى خليه يقضيها جلبيات وريحة بصل 


وطبيخ... 


التعليق 


طبعا هند اتصرفت بسلامة نية وبذلت مجهود كبير علشان ترضي 
هنداوي وكانت نيتها تجدد حياتها الزوجية ودي طبعا حاجة تشكر عليها. 
لكن للأسف إنها معملتش حساب كذا احتمال ممكن يكونوا خلوا هنداوي 
مش جاهز نفسيًا أو جسديًا للمفاجأة الجميلة دي» وطالما هي عارفة إنه 
بيتخض من المفاجآت كان واجب عليها تمهدله قبل ما ييجيء يعني مثلا 
تتصل بيه وتقول له: (لواتأخرت يا بيبي النهاردة هانحط السيخ المحمي 
في صرصور ودنك) يعني حاجة كده؛ لأنه ممكن يكون عنده ظروف. 
زي مثلا:- 


؟- نسي شريط الحبوب بتاعه في الشغل. 


هند برضه كانت لازم تعمل حساب حاجة زي كده. ولا إيه؟؟ 


مبروك جالك بنت وولد 


النهاردة كانت عقيقة خديجة ومعاذ... التوأم اللى خلفتهم هند بعد صبر 


يااااااااه خمس سنين من الصبر واليأس والأمل والإحباط... راحوا لكذا 
دكتور وكذا شيخ وكذا دجال وفي الآخر قرروا يسيبوها لربنا. وفعلا 
هيموت من الفرحة (على فكرة هنداوي نزل كذا أجازة في الفترة 
الأخيرة. علشان بس ماتفهموش غلط ) 

المهم. .. النهاردة بقى عقيقة الولاد وأنا طبعًا راجع من الغردقة جري 
صاحي. .. لكن طبعًا الصدمة الكبيرة إنه كان دابح فرختين علشان سأل 
الشيخ بتاع الجامع وقال له إن العقيقة لازم تكون بأربع رجول. 

أخدت هنداوي ودخلنا الأوضة اللي جوه علشان ندردش بعيد عن دوشة 
المعازيم وابتدى الحوار الآتي:- 


- ياعم صعبة مين... هي دي ولادة!!!! الولادة كانت زمااااان... 
طب دي الحاجة أمي وهي بتخلفني كانت عاملة فضايح 
وصوتها كان جايب لآخر الشارع وأبويا كان واقف برة 
الأوضة ومرعوب وعمال يقول يارب استر... يارب استر... 
وانا كنت بضحك على شكله. لكن الولادة اليومين دول... 
حاجة تانية خالص... يعني أنا كنت فاكر إن الشهر التاسع في 
حمل هند هييجي ويبتدي معاه الرعب والقلق... ونفضل 
مستنين (الطلق) ونقول يا ترى هتولد امتى وإزاي... لكن 
روحنا للدكتور في آخر متابعة لقيته بيقولها ها (تحبي تخلفي 
إمتى؟ إيه رأيك في يوم التلات الساعة )٠١‏ ردت عليه هند 
وقالتله (لأ يا ريت نخليها الخميس الساعة 78 علشان التللات 
مشغولة شوية) أنا طبعًا واقف مش فاهم أي حاجة وفاكرهم 
بيتفقوا على ميعاد دخول سينما ولا حاجة... المهم جيه يوم 
الولادة وصممت هند إني أدخل معاها أوضة العمليات آل إيه 
علشان متحسش بالملل... أنا طبعًا برضه مفهمتش دي 


كمان... ملل إيه...؟ لأ دي أكيد داخلة سينما بجد... أنا قلت يا 
واد مبدهاش رحت اشتريت تمن كيلو لب سوري ودخلت 


والدكاترة بيولدوها وهي ماسكة في إيديها كاميرا فيديو 
وبتصور العملية... أنا قلت أكيد البنج منفعش معاها... قالتلي 
لأيا حبيبي أصل أنا واخدة بنج نصفي... أنا طبعًا اتنرفزت 
وقولتلها طب متسيبي الكاميرا دي وتركزي شوية علشان 
العيل ينزل بسرعة... راحت هي كمان متنرفزة عليا وقالتلي 
وكلمة مني... مسكنا في بعض وكانت هتقلب بمجزرة... راح 
الدكتور مزعق لنا وقال (كفاية بقى ويا ريت توطوا صوتكم 
شوية الطفل خايف ينزل)... أنا بصراحة اتكسفت من نفسي 
وقولتلها (يا حبيبتي بلاش الولد يشوفنا أول مرة واحنا 
بنتخانق)... قالتلي (خلاص يا حبيبي أنا أسفة... ياريت بقى 
تروح على البيت دلوقتي وتعملنا أي حاجة نتعشى بيها وانا 
هخلف واجي وراك على طول) ادي يا عم الخلفة بتاعة 
اليومين دول... لكن بيني وبينك التعب الحقيقي ابتدى لما هند 
رجعت البيت... بقت يا عيني مش عارفة تنام خالص من الألم 
ده غير طبعًا عياط الأولاد... (خديجة) تصحى وتعيط تقوم 
هند ترضعها وتنام... يصحى (معاذ) يعيط ترضعه وينام... 
طول الليل سهران جنبها علشان أحسسها أد إيه بحبها 
وحاسس بيها ومقدر تعبها اللي بسببه بقيت أب... 


ه بس حلو أوي اسم معاذ وخديجة إزاي اخترتم الأسامي الجميلة 
0 
دي:: 


- هي هند الله يسامحها بقى هي اللي سمتهم كده... أنا بصسراحة 
كان نفسي أسميهم حمدان وكيداهم... على اسم ابويا وامي... 


ه هى بصراحة عندها حق... بس مقولتليش إيه أخبارك مع 
البامبرزء أنا عارف إن رجالة كتير بتشتكي منه اليومين دول... 


- يا أخي متفكرنيش بالبامبرز وسنينه السوده... ده اختراع فاشل 
ابن فاشل. .. يا!١١||||||١اااه‏ فين أيام (الكافولة) كان العيل مننا 
يعمل فيها خمسين مرة وتتغسل وتبقى زي الفل... يمكن لحد 
ما يدخل الأعدادية... مش تقولي البامبرز بتاع اليومين دول... 
اللي يادوبك نغسله تلت أربع مرات وخلاص يترمي بعد 


كدة... 
هوانتو بتغسلوا البامبرز؟؟؟؟؟؟!!!!!! 


-د مش دايمًا... يعني لو الواد أو البت عندهم لامؤاخذة يعني 
إسهال بنغسله... ماهو برضه... ميرضيش ربنا نرمي كل 
شوية خمسة جنيه في الهوا علشان لحظة تهور من طفل 
معندوش أي إحاسس بالمسئولية. 


النهاردة يوم باين عليه صعب من أوله... هند صاحية من النوم عنيها 
بتطق شرار... وواضح إنها مستحلفة لهنداوي... اصل النهاردة 
الجمعة... يوم اجازتهم وطبيعي إنهم بيتخانقوا النهاردة؛» لإن دي اطول 
فترة بيقعدوها مع بعض طول الاسيوع. علشان كده ممكن نسمي ايام 


الجمع بتاعتهم على اسم أيام الجمعة بتاعة الثورة... يعني جمعة 
الكرامة... جمعة الصمود... جمعة الانتقام... بس أعتقد من شكل هند كده 
إن النهاردة جمعة الغضب... 

هنداوي طبعًا مش واخد خوانة وراجع من صلاة الجمعة زي الملايعة 
بجلبيته البيضة وشايل الجرنال في إيدء وكيس اليوستفندي اللي مش 
فاضل منه غير واحدة بس في إيده التانية... هند في المطبخ وبتحضر 
الفطار وهو داخل بيتسحب وبيقرا المعوذتين وكإنه متوقع اللي 

خلع هنداوي الجلبية وفتح النشرة علشان يطمنء لكن للأسف المذيعة 
مطمنتوش... أعاصير وبراكين وزلازل تجتاح المدن الشمالية والجنوبية 
والشرقية والغربية... يعني مفيش فايدة... لازم ينوبك من الحب جانب... 
دخلت هند وفي إيديها الفطار وعلى اعتبار إن الشوكة والسكينة أدوات 
حادة ممكن تعتير إن هند دلوقتي مسلحة تسليح كامل يسمح لها بإصابة 
هنداوي في أماكن مختلفة من جسمه... لكن واضح إن الراجل هادي 
وبياكل بمنتهى الثبات... وده بيرجع لإيمانه الشديد بمقولة (الحذر لا 
يمنع القدر)... 

خمس دقايق وكان هنداوي ماسح الصنية كالعادة بس هند كالعادة برضه 
مكلتش علشان تبقى خفيفة خفيفة هي بتتحرك أثناء المعركة... 


الجولة الأولى 
31 هو انت يا هنداوي مش ناوي ترحمني بقى من الفنلة الحماللات 


- لا حبيبتي... والله دي فنلة تانية خالص... لسة شاريها. 


ه ماهي برضه فنلة حمالات... حرام عليك يا أخي أعصابي 


- ايا حبيبتي طب ألبس إيه بس مش النهاردة يوم أجازتي... 
والمفروض أكون على حريتي وخصوصا إن شقتنا قبلي وعلى 
طول حر. 


© يا أخي البس بيجامة» ترينينج» ولو يعني حران أوي البس 
شورت وفنلة وكاب. 


- لايا ماما احترمي نفسك... الكلام ده تقوليه لأحمد السقا... مش 


بيشتكوا منها.. يعني تلاقي الراجل قاعد في البيت لابسها وناكش شعره 
ومدلدل كرشه قدامه شبرين... وسايب دقنه منبتة... ولا حالقها ولا 
سايبها تتطول... ومش طايق نفسه لكن أول لما يجيله تليفون سواء نازل 
مع أصحابه أو جايله ضيوفء تلاقيه فورًا اتنفض ودخل الحمام أخد 
دش وحلق دقنه وسرح شعره... 

أما بقى لو مراته عاملة كده... يعني مبهدلة في نفسها وهي قاعدة في 
البيت... يبقى يومها مش فايت كأنه هو بس اللي ليه عنين وبيشوف 
وهي بقى الجارية اللي جابهاله... ولا بلاش... 


الجولة الثانية 
بقاري حرا عايقك كلا ولي الع املس ريا 
فظيعة... ولا انت فالح بس تقوللي ريحتك بصل... ريحتك 
طبيخ... يعني يا هنداوي الواحد يخلي عنده دم وقبل ما يتكلم 
على ريحةه الناس يشم ريحده... 


- لأمن فضلك... أنا مسمحلكيش تتكلمي على ريحتي... ده أنا 


© أنا نفسي أفهم بس انت بتشتري الكولونيا دي منين بن.. دي بطلوا 
ينتجوها من عشر سنين... 

- الا ما أنا عندي إزازة من زمان» وكل لما تيجي تخلص 
بازودها مية.. 


فعلا عندها حق... لأن موضوع ريحة الراجل مهمة جدًا للستات بس 
معظمهم بيتكسفوا يتكلموا علشان ميجرحوش الرجالة... بس إحنا 
كرجالة بصراحة لازم نخلي عندنا شوية دم ونشيل من دماغنا فكرة إن 
ربنا خلقنا كده بريحة حلوة على طول... 

ولازم نفهم كمان إن البرفان متعملش علشان نحطه بس واحنا نازلين 
من البيت بالعكس ده المفروض يتحط جوا البيت لآن المفروض إن 
مراتي أهم من الناس كلها... (أي خدمة يا ريهام)... 


0 
5 رايا حيتي لسة غكلها الأسيوع الى فقت 


© الأسبوع اللي فات!!... طب علشان خاطري اغسلها النهاردة 
كمان... ربنا يكرمك... ده خلاص العيد على الأبواب... 
ا لإن 
- لايا حبيبي دي هي لونها بقى كده من كتر أكل اللحمة... 


ه يا أخي ليه بس قلبت عليا المواجع وفكرتني باللحمة. 


ليه يا حبيبتي ما انتي كل يوم بتطبخيها... 


الشورية... 


يا حبيبتي متكسفنيش بقى... أصل دي موهبة... عندنا في 
العيلة... واخدها عن المرحوم أبويا الله يرحمه... كان أسرع 


أيوه ما هو علشان كده مات بالنقرس... 

لأ مماتش بالنقرس... ده مات منتحر... 

ماك عنقدر ...11 إزاق.. 0 

لأ... دي حكاية طويلة ومش هتقدري تفهميها... 

يااااااه للدرجه دي الموضوع معقد ‏ ؟ 

لأ لأ مش معقد... بس هو غريب شويتين... 

طب ياريت تحكهولي وأنا هحاول أفهمه... 

صدقنيي مش هتعرفي... 

يا سيدي بس احكي وملكش دعوة... 

طب اسمعي يا ستي... أبويا بعد موت أمي الله يرحمها اتجوز 


الحاجة (تفيدة)... والحاجة تفيدة كانت أرملة وجميلة وعندها 
بنت شابة اسمها (فرحانة)... راح جدي الله يرحمه شاف البت 


فرحانة وعجبته... واتجوزها وبعد 1 شهور خلف منها ولد. 
وفي نفس الشهر أبويا خلف من الحاجة تفيدة ولد... ساعتها 
أبويا جاتله حالة عصبية وقفل على نفسه الأوضة وقعد يقول 
(دلوقتي أبويا اتجوز بنت مراتي اللي هي في مقام بنتي... يعني 
أبويا بقى صهري وبنت مراتي بقت مرات أبوياء يعني في مقام 
أميء. وابني دلوقتي بقى أخو مرات أبوياء يعني في مقام خالي. 
والواد اللي مرات أبويا خلفته بقى أخويا وفي نفس الوقت هو 
حفيد مراتي... يعني مراتي بقت جدة أخويا... يعني في مقام 
جدتي... لكن المفروض يكون جوز جدتي هو جدي... بس أنا 
جوزها... يعني أنا بقيت جدي...) وانتحر... 


ه يانور النبي ده انتو عيله دمااااع 00 عقبالك يا هنداوي لما 


للتحر . 


جرب نار الشيشة... عفوًا... جرب نارالغيرة... جرب واوصفلي... 

جرب ليلك يبقى نهار... تحتك شوك وعيونك نار... الله الله ياست 
(وردة). .. والله انتي سابقة عصرك. . يعني زمان لما غنت (لولا الا 
امسا" من بعديها على 1 بكام شهر لكتر جو الطيارات... بجد 
أغاني الست دي نبوءة... وبالذات في موضوع الغيرة ده... يعني شوف 


الى ييحصل فلا لأى د بغر لقي علي طول تبن وميعوم 
عارف ينام. .. هي كده الغيرة... ربنا يعافيني يارب... 
هنداوي بقى ربنا ابتلاه بالمصيبه دي الغيرة... بس ع نلعي الاش 


آنا بعد قد الفار الل يكهب لن عدى ان ون ا 


هنداوي شكله بيخونيء لأني ابتديت ألاحظ عليه تصرفات 
غريبة... يعني الجمعة اللي فاتت أخد الجرامفون بتاعة... 
أصله مبيحبش يسمع الكاسيت... ودخل البلكونة وقعد طول 
الليل يسمع (عبد المطلب) وأغنيته الشهيرة (ساكن في حي 
السيدة وحبيبي ساكن في الحسين)... وبعد كده الصبح لفيته 
صاحي بدري واستحمى على غير العادة ولبس الجاكيت 
الكاروه البنفسجي بتاعه على البنطلون الأخضر المألم 
بالعرض على الكرافتة العريضة المشجرة بدون قميص وفلق 
شعره من النص... على طريقة عبد الفتاح القصري... وقاللي 
أنا نازل يا حبيبتي علشان أقابل واحد صاحبي في الحسين... 
طبعًا أنا افتكرت أغنية عبد المطلب واتأكدت فورًا إنه نازل 
يقابل واحدة... ورحت منكدة عليه عشته وحلفت عليه ما هو 
خارج إلا ورجلي على رجله (كناية عن الالتصاق)... 


وعلى ذلك يعلق الأخ هنداوي قائلا: 

ه أنا بجد اللي اتخنقت... دي بقت عيشة تطهق كل يوم غيرة 
وشك على أتفه الأسباب... ألبس حاجة جديدة تقوللي رايح 
فين؟؟ أحط برفان تتقلب الدنيا... أكلم زميلتي في الشغل علشان 
أي سبب تنكد عليا... وتاخد مني التليفون تديلها كلمتين في 
عضمها... ده حتى التليفزيون... لو قعدت أتفر ج على فيلم 


لأمينة رزق وقلت عليها أي تعليق... يعني مثلا أمينة دي 
ستايل... أو سيكسي. .. توم تكسر التلفزيون... دي فعلاد 


اتحننت. .. 


وبعدين الهدوم اللي بيلبسها دي بتأكد إنه رايح حفلة تنكرية مش رايح 
يقابل واحدة خالص... أما بقى الطريقة اللي بتستخدمها هند في التعبير 
عن غيرتها فهي دي المشكلة بعينها ولينا بقى هنا وقفة... 


فرق كبير بين الغيرة والشك... لأن الغيرة هي دليل على الحب علشان 
بتأكد خوف الواحدة على جوزها بشكل خاص وعلى بيتها بشكل عام... 
الغيرة هي وقود الحب الدايم اللى بيروي شجرة الأمان والثقة بين 
الزوجين... (إيه الكلام الجامد اللي بقوله ده) الغيرة هي رفض الحبيبين 
لطرف تالت بينهم وده حقهم» وبدون الغيرة الحب يفتر ويموت 
ويتبلد... 


0 


أما بقى الشك فهو عكس كده تمامًا... الشك هو اتهام ضمني بالخيانة... 
أنا بشك فيك إذا أنا دبوس... أقصد يعني يبقى بتهمك بالخيانة ودي 
الكارثة» تخيلوا لما يبقى الزوج أو الزوجة عنده شعور دايم بأنه متهم 
بالخيانة إذا هيعتبر إن البيت هو السجن... إذا هيكره الحياة الزوجية 
وهيكره الحب نفسه؛ الشك بيقتل الحب وبيدمره وبيحرقه... ولما واحدة 
تراقب جوزها وتتصنت على تليفوناته وتدور في أرقام موبايله 
وتصلت عليه واحدة تعاكسه علشان تتأكد من إخلاصه (سامعة يا مدام) 
يبقى دي مش بتغير عليه... تبقى بتتهمه بالخيانة... وطبعا العكس لو 
من راجل لمراته... يعني المفروض لو بتشكي في جوزك يبقى 
تصارحيه على طول بشكك مش تراقبيه (كفاية بقى حرام عليكو خلونا 
نخون في هدوء شوية)... 


وبعدين هنداوي كمان مش لازم يزودها يعني... يعني إزاي يكلم 
زميلته في الشغل بالساعات ده استهبال وعدم مراعاة لمشاعر مراته... 


طب فيها إيه لما يشتري موبايل بخط تاني ويكلمها من وراها... ده إيه 
الرجالة العبيطة دي!!! 


أقصر قصة قصيرة ة في العالم كانت ل (تشيكوف) بتحكي عن شاب 
عاش طول عمره في رحلة بحث عن (ورقة نقدية ب ٠٠١‏ روبية) 
ال ليد مودت 
ثروتي كأي رجل غني وهي. عشرون ألف عود ثقاب وخمسون ألف 
عقب سيجارة... وظهر محني...) يعني الشاب ده ضيع عمره بيحلم 

بصدفة تخليه غني وآدي النتيجة... 


- الإعلام بتاعنا بقى مع خالص عدم احترامي له طول عمره بيعمل فينا 
كده... بيزرع فينا فكرة الاستسهال وبيعلمنا إزاي نعيش عمرنا نحلم 
بضربة حظ تعدينا الفقرء وطبعا لإن شبابنا يائس ومقهور فكان مضطر 
يعيش على الوهم ده... (آهو أحسن ما ينتحر) يعني مثلا في السبعينات 
كنت تلآقي الشاب يتفرج على فيلم نجيب الريحاني ويشوفه وهو بيكسب 
ورقة يانصيب وبيغتني فجأة أو أحمد رمزي بيكسب في سبق خيل... أو 
فريد شوقي بيغتني في لعبة قمار... حاجات سهلة خالص ولديدة... 
وأسهل بكتير من المذاكرة والكفاح والطموح والكلام الفارغ ووجع 
الدماغ... علشان كده الجيل ده حقق أعلى نسبة بطالة في وقته... 

لكن مع تطور الإعلام وظهور الفضائيات الكتير مع احتفاظهم بنفس 
الأهداف الواطية اخترعوا نوع جديد من (ورقة اليانصيب) وهي 
المسابقات التلفزيونية زي (مستر كولومبو) وغيرها من المسابقفات 
الثقافية... واللي بتكون الأسئلة فيها غاية في التعقيد زي مثلا:- 

اذكر الاسم الثلاثي لرئيس جمهورية مصري مخلوع... وعندك ثلاث 
اختيارات: 

١-محمد‏ حسنى مبارك 

١-محمد‏ على كلاي 

"برج الجزيرة 

إذا عرفت الحل (وده طبعًا مستحيل) اتصل فورًا من أي محلول لتربح 
معانا 2.6٠٠‏ ليرا إيطالية أو رحلة حج في شهر مارس... سعر الدقيقة 
فرش. 

اتصل فورًا علشان نلطعك على الويتنج نص ساعة انت وأمثالك من 
الطموحين وابقوا قابلوني في الأسبوع القادم لنعلن عن اسم الفائز وهو 
إبراهيم محمود من القاهرة... ولو مش مصدق إن فعلا فيه واحد فاز 
اسمه إبراهيم محمود... يبقى انزل بنفسك القاهرة ودور عليه... وتأكد 
إنك لو لفيته مش هيطلع واحد شغال معانا من البرنامج... 

هو ده دور الإعلام عندنا دلوقتي وهو ده مصدر رزق الفضائيات... 
وهو ده الحافز اللي بيقدموه للشباب علشان يجتهدوا وينجحوا... بالذمة 
1 مش حاجة تكسف...!!! 


لكن أنا بالصدفة من كام سنة شفت برنامج مسابقات محترم كان اسمه 

(الفائز أبي)... وكان عبارة عن مسابقة بين أكثر من فرقة... والجميل 

في الموضوع إن الفريق كان بيتكون من فردين... هما الابن والآب... 

وبينافسوا فريق تاني بيتكون برضه من أب وابن... وكان ملحوظ جدًا 

' إن الفريق اللي بيكسب هو الفريق المتفاهم... 

يعني الاب والابن اللي فاهمين بعضص ومتعودين يلعبوا مع بعض 
وبيتناقشوا وبينهم مواضيع كتير مشتركة هما أكتر اتنين بيفوزوا.. 

لكن اللي لفت نظري أوي وخلاني استشهد بالبرنامج ده هو مأساة حلقة 

التصفية الأولى. .. وبسميها مأساة لإنها فعلا كده. . أب وابنه مفيش بينهم 

أي تفاهم» خرجوا من أول تصفية. .. من أول لعبة ا شتركوا فيها ظهر 

التباعد الرهيب بينهم... الأب اتنرفز كذا مرة على الابن واتهمه بالفشل 

في المسابقة الرياضية والابن كان واضح إنه مش طايق أبوه وأول مرة 

يلعب معاه... 

أما في اختبار المعلومات فالآب جاوب على كل الأسئلة الصعبة المعقدة 

حتى سؤال اذكر أسماء سكان الصين جاوبه لكن فشل في الإجابه على 

' سؤالين اتنين:- 

١‏ إيه أكتر حاجة بيحبها ابنك. 

١‏ - اذكر اسم أقرب صديق لابنك. 

الأب فشل في أهم سؤالين من وجهة نظر الابن» والابن اتصدم... أما 

بقى الام اللي ظهرت في وسط الجمهور حزينة هي دي (هند) اللي 

5-5 استشهد بالبرنامج ده وأقرر دق جرس الإندذار د بمنتهى القوة 

وبصوت عالي جدًا... تن تن تن تن واسألها: 

0 الى اويا عند كا ماين أرى الس ؟ 

- كنت حزينة علشان أنا السبب في الخسارة دي... 

* إزاي يعني... ما هو مكنش ينفع تساعديهم... 

- لأ... كان ينفع... 

* إزاي..' 

- هحكيلك:- 


لما اتجوزت هنداوي من عشر سنين كان نموذج رائع للزوج الصبور 
المكافح. .. كنت منبهرة بطموحه وأحلامه واجتهاده... اتجوزنا في شقهة 
بسيطة جدًَا وقعدنا >" سنين ندفع في أقساطها. .. كان بيشتغل ليل ونهار 
علشان نسدد ديونا ونقف على رجلينا. .. لحد ما ربنا رزقنا بخديجهة 
ومعاذ وابتدت المسئوليات تزيد وحسيت إن هنداوي خلاص مش قادر 
يستحمل لوحده... وقررت إني أشيل معاه... وفعلا ابتديت أشتغل 
وأساعده في مصاريف البيت. .. وبصراحة هو كان رافض في البداية 
لكن آنا حعمعدة.. . ومع الوقت أقنعته يكتفي بوردية واحدة ف فى الشغل 
علشان يرجع البيت بدري ويستريح شوية. . قي الوقت نفسه كانت 
مسا تباي وى بك مر توي لذو بن وملقيدة مدر سرون كه يط 
وهو بصراحة كان دايمًا بيشكرني ويحسسني إني سنداه ويقولي اماق 
عارف من غيرك كنت عملت إيه)... لكن الغريبة إنه بمرور الوقت 
ابتدى يتعود على كده ويتعامل معايا على إن ده واجبي الأساسي... مش 
بس كده ده ابتدى كمان يشيل كل يوم عن كتفه واحدة من مسئولياته 
ويرميها عليا. ., لحد لما اكتشفت قجاة إني شايلة كل حاجة لوحدي... 
للمدرسة وبعد كده ووس لشفل علشان زع السمي مودو دا أدخل 
لما يرجع من الشغل واتعشى معاه وأنام بدري علشان الولاد والشغل 
السنون.. 
وياريت على قد كده... الأستاذ مبقاش شايف إني باعمل حاجة تستدعي 
الشكر ده بالعكس بقى يتهمني بالتقصير... يعني من كام يوم مثلًا أتنرفز 
الامور بتاع خديجة... وقبلها برضه بكام يوم زعل اوي علشان اشتكيت 
له إن معاذ جاب درجة ضعيفة في الساينس واتهمني إني السبب... ولما 
طلبت منه يعاقبه قالي (أنا ماليش دعوة... اعملي اللي انتى عايزاه) 
وعلى كده بقى شايل إيده من كل حاجة... لما أعصابي ابتدت تنهار 


تمامًا وميفكرش حتى يجيب ليا دكتور وبالكتير يقولي (إنتي بتتدلعي) أما 
هو بقى لو كان عيان ونايم في السرير يبقى لازم أكون جنبه وممنوع 
أعمل أي حاجة ولا أسيبه لحظة... 
هو ده هنداوي اللى فشل فى المسابقة واللى ميعرفش عننا أو عن معاذ 
أي حاجة. .. وهو ده السبب اللي خلاني حزينة وباعترف إني السبب... 
الس 1 
عندك حق يا هند... انتى فعا ساهمتي في خسارة هنداوي ومعاذ في 
المسابقة وخروجهم من التصفيات الاولى... وساهمتي اكتر في خروج 
هنداوي من مسابقة الحياة الزوجية... لإنك بدل ما تقفي جنبه... وقفتي 
قدامه... وبدل ما تشيلي معاه شيلتي عنه... عملتي كل حاجة صح بس 
فرحتي بالإطراء والمدح وتمثيل دور الأرملة المكافحة ونسيتي إنك بكده 
بتلغي دور الزوج وبتحوليه لشخصية أنانية مستهترة... 
وعلى تمرك ترس الوم جوزك برغم كل استهتاره... لان الراجل 
راللى درق مالقسدى سات 4 لكن برضه هنداوي راجل محترم 
وانتي ست ذكية علشان كده أنا واثق إن لسة فيه أمل. .. أرجوكي عيدي 
حساباتك وانسحبي بالتدريج زي ما دخلتي بالتدريج : . اشركيه في 
مشاكل الولاد ومسنولياتهم خليه يفرح بنجاحهم ويحزن بفشلهم خليه 
يرجع يفكر فيكي تاني كزوجة وأنثى... مش كصديق بيساعده... 
وادعيلي مراتي تبقى زيك علشان أعيش حياتي شوية وارمي عليها كل 
المسئوليات وانطلق بقى... الواحد زهق. 


من المفروض ومن الطبيعي جدًا إن الراجل يرجع من شغله بعد يوم 
طويل يلاقي مراته مستنياه بابتسامة 0 عاملة شعرها وحاطة 
بنيتها. . يعني سواء كانت نيتها سليمة أو نيتها أبيحة لازم تكون عاملة 
وربطت العيال في السرير وجاهزة ومستنية الراجل الغبان اللي جاي 


أكثر اجهادًا من الشغل. وده طبعًا بسبب المصايب اللي بتة بتتحرك بمنتهى 
الخفة والدلع من رصيف لرصيف. واللي بتسبب في أكثر من 1 من 
حوادث التصادم عندنا... مصااااايب... والله العظيم مصايب ماشية على 
الأرض... بناطيل جينز محزقة يستحيل تعرف اتلبست إزاي؟... 
بهأت سان واررب لد الاممال الأكير إنها مدهوفة على اوس 
السيى... عاليعًا الراجل راحم من الشل عد كلدي المدارك الصايكا دق 
مؤهل للدخول في أي معركة حقيقية مهما كانت... بس الدور والباقي 
على الطرف التاني. .. الهانم. .. ياترى هي فعلا مقدرة ده وحاسة 
بالراجل اللي داخل عليها مش طايق نفسه... ده اللي هنعرفه من المشهد 
اللي جاي... ْ 

هنداوي راجع من الشغل تعبان (ارجع إلى معنى كلمه تعبان في 
السطور الأولى) بعد مشوار طويل من الشغل للبيت وبعد تلت أربع 
حوادث تصادمء بيطلع على السلالم بسرعة رهيبة». بيخبط على الباب 
بمنتهى اللهفة وهو بيردد نشيد (المصريين أهما حيوية وعزم وهمة) 
بتفتحله هند بعد نص ساعة تخبيط: - 


5 ايه يا حبيبتى كل ده علشان تفتحى... 


© اووووووووووووووو (بتتاوب). 


- إيه يا حبيبتي الجمال ده... شعرك ومكياجك تحفة النهاردة... 


ه أوووووووووو (بتتاوب تاني) بجد عجبتك الفورمة الجديدة يا 
هنداوي؟؟؟؟.. 


- تحفة... تحفة... ياهوووووووووووووه... خمس دقايق هاخد 


حاضر يا حبيبي... اوووووووووووو (بتتاوب تالت). 


ب لعذد حمس دقايقى أو أقل 2ت 


- إيه يا حبيبتي إنتي برضه نمتي... لأ أبوس إيديكي مش وقت 
نوم ةلس 


- أيوه يا حبيبتي أومال أنا استحميت ليه؟؟؟ هو أنا من إمتى يعني 


لا ما هو اللى في دماغك مش هينفع النهاردة علشان شعري كده 
هيبوظ. .. وانا دافعة للكوافير خمسين جنيةه... 

ه طب هات... يلا بقى ادخل نام جنب العيال وخلي ليلتك تعدي 
دفعهم بتهور... وزيه زي كتير من الرجالة المفهورين استسلم لكونه رقم 


؟ في حياة مراته ونام وهو بيحلم إنه بيخونها مع واحدة عندها كوافير 


ده موقف بيتكرر مع كتير من الرجالة» وللآسف الراجل عمومًا بيتكسف 
جدًا يشتكي من الموضوع ده وبيعتبره إهانة كبيرة لرجولته وبيفترض 
إنه غير قادر على إمتاع مراته أو إشباعها علشان كده هي بترفضه.. ' 
وده بيفسر تصرفات غامضة جدًا للراجل بتطلع منه غصب عنه وفي 
أوقات معينة. .. لما مراته تلاقيه مثلا عصبي جدًا وبيتنرفز عليها من أقل 
حاجة... وساعتها بتسأل نفسها هو ليه عصبي كده وبدون مبرر: 
ومبتوصلش لإجابة» اهو ده بقى سببه تجاهل مراته أو برودها معاه. 


وللأسف طبعًا عمرها ما هتتخيل إن ده السبب لإنها بتقيس ده على 
نفسها وتقول (طب ما أنا ببقى ساعات عايزاه وهو مبيخدش باله وبينام 
ويسيبني, اشمعنى أنا مبتعصبش) وده الغلط لأن علميًا الراجل في 
الموضوع ده مختلف تمامًا عن الست (لإنه موجب) وقدرته على تحمل 
غريزته أقل كتير منهاء وده طبعًا مش فضيلة منها أو تفوق ا 
نار على كد إن الأرامل أو المداقات كار يدوقوا دول غير رابيل 
أحيانّاء لكن الراجل الأرمل أو المطلق من الصعب جذا يعيش من غيو 
امرأة بقية حياته... 

المهم... نرجع تاني لموضوع التجاهل... 30 

علشان أكون محايد لازم أعترف إن الستات أحيانا بيكون ليهم مبرراتهم 
لعدم تقبل الزوج أحياناء بعضها مقبول وبعضها غير مقبول... 

يعني ممكن نلتمس ليها العذر أحيانا لما الراجل يسيء التعامل معاهاء 
سواء في الموضوع ده بالذات أو بشكل عام في حياتهم... يكون مثلا 
بيهينها... أو بيمد إيده عليها... بيتعامل معاها بعنف ويتجاهل 
مشاعرها... يعني حاجات من النوع ده؛ طبعًا ساعتها الست بتبقى مش 
متقبلاه وصعب نجبرها... لكن برضه لازم نقولها رفضك مش هو الحل 
تطلبي الانفصال... 

أما بقى الست اللي ترفض جوزها أو تتجاهله أو تنام وهي عارفة إنه 
محتاجلها في الوقت اللي هو بيتعامل معاها باحترام وحنية... وتبرر 
لنفسها وتقول (أصلي حرانة» زهقانة» ماليش نفس» مش طايقة نفسي. 
مهدودة من شغل البيت والعيال» حاسة إني مش محتاجة ده منه» مكسله 
أخد حمام؛ خايفة على شعري) كل الحاجات دي ظلم وافترى على 
الراجل ولازم الست تفهم ساعتها إنها شريكة له في أي غلطة يقع فيها 
وده عقابها في الدنيا أما في الآخرة... ربنا يستر... 


الله يسامحه بفى... (رفاعة الطهطاوي) رحمة الله عليه... هو السبب في 
كل المشاكل اللى إحنا فيها النهاردة... 

أيوه... هو أول من نادى بتعليم المرأة... أنا معرفش بس إيه اللى طلعها 
في دماغه... محنا كنا عايشين زي الفل والأشية كانت معدن... والولية من 


مأنتخ... تزغده في جنبه بمنتهى الرقة علشان يصحى ينزل الأرض 
يرويها في نص ساعة تكون هي عملت الغدا ونزلتله على الغيط تغديه 
وبعد كده ترجع على الدار تلاقي الداية مستنياها علشان تولدها... لإنها 
بتولد بانتظام كل 4 شهور وممكن كل ١‏ شهور... حسب وقت الدايهة 
وظروفها... 
ا كانت حياة رائعة» وفي منتهى المثالية والكل عايش في سعادة 
و عامل كتاب ا الأمين للبنات والبنين) وده كان 
الكارثة الأولانية. 
بعد ”' سنين اتفتحت أول مدرسة لتعليم البنات... تاتاتاتاتاتا!!!!١١١||١١ ١١١١‏ ااا 
طبعًا بنات داخلين وبنات خارجين وكل شاب واقف وملمع الطربوش 
ومستني يعاكس أي واحدة تكون نسيت تلبس الياشمك النهاردة... وابتدت 
المهم بعديها ب 8 سنين رجع صاحبه (قاسم أمين) من فرنسا وابتدى هو 
كمان ينادي بحرية المراة في كتابه (تحرير المرأة)... وابتدى يحرضها 
إنها تشتغل علشان تحصل على حريتها من الراجل المستبد... 
وفعلا حصلت الكارثة التانية» ونزلت المرأة للعمل وابتدت المشاكل 
والندية بينها وبين الرجل... ومن يومها واحنا عايشين في الأرف ده... كل 
بنت مفيش على لسانها غير كلمة... عايزة اشتغل... أنا لازم أأمن 
مستقبلي... آنا لازم أحقق ذاتي... ولو جالها عريس ورفض إنها تشتغل 
علشان خايف عليها من البهدلة ونفسه يكون أسرة مستقرة وبيت هادى... 
يبقى راجل أناني ورجعي ومتخلف ولازم يترفض فورا... 
إنه هايقعدها فى البيت علشان يتحكم فيها. .. أو ليه نعتبر ان عمل المرأة 
هو الطريقة الوحيدة لتحقيق ذاتها... أنا أعرف مثلا إن الست تشتغل 


علشان محتاجة... أو ليها ظروف خاصة... لكن تشتغل وخلاص... ده 
بقى اسمه استهبال وعلشان أكون محايد هقولكم خمس حالات يحق للمرأة 
إنها تشتغل:- ' 
-١‏ لو لسه آنسة وخلصت دراسة وعايزة تصطاد عريس مثلا 
وعندها فراغ أو حتى عايزة تساعد في مصاريف جهازها. 
تعمل شفط ونفخ. 


"- لو زوجة وولادها كبروا أو اتجوزوا وجوزها مشغول أو اتجوز 
عليها أو مش فاضيلها لآنه بيخونها علطول. 
(أقل من خمسين ألف جنية في الشهر) ومحتاجة تساعده. 


5- لو كانت زوجة بس لسة ربنا مرزقهاش بأولاد وحاسة بالوحدة 


والفراغ. 


1- لو متجوزة راجل محترم وظروفه كويسة وعندها عيال بس 
عايزة تنكد عليه وتقرفه كل شوية وتحسسه إنه ملوش لازمة في 
حياتها وإنها مستقلة وتقدر تستغنى عنه في أي وقت. ولما يقولها 


(حضريلي الغدا) تقوله (متقوم انت تحضره... هو انت أحسن 
منى في إيه... ما احنا الاتنين بنشتغل) 


طبعًا رقم " دي خارج اتفاقنا لإنهم © بس أما السادسة دي فهي النموذج 
محترم وظروفهم معقولة وعندهم أولاد محتاجين رعاية وتربية وحب 


يلاقي زوجة جميلة مستنياه... ورغم إنه مبيمنعهاش من أي اهتمامات أو 


و اللى جاي ده حوار بين هند وهنداوي في نفس الموضوع ياريت 

لسمعوه 
أرجوكي يا هند كفاية كده أوي... أنا مبقتش حاسس إني متجوز 
انتي لازم تسيبي الشغل بقى... وبعدين أديكي شايفة ظروفي الحمد 
الله اتحسنت وسددنا كل ديونا ومبقناش محتاجين أي دخل إضافي؛ 
وبصراحة أنا والولاد اللى بقينا محتاجينك جدًا... 


يا|ااااااه يا هنداوي بقى أنت عايزني أسيب الشغل علشان خلاص 
ظروفك اتحسنت ومبقتش محتاج مساعدتي... إيه الأنانية دي!!! 
أنت لازم تفهم إني كنت باشتغل أصلا علشان أحس بقيمتي وأحقق 


6و 


داتي. 


يعني إيه تحقيق ذاتك؛ الكلمة دي بتحسسني إن الستات كلها حافظة 
مش فاهمة؛ أنا أعرف إن الست بتشتغل علشان محتاجة للشغلء» أو 
عندها ظروف. لكن عايزة تنزلي الشغل علشان تثبتي ذاتك دي 


بقى اللي ملهاش ترجمة عربي... 


يا سلام.. يعني انت مش شايف إن شخصيتي اتطورت من ساعة 
ما نزلت الشغل... وبعدين انت كنت أول واحد مشجعني على كده 
قبل الجواز... 

أولًا... قبل الجواز انتي كان عندك وقت فراغ رهيب وكانت 
خبرتك في الحياة زيرو» علشان كده طلبت منك تنزلي الشغل. 
وبعد الجواز مرضتش أضغط عليكي تسيبي الشغل عشان تأخير 
الحمل» وقلت آهو تشتغلي أحسن ما تقعدي تفكري في الخلفة 


ويجيلك اكتئاب» لكن دلوقتي بقى عندك أولاد ومسئولياتهم كل يوم 
بتزيد... مش ده برضه شغل وتحقيق ذات ولا هي أنانية وخللاصء» 
وبعدين انتي كل يوم اشتغلتيه يمكن إداكي خبرة بس أكيد أخد في 
المقابل من أعصابك ومن حقوقي وحقوق ولادك... 


أه يعني عايزني أتفرغ لكم وابقى مجرد خدامة لولادي وجارية 
ليك. مش كده... 


إيه المفهوم العقيم ده... بجد أنا مصدوم فيكي... انتي إزاي شايفة 
إن خدمتك لولادك تخليكي مجرد خدامة؛ ولا خدمتك ليا تخليكعي 
جارية. .. يا بنتي دي أعظم مهمة في البشرية إنك تبني إنسان إنك 
تربي طفل ويتحول مع الوقت لإنسان صالح وناجح يراعيكي في 
شيخوختك ويخدم مجتمعه... أعظم حاجة في الدنيا إنك تسعدي 
جوزك وتحافظي عليه... أفكارك دي عمرها ما كانت أفكارنا ولا 
اتربينا عليها... بس احنا بقينا بناخد من الغرب أسوأ ما فيه 
وخلالاص... 


يا حبيبي طب ما إحنا عندنا مربية وشغالة إيه اللي ناقصكم بس... 


اه يعني انتي لخصتي دورك في البيت في مجرد واحدة ست 
بتشارك راجل في السريرء طب ليه متتمرديش على الدور ده كمان 
وتقولي (أنا مش مجرد جسم) وتجيبيلي جسم غيركء وبكده تبقي 
اتفرغتي تمامًا لذاتلك... بس ساعتها هسألك هي فين دي ذاتك دي 
اوصفيهالي... يا هند... الست كل ما بتنفصل عن دورها اللي ربنا 
خلقها علشانه كل ما بتفقد ذاتها... أرجوكي لازم تفهمي إن أشرف 
مهنة في الوجود لأي ست إنها تكون خدامة لولادها وجوزها... 
ولا انتي ناسية إن إحنا كلنا بنخدم في مكان عملنا... يعني ليه لما 


واحد بيتحال على المعاش بيقولوا عنه إنه خخلاص أنهى خدمته... 
يعنى برضه خدمه ولا الخدمة للغريب فيها كرامة والخدمة للأولاد 
والزوج فيها إهانة... 


هنداوي أرجوك حس بيا شوية... انت مش متخيل إني بقى ليا عالم 
تاني وأصدقاء وحياة اتعودت عليها... 


والله يا هند حاسس بيكي بس أرجوكي إنتي إدي نفسك فرصة 
تقعدي وتستمتعي بالعالم الأولاني... عالم البيت والأولاد 
والزوجة... عالم الأسرة» ارجعي اتكلمي مع الولاد وشوفي 
مشاكلهم وعيشي حياتهم البسيطة... انتي مش فاكرة أد إيه كنتي 
مبسوطة لما أخدتي أجازة الرضاعة... كنتي خلاص اتعودتي على 
البيت وكنتي مبسوطة جدًا وياريتك ما رجعتي تاني بعدها... 


يا روح قلبي انت واثق إني مهتمية بيك وبالولاد» وإنكم مش 
محتاجين مني أكتر من كده... 


بيتهيألك... الولاد محتاجينك جدًا... بس هما افتكروا إن ده الطبيعي 
إنك على طول في الشغل وراجعة مجهدة ومتوترة ومضغوطة من 
المشاكل والمواصلات... افتكروا إن ده العادي يعني. علشان كده 
بطلوا يتكلموا معاكي غير للضرورة. وابتدوا يتعودوا إن عندهم 
اتنين (أب) أنا وانتي... وواثق كمان إن أسرارهم دلوقتي مع 
أصحابهمء أو بالكتير مع الدادة... ياهند افهمي الولاد محتاجين 
لعاطفة الأمومة... إحساسها اهتمامهاء محتاجين أم كاملة متفرغة 
لأحلامهم وأفكارهم... أنا بجد مستغرب إزاي متوقعة تنجحي في 
شغلك مع كل الضغوط دي وكمان تنجحي في تربية ولادك 
والاهتمام بيهم وبيا... ده مستحيل؛ لأن النجاح في كل حاجة أكبر 


الشغل ورقيقة في البيت» كمان أنا شايف إن أنوثتك انتهت تمامًا 
كفاية المواصلات وانتي رايحة وراجعة... ده أنا ساعات باسيب 
العربية في الشارع من كتر الإشارات وارجع على رجليا مش 
طايق نفسي... يعني مستحيل تقنعيني إنك بعد كل ده هتلاقي 


يعني أنا المفروض اللي أراعي الناس كلها... طب وانا مين 
يراعيني... 

أيوة أيوة معاكي حق... منتي برضه محتاجة حد يراعيكي حد 
يستناكي وانتي راجعة من الشغل علشان يخفف عنك... حد 

يعوضك نفسيًا عن كل الضغوط اللي بتلاقيهاء حد يرفعلك 
معنوياتك ويحسسك بقيمة شغلكء حد يساندك ويديكي دعم ويشكرك 
إنك بتكافحي علشانه... بس خدي بالك إنتي كده بقيتي محتاجة 


(زوجة). 


أيوة محتاجة زوجة لأن كل الحاجات اللي انتي محتاجاها بعد 
رجوعك من الشغل مش هتوفرهالك غير زوجة رقيقة» فيها أنوثة. 
حنينة» تطبطب عليكي وتحسسك بقيمة اللي بيتعمليه» وبالليل تديكي 
من الرومانسية والإثارة والمتعة اللي تخليكي تعرفي تكملي كفاحك 
وتروحي الشغل نآني يوم... للأسف با هند... هي دي مشاعري 
واحتياجاتي دلوقتي... محتاج زوجة... يعني انتي بقيتي واحد 


صاحبي... الندية قتلت مشاعرنا.. واستقلالك المادي خلاني أفقد 
إحساسي باحتياجك لياء وبالتالي فقدت إحساسي بأنوثتك؛ وانتي 


بالطبع بطلتي تحسسيني بأي تقدير. فابتديت أكره شغلي وأحس 
بعدم أهميته... 


طب ما أنا عرضت عليك إنك تقلل من ساعات شغلك وانا أساهم 
معاك في مصاريف البيت؛ بس انت رفضت... 


أه طبعًا مستحيل هقبل لإني راجل بحترم نفسي؛ ولإني عارف إيه 
هي احتياجاتي - أنا محتاج زوجة - محتاجك إنتي يا هند... 


اللي بتقول عليها دي... بس برضه برجع وأقول لنفسي (يعني 
تدرسي كل !| لسنين دي ود تحققي كل الخبرة دي في : , شغلك وفي 
الآخر تسيبي كل حاجة وتقعدي في البيت) يعني ده مش حرام. 


ليه بتقولي كده يا هند... يعني أنا لو قلتلك تعالي اشتغلي أستاذة في 


طب ليه مستخسرة كل ده في ولادنا... يعني انتي مش شايفة إن 
ولادنا بإذن الله هيستفيدوا من كل حاجة اتعلمتيها في حياتك. 
وهيطلعوا أفضل من ولاد واحدة تانية معندهاش إمكانياتك» يعني 
كل اللي حققتيه مهم... بس الأهم نستثمره في المكان المناسب» 
وأكيد مفيش مكان أفضل من ولادنا نستثمر فيهمء ولا إيه...؟ 


هنداوي... طب خلاص أنا هاحاول أخد كمان سنة أجازة بدون 
مرتب يمكن أتعود على البيت وأقدر أعمل اللي أنت بتقوله... 


طب ولو رفضوا في الشغل يدوكي الأجازة هتعملي إيه؟؟؟؟؟ 


ساعتها هختار بيدي وولادي وجوري... خلاااااااص استريحت؟؟ 


السدط كاه خلاص اسار يدث فاق يق 8+١‏ رليه سلف لسن 


مناخير جوري 


من المعترف بيه في مجتمعنا الشرقي وبالذات عندنا في مصر إن 
الزوجة ممكن تتخنق من جوزها وتبقى مش طايقاه في حالتين:- 
الآأولى:- لما يتحال على المعاش ويتقاعد من شغله... 

التانية:- لما يرجع من السفر بعد غربة عشرة خمستاشر سنة ويقعد في 
البيت... 

والحالتين طبعا بيربطهم عامل مشترك هو إن الراجل بيقعد في البيت 
بشكل دايم بدون شغلة ولا مشغلة» وطبعا ساعتها بيلاقي عنده كمية 
فراغ رهيبة» ويكتشف فجأة إن البيت هو الهواية الجديدة والوحيدة اللي 


ممكن يمارسهاء وبالتالي بيبتدي يتدخل في كل كبيرة وصغيرة... سواء 
في شئون البيت وطريقة إدارته أو حتى في حياة الزوجة والأولاد... 
7 
ساس رسيي وي او ون 
المصيبة الكبيرة بقى لو كانت دي طبيعة الراجل أصلا من بداية 
الجواز... يعني متعود يتدخل في كل حاجة ساعتها طبعًا الزوجة 
مضطرة يا اما تاخد علاج شهري للسكر والضغط والقولون وقرحة 
الاحتمال الثالث: تنسحب من البيت وتنزل تلعب طاولة على القهوة أو 
جيمز على الكافيه حسب ظروفها المادية... 
طب كويس... بس إيه علاقة الكلام ده باسم الباب (مناخير جوزي)... ده 
سؤال وجيه... بس للآسف ملوش إجابة محددة لإن كلمة (مناخير) في 
مراع يوساو وبي 10 بتقتتصير عل التنفس 
والشم... 
لكن الزوجة لما بتفول (مناخير جوزي) يبقى بتقصد معنى تاني خالص 
وده اللى هنفهمه من مكالمة هند ليا النهاردة... 
- أآلو... أيوة يا إيهاب أنا خلاص زهقت وتعبت وقرفت.... مش 
قادرة أستحمل... أعصابي خلاص بتنهار.. 


فيه إيه مالك يا هند؟ 


ليه ماله....؟ 


بقى يحشر مناخيره في كل حاجة في البيت... 


يا١اااااااااه‏ للدرجة دي مناخيره طويلة.. 


يا أخي مقصدش. .. أنا أقصد يعني إنه بيتدخل في كل حاجة في 
شئون البيتء وانا بقى محبش الراجل اللي يحشرها في كل 
حاجة... لإن دي مملكتي أنا... ومينفعش حد يشاركني فيها... 


طب إيه المشكلة لما يساعدك في البيت... بالعكس ده هايخليه 
يرتبط بيكي وبالبيت أكتر ويقلل خروجه مع أصحابه. 


أنا معاك. .. بس مش للدرجة الخنينة ديء ده بييجي من الشغل 
بهدومه ويدخل على المطبخ... يفتش في كل حاجه... ليه عملتي 
نار أيه مسائيان كدر الكمية دي كبيرة انتي مسرفة.. 0 
اللحمة... (وبعد كده يفلتح التلاجة)... التلاحة دي مزحومة كده 
ليه... يا بنتي حرام عليكي ارمي الحاجات اللي ملهاش لازمة... 
التونة شكلها باظت... كل دي مواعين في الحوض... وعلى 
كده... أي كلام... أي تدخل المهم إنه يتحشر وخلاص... أقوله 
(ادخل يا روح قلبي... وغير هدومك)... يمشي لحد الصاله 
ويبتدي موضوع جديد... أنا مش قلت نشيل السجادة دي من هنا... 
حرام عليكي العيال هروها... حسي بيا شوية... انتي مش عارفة 
الفلوس دي بتيجي إزاي؟؟ بعد كده ياخد حمام ويخرج يتعشى 
ويبتدي تاني الشوربة دلعة... أقوله طب متحط ملح., يقوللي مهي 
البامية حادقة... أقوله طب متحط الشوربة على البامية. يكمل... 
المكرونة دي بايتة ليه؟ (طب يا حبيبي وإيه المشكلة هي يعني 
كانت بايتة مع واحد في شقة مفروشة)... متنسيش تخيطي زرار 


القميص الأزرق... (يا حبيبي خالاص خيطته الصبح)... طب وليه 
تعملي حاجة من غير متقوليلي؛ أنا كنت قاطعه علشان الحسد... 
(أنا آسفة يا حبيبي)... يرجع يسأل... الولاد ناموا؟ (لا)... طب 
وليه صاحيين لحد دلوقتي مش عندهم زفت مدرسة الصبح... (يا 
حبيبي بقولك لأ نامو مش لأ صاحيين)... طب وليه يناموا من 
غير ميسلموا على أبوهمء ولا أنا خلاص ماليش لازمة في البيت 
ده... (يا سيدى دماغي ورمت صدعتني كفاية بقى)... إزازة المية 
تبقى جنبه ويقوللي هند هاتي المية لو سمحتي... يا سيدي ما هي 


حتى في السوبر ماركت لو اشتريت حاجة لوحدي يقوللي غالية 
وملهاش لازمة لكن لما بييجي معايا يقوم يملى الترولي بحاجات 
ملهاش أي لازمة» ويدفع ألف جنيه وتبقى على قلبه زي العسل... 


وكله كوووم ودولاب هدومه كوم تاني... يعني بييجي علشان 
يسحب القميص يقوم يهد رصة الدولاب كله... ويرجع يزعق... 
ليه الدولاب مش مترتب... أهو على كده علطول حاشر مناخيره 
في كل حاجة» والمصيبة كمان إني لما أعمل حاجة تضايقه يقعد 
طول اليوم يعيد ويزيد فيها ويأنبني ويحرق دمي... لكن لما أعمل 
حاجة تعجبه ميتكلمش ولا حتى يعبرني بكلمة شكرا... وبعدين 
بقى بيعمل حاجة الأيام دي بتزعلني منه مووووووووووت 


الأكل على السفرة... وعقبال ماطفي نور المطبخ علشان أقعد 


اتعشى معاه يكون ابتدى أكل... ده لو معنش خلص أصلا... أما 


بقى موضوعه مع الريموت فده مصيبة لواحده!!! 
] إيه بيدخل مناخيره كمان في الريموت..؟ 


- أيوة... يا دوبك يخلص عشا ويطلع على السرير يمسك الريموت. 
والجدع بقى يقدر يخده منه... يفضل يقلب في القنوات من هنا 
لهناء ولا كأني قاعدة جنبه يجيب فيلم... ميعجبوش... يجيب 
ويحول على الماتش يشتم في اللعيبة ويحول... يفضل كده لحد 
ربنا ما يرزقه بكليب لهيفاء ولا نانسي... يروح متمسمر وسايب 
الريموت ويقعد يشتم في محمود صاحبه اللي رشحني له وكان 
السبب في إننا نتعرف على بعض... 

- الا بجد الله يكون في عونك... بصراحة ليكي حق... بس ليه 
متحاوليش تلفتي نظره إن الحاجات دي بتضايقك بدل ما تكتمي 
في نفسك وتنفجري مرة واحدة كده... يعني خديها بهزار وحاولي 
تفهميه واحدة واحدة. .. 

- طب ماشي ده بالنسبة لمناخيره وهو صاحي طب أعمل إيه بقى 
في مناخيره وهو نايم... 


[] إيه ده... هو بيحشرها كمان وهو نايم...!! 


- الاأ.... البيه بيشخر وهو نايم... تخيل يا إيهاب... شكمان عربية 

لوري بمقطورة... عزف سيمفوني منفرد ومتواصل طول الليل... 
كل أنواع الموسيقى والإيقاع من أول كلاسيكيات موتزارت وباخ 
لحد شعبيات عدوية... مبيجليش نوم خالص جنبه... أدخل أنام مع 


الأولاد برضه سامعاه... أنام في المطبخ برضه الصوت بيخترق 
الحوائط.. ده حتى الجيران اشتكوا من صوته وأقنعتهم بالعافية إن 
ده صوت موتور الغسالة البايظة. والناس من ذوقهم لموا من 

بعض فلوس واشترولي غسالة جديدة... أعمل إيه... شوفلي حل... 


[] شوفي يا ستي الموضوع بسيط وله كذا حل:- 


.١‏ ممكن مثلا تحطي على وشه وهو نايم كذا مخده» وبكده هتضمني إنه 
مش هيطلع أي صوت خا !| |||ا١ااالص....‏ 


؟. ممكن تخديه وتروحوا عند دكتور أنف وأذن وتكشفوا على اللحمية 
والجيوب الأنفية... لإنها أكيد السبب... ولو الدكتور فشل معاه... 


0 تتعودي على شخيره وصدقيني ده سهل جدًا بس محتاج شوية 
صبر... وانا فعلا أعرف واحدة جارتنا كان جوزها بيشخر كده 
برضه لكن مع الوفت اتعودت على شخيره وابتدت هي كمان تشخر 
وبقوا يعملوا مع بعض عزف ثنائي رائع لدرجة إن الحي كله بقى 
ينام الصبح ويصحى بالليل علشان يسمع عزفهم... واللي تستغربيله 
إن الست دي مبقتش تعرف تنام غير على صوت شخيره وبقى 
يجيلها أرق لما يسافر أو يبات بره واضطرت تسجله شريط شخير 
علشان تنام عليه وهو غايب... 


أعتقد إن كل الرجالة على مدار كل العصور بيشتركوا في حلم واحد... 
وهو إنهم يلاقوا زوجة عندها خاصية (السايلانت) يعني ليها زرار 
يدوسوا عليه تفوم تسكت وتبطل رغي. 

أما الستات بقى فعندهم حلم مختلف تمامًا... كلهم عايزين راجل 
رغاي... راجل مابيبطلش كلام... ييجي من الشغل يقعد مع مراته 
يحكيلها عن كل حاجة حصلت بداية من نزوله الصبح لحد رجوعه 


بالايل... وبعد لما يخلصى حكاوي ييندي يسمع لكل حكاويها بداية من 
طفولتها لحد برضه رجوعه من الشغل. ‏ . 
علشان كده علماء الأرصاد بيعتبروا إن ده أهم اختلاف بين الجنسين 
وبيرجعوا السبب في كده للعوامل اللي جاية دي: 
أولا: بالنسبة للراجل: 
-١‏ طبعًا هو طول النهار في الشغل مابين الرغي والحوارات 
والمشاكل والصراع ونفسه يرجع البيت يلاقي شوية 
شهدوووووء. 


حل المشاكل وأخد القرارات... يعني بيحب يجيب من الآخر. 


ثانيًا: بالنسبة للست: 


-١‏ طبعًا هي قاعدة طول النهار في البيت بين أربع حيطان مش 
لاقية حد تكلمه وخلصت كل رصيد الموبايل على أهلها 
وأصحابها ومستنية بفارغ الصبر رجوع جوزها من الشغل 


الست عموما عندها دايما شعور بالقلق من ناحية جوزهاء 
ودايمًا بتسأل نفسها: يا ترى لسة متمسك بيا؟؟ يا ترى لسة 
بيحبني؟؟ علشان كده دايما سكوته بيخوفها ومحتاجاه يتكلم 
متاق رسسها بالأمان ويلك السك يريا 


7 الست دايمًا محتاجة كلام حب وغزل وده عندها أهم من أي 
حاجة تانية وللأسف الراجل دايمًا شايف أن أفضل طريقة 
الأمان . 


دي بعض الأسباب المتوقعه وعلشان نقرب من المشكلة أكتر تعالوا 
بقى نسمع الحوار ده بين هند وهنداوي 


- يا هنداوي أنا بقاليى ساعة باتكلم وأنت سرحان. 
يا حبيبتي أصلك حكيتيلي الموضوع ده إمبارح. 


- طب أعمل إيه... أصل النهاردة محصلش حاجة جديدة 
علشان كده بحكيلك اللي حصل إمبارح. 


#ايعنى هو انتي لازم تحكي وخلاص؟؟ يا ستي اسكتي شوية أنا 
راجع من الشغل تعبان وعايز أسمع النشرة. 


- النشرة!!! الله يرحم أيام الخطوبة لما كنت تقعد تمسك 
وداني وهاتك يارغي وحكاوي وضحك وهزار لدرجة 
ابن أدمنت البنادول من الصداع يتاعك, 


يا ماما أيام الخطوبة مكانش عندنا قسط شقة ومصاريف 
مدارس الولاد وجزار وسوبر ماركت و 


- خلاص خلاص أنا آسفة» مش هاتكلم تاني... أنا فعلا 
غلطانة إني بفتح معاك مواضيع... أنا بعد كده مش 
هعبرك وهاسيبك تكلم نفسك وحتى لو انت كلمتني 


كفا|!||||اااية... أبوس إيدك اسكتى شوية. 


(تليفون البيت بيرن وهنداوي بيرد على صاحبه والمكالمة 
بتستمر نص ساعة) 


- طبعا دلوقتي رديت عالتليفون وبقيت زي البربنط 
وطبعا دلوقتي عايز تنام علشان تعبت من الكلام مش 
كده؟؟ 


طيب ياستي قوليلي عايزه إيه وانا هأنفذ لك كل طلباتك. 


- يا هنداوي أنا معنديش طلباتء أنا عايزاك ترجع زي 
زمان من الشغل جري تاخدني في حضنك وتحكيلي 
واحكيلك... تشتكيلي واشتكيلك... نرجع تاني 
أصحاب... انت بقيت مش طايق لي كلمة... ده حتى 
الموبايل لو كلمتك وانت في الشغل بتبقى عايز 
تختصر وتقفل بسرعة. ومجرد ما أحكيلك عن حاجة 
تاعباني فورًا تقدم لي الحل مع إني مش عايزة الحل 
أنا عايزة أتكلم معاك. 


يا حبيبتي أصل بصراحة ومن غير زعل مواضيعك كلها بقت 
عبيطة يعني يا أما شكوى من سوزي صاحبتك يا أما خناقة مع 
ناهد جارتنا يا أما مشكلة مع حد من قرايبك... يعني كلها 
حاجات رخمة وتعصب. 


- خلاص ياسيدي... احكيلي انت مواضيعك المهمة 
واشركني معاك في اهتماماتك وحياتك... لكن حالة 
أستحملها. 


خلاص يا حبيبتي أنا هارجع أصدعك زي زمان. 
- بجد يا حبيبي... طب قوللي هاتعمل إيه؟؟؟ 


هاجيب معايا كل زمايلي وانا جاي من الشخل ونقعد ترخي 
أودامك لحد ماتصدعى... 


جوري بيخولي 


هل هناك علاقة بين المنديل والخيانة الزوجية؟؟؟ 

وللإجابة على هذا السؤال ينبغي التوقف عند بعض النقاط:- 

أولا تعريف المنديل:- 

هو اختراع بشري قديم يؤكد الميل الفطري للإنسان تجاه النظافة بشكل 
عام والمنظره ه بشكل خاص. 

ثانيًا تاريخ المنديل:- 

(طرزان) هو أحد أبناء العصر البدائي وهو أيضًا أول من استخدم 
المنديل وقد وجدت له جدارية منحوتة على أحد جدران كهف التاميرا 
في إمبابة تصوره وهو يستخدم منديل مصنوع من جلد الديناصور 
ينظف به مؤخرته بعد قضاء حاجته أسفل شجرة كافور عملاقة... 
ثالثا تطور المنديل:- 

ولقد تطور المنديل عده مرات حتى وصل إلى القرن الماضي في 
0 يستخدمها الرجل لمسح العرق والأتربة أو يضعها 
قة القميص حفاظًا على نظافته» ثم اتسع إيمانه بأهميتها إلى 
الوا بي سيا ا وس 
ثم تحولت مع الوقت إلى رمز للاناقة. 


لكن دوام الحال من المحال... فمع نهاية هذا القرن ظهرت دعاوي تنادي 
بإلغاء المنديل القماش... تحولت بعد ذلك إلى مظاهرات سلمية يقودها 
بعض النخبة من الرجال الشرفاء تنادي بإسقاطه وتحريمه نهائيا... 

لم أكن حتى وقت قصير ملمًا بالأسباب التي دعت هؤلاء الرجال إلى 
رفض المنديل القماش إلى هذه الدرجة حتى قص لي جدي رحمة الله 
عليه الأمر قائآًا : 

((ياابني المنديل القماش ده كان لعنة؛ وياما رجالة راحوا بسببه» يعني 
أنا ليا تلاتة أصدقائى اتقتلوا فى ظروف غامضة وانا الوحيد اللى عارف 
إنهم اتقتلوا بسببه... عندك مثلًا الأولاني مراته ظبطت في جيبه منديل 
عليه أحمر شفايف وتاني يوم لقوا جثته متقطعة في كيس بلاستيك. 
وصديقي التاني مراته لقت منديله في شقة جارتها ومن يوميها محدش 
يعرف عنه حاجة؛ أما بقى التالت فانتحر من نفسه لما نسي منديله على 
مكتب زميلته في الشغل))؛ 

ومات جدي واختفى المنديل القماش وولدت أنا في عصر أفخر به هو 
عصر المنديل الورق (الكلينكس) ذلك الذي نلقيه سريعًا في القمامة بعد 
أي خيانة زوجية... ولا من شاف ولا من دري... 

معلومة تاريخية:- بعد اختراع الكلينيكس بخمس سنوات قام العالمان... 
(براز بول وكيكى بيبي) باكتشاف ورق التواليت... 

وهكذا استعاد الرجل حريته لسنوات طويلة واصبح يخون بمنتهى 
الجرأة واثقا من أن زوجته لن تتمكن من الحصول على دليل مادي حتى 
ظهر على السطح (عفرتو) مخلوق عجيب أكثر قدرة من المنديل على 
كشف الخيانات الزوجية وهو الجهاز اللعين والمسمى بالموبايل ذلك 
الكائن الذي اعتبرته المرأة وسيلة فعالة وسريعة جدًا في اكتشاف خيانة 
زوجها حتى قبل حدوثها... وبإمكان أيّ منا متابعة أسباب الخلافات 
الزوجية وحالات الطلاق في العشر سنوات الماضية ليدرك أن هذا 
المخلوق وراءهم جميعًا... لعنة الله عليه... (راجع كل أفلام الفترة اللي 
فاتت بالذات سهر الليالي وموقف منى زكي وجوزها فتحي عبد الوهاب 
ْ ْ وإزاي اتكشف)... 


غير إن هذه النسبة مرشحة للزيادة فى الفترة القادمة وخاصة بعد 
التطور المذهل الذي يطرأ على المحمول كل يوم مثل... 
(طكتةء عاع3008))؛ (5 م 8 
!إوبذلك تستطيع زوجتك تحديد مكانك في أي لحظة وفي أي وضع 
والمصيبة إن الموبايل كمان بقى تاتش يعني بيفتح لواحده في ثانيه 
وانت يادوبك لسة هتخون... ولكن اليوم هل بإمكاننا نحن معشر 
الرجال أن ننادي بسقوط الموبيل كما فعل قديمًا أباؤنا الشرفاء.. 
أظن, . فلقد صا الموبايل أهم من الإنسان نفسه (يعني أنا شخي 
لو اختفيت مراتي مش هتسأل عليا. .. لكن لو موبايلها ضاع هتقلب 
الدنيا)... والنتيجة إنه ليس هناك جدوى من محاوله إسقاط الموبايل 
لذا فإنني أطالب الرجل بأن يكون أكثر حنكة وحيطة في التعامل مع 
هذا الجهاز الرهيب حفاظًا على حياته الزوجية: كما أدعو كل 
الرجال النرقاء إلى مايونية تدمل مان (الرتيل المساول ميقاش 
١‏ 00 محمول) 
والان اسمحولي أن أقدم لكم شوية نكد في حوار تليفوني دار بيني وبين 
هند بعدما اكتشف خيانة هنداوي لها١-‏ 
الو... أيوة يا هند إزيك... إنتي فين بقالك فترة طويلة مبتكلمنيش. 


لا ولا حاجة أنا كويسة... انت طمني عليك يا إيهاب؟ 
يا ستي أنا كويس بس واضح إنك انتي اللي مش كويسة. 
لأ يعني شوية تعب على شوية انشغال... 

لا١١ا|ااالا‏ واضح إن في حاجة كبيرة!! 

ايهئ.... ايهئ... 

إيه يا هند انتي بتعيطي!! مالك إيه اللي حصل؟ 


جوزي هنداوي بيخوني! ايهئ ايهئ. 


بتتكلمي جد... يعني متأكدة ولا مجرد شك؟ 
لأ احكيلي الموضوع من الأول... 


من حوالي سنة وانا حاسة إنه مش طبيعي... كل تصرفاته غريبة 
على طول تليفونه مشغول... علطول مهتم بنفسه وبيرجع متأخر... 
دايما شارد... دايما مش طايق الولاد... حياته كلها بقت لبس 


لا منا بعد كده عرفت كل حاجة... 


إزاي؟ 


كنت راكبة جانبه في العربية وبعد كده لقيت صوت الكاسيت 
بيغلويشء, قلت أكيد الموبايل بتاعي أو بتاعه هيرن منتا عارف 
شوشرة الإرسال على الكاسيت بسبب الموبايل... لكن الغريبة إن 
الموضوع اتكرر كذا مرة من غير ما الموبايل بتاع حد فينا يرن... 
المهم... خلص المشوار ورجعنا البيت... اتصلت بدينا صاحبتي 
وحكيت ليها... قالتلي يا عبيطة إنزلي العربية ودوريء وفي الغالب 
هتلاقي موبايل تاني معمول سايلنت... وفعلا نزلت واكتشفت.. 
ايهئ.. ايهئ.. الخاين الكداب... أكتر من سبع سنين جواز... اديتله 
كل حاجة؛ حبي وشبابي واهتمامي» عمري ما قصرت معاه في 


حاجة... عمري ما خليته ناقصٌه حاجة... الكداب... الكداب... ايهئ 


طيب اهدي... اهدي من فضللك خليدي أعرف أسمعاك ‏ . وبعدين 
عملتى إيه؟؟ 


لقيت فعلا موبايل تاني بخط تاني معرفش عنه أي حاجة ومعليهوش 
غير رقم واحد بس بيكلمه دايمًا... طبعا اتصلت بالرقم ده من خطي. 
ردت عليا واحدة مايعة» واضح إنها طبعًا من إياهم... سألتها انتي 
مين؟... قالتلي انتي اللي مين؟... قفلت في وشها السكة... وبقيت 
زي المجنونة مش عارفة أعمل إيه... 


طيب وانتي قولتيله الكلام ده...؟ 


بى اف 


طبعًا ملاحظ ودايمًا بيسألني... مالك وبقوله مفيش؛ بس خاللاص مش 
قادرة وعايزة انفجر... فكرت إني أعرف عنوان الست دي وأروح 
أقتلها ولا أهددها أو حتى اترجاها... فكرت إني أواجهه وأصرخ في 
وشه وأقوله إزاي تخوني بعد العشرة دي... إزاي. مش كان في بنا 
عهد على الوفاء... ليه خونته... أنا عملتلك إيه.. ؟؟؟ إيهاب انت 
عارف الخيانة عندي يعني إيه... أنا غير أي واحدة.. أنا الخيانة 
عندي مش انهيار للحب بس... ده انهيار للراجل اللي عشت معاه كل 
عمري... انكسار لصورته قدامى... ده كان نمودج رائع بحتر مه 
النهاردة خلاص انهار ومبقتش بحترمه... انت عارف يعني إيه 
واحدة متحترمش جوزها في قرارة نفسها... عارف لما بشوفه 
بيكدب عليا ويقوللي أنا كنت في الشغل بحس إنه عريان بحس إني 
مش طايقة أسمعه... أنا مش متخيلة إيه اللي ممكن يكون بينهم... يا 
ترى حب... يا ترى جنس... تخيل ممكن جوزي يلمس واحدة 


غيري... أو يقوللها بحبك... تخيل... أنا مش طايقاه يلمسني... نفسي 
انفجر وأقوله طلقني... أنا مش عايزاك... 


هند أنا حاسس بيكي ومقدر مشاعركء؛ بس أرجوكي الأمور دي 
مينفعش فيها انفعال أو تسرع. لازم نتأكد الأول من نوع العلاقة 
وبعد كده نتصرف بحكمة... 

حكمه إيه يا إيهاب... هي دي حاجة محتاجة حكمة...؟! 


طبعًا... دي أكتر حاجة محتاجة حكمة... يا هند دي أقوى عاصفة 
ممكن تجتاح البيوتء, وأكبر اختبار ليكي انتي شخصيًا... اختبار 
لإرادتك وثقتك في نفسك وإصرارك على الاحتفاظ ببيتك وولادك. 
انتي لازم تهدي وتفكري بهدوء... أرجوكي اعتبريها معركة 
لاسترداد كل ممتلكاتك... جوزك... حياتك... وعمرك اللي فات... 
معركة لازم تكسبيها لإنك مش ممكن بالبساطة دي تتنازلي عن كل 
حاجة للست التانية دي... 


يعنى عايزني أعمل إيه...؟ أقوله علشان خاطري... أرجوك... 


لا طبعًا انتي مش لازم تقوليله إنك عرفتي من أصله... 


صدقيني... لأن الراجل في الحالة دي... إما بيعتذر ويعلن ندمه لحد 
ما يتأكد إنك سامحتيه وبعد كده يواصل العلاقة بحذر أكتر... يا أما 
بيتحول لشخصية بجحة ويلومك إنك بتراقبيه وبتجسسي عليه 
وساعتها ممكن يقولك- أنا كده وإذا كان عاجبك - وفي الحالة دي إما 


هتطلبي الطلاق أو تستمري وترضي بالأمر الواقع... والحالتين 
اسوا من بعض... 


يعني عايزني أعمل إيه؟؟ 


آهو كده... تعالي نفكر بعقل... أولا مش لازم يعرف إنك عرفتي. 
كمان تشيلي من دماغك فكرة إنك تروحي للست دي لأن بزيارتك 
ليها هتخليها تتمسك بيه أكترء وتحس إن الموضوع بقى صراع وفي 
الغالب هتقوله. وبعدين مينفعش تهيني نفسك قدام واحدة زي دي؛ 
ولازم تفهمي إن المفاتيح عندك وعند جوزك مش من عندها... 
يعني إيه عندي؟؟ 


يعني اسألي نفسك... يا ترى سبع سنين جواز غيروا فيكي إيه؟ يا 


" بعد البيت والولاد... يا ترى لسه بتقوليله كلام حب وإعجاب ولا 
مستنية بس هو اللي يقول وبتتهميه على طول بالتفصير.... 


لأ طبعًا لأني» أولا مهتمة بنفسي جدًا... وبعمل علشانه كل حاجة 
وواثقة إنه مش ناقصة أي حاجة... ثانيًا يعني إيه أقوله كلام حب 
واهتمام وإعجاب هو المفروض مين اللي بيقول؟؟ 

شوفي بالنسبة لاهتمامك بنفسك فكل ست شايفة إنها مهتمة جدًا 
بنفسها لمجرد إنها بتلبس أحيانا لبس مثير أو تحط شوية ماكياج... 
لكن كل ده مش دليل على اهتمام الست بجوزها... أما بالنسبة للكلام 
الحلوء لازم تعرفي إن الراجل في المرحلة دي من حياته يعني تقريبا 
قبل ما يدخل سن الأربعين بيكون محتاج جدًا لواحدة تحسسه بإنه 
ألسه مرغوب فيه. وإنه لسه جذاب» واحدة تمدح رجولته وتأكد ثقته 


في نفسة... لمدح وقاره ونجاحه 26 شغله... وللاأسف كل الزوجات 
إيه وبالذات في المرحلة دي... 


هه » 


شوفتي... نفس المشكلة... أرجوكي انشغلي بيه شوية لحد متسترديه 
تبتدي المسابقة... 


مسابقة إيه؟؟ 
تفتكر أنا فيا أعصاب تخليني أعمل كده... 


لازم يكون فيكي أعصاب وإرادة وإصرار... عايزين كلام حلو 
واهتمام زيادة وحنية... بس الأول لازم تحاولي تنسي مؤقتا إنه 
بيخونك, ومشس لازم بللاحظ حاحة. .. بالعكس... ده احنا هنحرك 
دولزء عايزين حنية وإثارة... عايزين نحرك الأولاد ناحيته ونشغله 
بيهم وبالحاجات الحلوة اللي بيعملوها مش العكس... بنجاحاتهم 
الصغيرة صلتيها عليه بدلعها وطفولتها... 


تفتكر ده كفاية.. ؟؟ 


ممكن كمان نفكر في مشروع مشثر ك... نشت وا مثلا شقة أكبر في 
مكان تاني... أو لو معاكم فلوس اشتروا حاجة في اسكندرية أو 


الساحل أو السخنة... أو يا ستي اشتروا أرض للمستقبل... أو خليه 
يعمل وديعة للعيال... أي حاجة تخليه يحس بدوره ويلفت نظره 
للجاي من حياتكم... 


ايهاب أنا هحاول... بس عايزة أسالك على حاجة... 
هو إمتى الراجل بيخون مراته وليه....؟ 


شوفي... وارد جدًا إنها تكون نزوة حصلت في حياته بالصدفة 
وبدون أي احتياج... يعني مثلا واحدة قابلته صدفة واتعلق بيها... أو 
واحدة كان يعرفها من زمان واتقابلوا تاني... أو ممكن زميلة في 
الشغل والعلاقة اتطورت... ووارد كمان إنها تكون تجربة بإرادته. 
يعني قرر يعرف واحدة... وفي الحالة دي يبقى عنده نقص في 
واحدة من الاحتياجات الأربعة للراجل. 


-١‏ (الاحتياج الجسدي)... وهو احتياج للغريزة بسبب تقصير 
الزوجة وإهمالها في أنوثتها... يعني مثلا تخنت أوي أو 
شكلها اتلخبط أو أهملت في نفسهاء أو ممكن مبقتش تحسسه 
بالإشباع الجنسي بسبب عدم اهتمامها أصلا بالموضوع 
ده... يا أما بقى بسبب الفتور في العلاقة اللي بييجي مع 


الوقتء» والاحتمال التالت ممكن يكون بسبب طاقة زايدة عند 
الراجل ودي غالبًا بتيجي في مدخل الأربعين وبتكون بسبب 
اكتمال الرجولة من ناحية» ومن ناحية تانية بسبب إحساس 


الراجل بإنه خلاص داخل على الخمسين وهيبقى عجوز 


وعايز يلحق آاخر حاجة في قدراته» في الوقت اللي بتكون 
الست داخلة على مرحلة الهدوء الونس عل قار ؟ 
تسايره. 


.وي 


بس أنا مش كده... 


أنا عارف... إنه فيه ستات كتير مختلفة... بس أنا بتكلم على 
الغالب... 


طب كملء إيه بقية احتياجات الراجل الأربعة غير الجسدية... 


- 


(العاطفية)... وهي احتياج الراجل للعاطفة والحب 
والمغامرة» يعني عايز يرجع يحس إنه رومانسي أو حتى 
مراهقء» وبيسموها دراه الباتار بلي بريده أحيانا 
بتكون سببها الزوجة اللي بد بتعتبر الرومانسية والحب والهيام 
في السن ده عيب أو ملهاش لازمة:» وبالتالي الراجل بيدور 
عليها برهء ودايمًا تلاقيه بيدور على بنت أصغر منه بكتير 
علشان تكون عندها استعداد أكتر للرومانسية 


(الاحتياج العقلي)... وفي الغالب ده بييجي مع النضوج 
الكامل للراجل لما بيكون محتاج لعقل يساعده ويعمل لحياته 
جدولة؛ يعني بمعنى أصح سكرتارية عاطفية... وده فعلا 
اللي بيخلي معظم رجال الأعمال يعملوا علاقة مع 
السكرتيرة اللي بتنظمله حياته وتهتم بأفكاره وأعماله 
ونجاحاته. 


؛- الأخير بقى هو (الاحتياج الروحي) وده بييجي من حاجة اسمها 
الفراغ الروحي يعني مفيش أصدقاء... مفيش زوجة ينفع يتكلم 
معاها... وتسمعه ويتناقشوا مع بعض في أي حاجة... والراجل 
ده غالبا بتلاقيه بيعمل علاقات أشبه بالصداقة وممكن تكون 
على الشات مثلا أو الموبايل... 


هما دول يا ستي احتياجات الراجل الأربعة واللي المفروض الزوجة 
تحاول تحققهم بقدر استطاعتها.... 

يعنى كل الرجالة عايزة واحدة فول أوبشن بتعرف تعمل كل حاجة؟؟ 
معظمهم... لكن في الغالب بيكون نقطهة ضعفه ناحية واحدة بس منهم 
وتلعب عليهاء لإنه في الغالب بيقع في علاقة بسببها... واخر حاجة 
هقولهالك... امسكي نفسك وبلاش تنهاري... كمان بلاش تحكي لأي 
حد بالذات لأهلك لأنها أولا خيانة لأسرار بيتكء ثانيًا هتولع 

ناحية جوزك مع الوقت وهيفقدوا احترامهم ليه وده بفى انتي اللي 
وانا برضه هطلبه دلوقتي وأحاول أديله كلمتين بس مش هخليه 
يعرف إني عندي أي فكرة عن حاجة... 


أنا متشكرة يا إيهاب علطول تعباك معايا... 


متقوليش كده يا حبيبتي ربنا يهديهولك ويصلح بيتكم... تصبحي على 


آلو... هنداوي إيه أخبارك.. 
أيوة يا إيهاب فينك ياعم... 


معلش يا حبيبي كنت مشغول بقالي فترة؛ أنت طمني عليك وعلى 
هند والأولاد.. 


الحمد لله زي الفل... بس قوللي يا هوبة مال صوتك... 


لأأصل واحد صاحبي في الشغل كان هيقتل مراته إمبارح والجيران 
أنقذوها منه» وفيه كلام إنه اكتشف خيانتها.. 


أعوذ بالله... دي القيامة هتقوم يا أخي... إزاي واحدة تخون جوزها 
عايزة الحرق... 


والله أنا زيك مصدوم... بس تعرف يا هنداوي إن اللي لفت نظري 
في الموضوع.ء هو حالة الاستياء اللي بتحصل لأي حد أحكيله 
الموضوع دهء مع إني بحكي كتير عن الخيانات الزوجية اللي 
بيعملها الرجالة ومبلاقيش نفس الاستياء» زي ما يكون خيانة الراجل 
حاجة عادية ومعتادة عند الناس... 

9 


إيه الفرق ياهنداوي؟؟؟؟ 


خيانة الراجل بتبقى نزوة أو ضعفء ومفيش وراها مصايبء لكن 
خيانة الست هي الزنى... اللي بيجيب ولاد حرام ويخلي الراجل 
يربى ولاد مش ولادهء يشيلوا اسمه ويورثوه.. . يعني مصيبة.. ش 
أه... يعني أنت عايز تقول إن المشكلة في خيانة المرأة إنها بتجيب 
ولاد حرام... طب إيه رأيك لو الست مبتخلفش... ينفع في الحالة دي 
تخون جوز ها؟؟؟ 

برضه لآ... ياعم ده شرفها ولازم تحافظ عليه... 

يعني عايز تقول أن الراجل معندوش شرف يحافظ عليه... 

إيه يا عم إيهاب أنت عايز تقول إيه؟؟؟ 

لأ عايز أقول أن مفيش أي فرق بين الخيانتين... دي خيانة شرف 
وأمانة وإهدار للثقة. .. والتانية زيها. . حتى الدين لما اتكلم عن الزنا 


تقربوا لزنا إنه كان فاحشة وساء سبيلا) من غير ما يحدد. 9 


المشرع بيتكلم عن عملية مد مشتركة بين الراجل والست... ليه احنا 
بقى نفرق... 


أيه ياباشا أنت عايز تحلل زنا الستات ولا إيه؟؟ 
لأ عايز أحرم زنا الرجالة وأساويه بزنا الستات زي ما ربنا قال؛ 


علشان المجتمع يبطل يتعامل معاه على أنه شيء بسيط» وأنت أكيد 
فاهم أنه سهل جدًا يجيلك واحد صاحبك يحكيلك عن مغامرة نسائية 


وهو متجوز ويبقى فخور أويء والغريبة أننا بنعتبره فلانتينو راجل 


مقطع السمكة وديلها يعني... لكن لو سمعت عن أي واحدة متجوزة 
ليها مغامرة بتعتبرها فورا بيتش وحقيرة وواطية ويبقى نفسك تروح 
تخنقها» ويصعب عليك أوي جوزها المسكين... صح ولا لأ؟؟ 


عندك حق بس تفتكر ليه المفهوم ده جوانا؟؟ 


ببساطة لأن الراجل كائن مغرور عنده كل الإمكانيات وليه كل 
الحقوق» ومش من حق أي حد يحاسبه» حتى الزوجة... ممكن 
يطلقها فورًا لو قررت تحاسبه... مع أنهم شركا في نفس الحياة 
وبينهم اتفاق ضمني بالعفة والأمانة من يوم ما اتجوزوا... لكن هو 
بيسيء استخدام حقوقه... وناسي أن ممكن العقاب يجيله في أغلى ما 
يملك. ولاده... صحته... فلوسه... حاجات مينفعش بعدها الندم... 


ياعم وحد الله... ده ربنا غفور رحيم... 


معاك حق... ربنا غفور رحيم... وكمان ستير... يعني بيستر... مرة 
واتنين وتلاتة ويدينا فرصة للرجوع والتوبة» بس لما بنعاند ونتمادى 
ونفتكر أن ملناش رادع... بيظهر بقية أسماءه... المنتقم - شديد 
العذاب» كده يعنى... ولا انتا مش معايا برضه. 


بس يا إيهاب ساعات بتكون الست سبب في خيانة جوزها ليها. 


ده كلام فارغ» أنت بتكلمني عن راجل ملوش إرادة» راجل بيستخبى 


ورا أي مبرر وبيحمل مراته حتى أخطاءه... يعني إزاي راجل 

يخسر دنيته وآخرته علشان مراته تعباه في حياته» أو مقصرة معاه 
أو حتى مش مهتمة بنفسها... يعني ليه ميحاولش معاها مرة واتنين 
وتلاتة ويلفت نظرها ويعلمها علشان يحافظ على بيته وولاده» وبعد 


كده لو فشل يبقى ينفصل عنها أو حتى يتجوز عليهاء مش ده أرحم 


ما يدمر نفسه وبيته وحياته تحت مبرارات تافهة... يا أخي أومال 
نبقى رجالة إزاي؟؟ 


يعني)!!! 


برضه اسمها خيانة يا هنداوي... 


يا أخي يعني لو راجل بيتكلم مع واحدة غير مراته أحيانا وبيحس 
معاها بالراحة... إيه المانع... يعني بلاش تكلكعها أوي يا أبو إيهاب. 


بس دي مش كلكعة؛ لأنك أولا مترضاش إن هند تتكلم مع واحد 
غيرك وتقولك أصل بحس معاه بالراحة... ثانيًا متقدرش تنكر إن 
النوع ده من العلاقات في الغالب بيتطور لحب وأحيانا بيتطور لأكتر 
من الحب وانت فاهم طبعا... 


طب لو الراجل ضمن ان العلاقة مش هتطور؟؟ 


برضه خيانة... برضه خيانة يا هنداوي... خيانة مشاعر... خيانة 
أمانة... خيانة عهد بينك وبين مراتك... يا أخي دي أكتر حاجة 
تجرح المرأة خيانة المشاعر... ده يمكن أكتر من خيانة الجسم... 
لإن الست بطبيعتها رومانسية أكتر مننا... يعني المشاعر بتهمها 
أكتر من أي حاجة تانية» وأي ست بتتخيل أن جوزها ممكن يحس 
بالراحة مع واحدة غيرهاء ويقولها كلمة بحبك ده بيدمرها ويهدم كل 
حاجة فيها... وساعتها بتحس إن دورها في حياته انتهى وأنها 
اتحولت لمجرد زوجة أو أم العيال زي ما بيقولواء وساعتها بتكره 
حياتها وبتتمنى الموت... انت نفسك يا أخي تخيل للحظة إن مراتك 


بتقول بحبك لأي واحد غيرك. بالله عليك ساعتها هتفرق معاك إذا 
كانت خيانة جسم ولا خيانة مشاعر... 


- إيهاب طب أنا هضطر أآقفل معاك دلوقتي علشان جالي شغل... 
ا أنا أسف يا هنداوي طولت عليك بس كنت محتاج حد أدردش معاه 
وانت بالذات بعتبرك نموذج للزوج المحترم ويهمني رأيك.. 


- أنا آسف يا ايهاب لازم أقفل دلوقتي... سلام... 


طبعًا هنداوي قفل معايا لانه مقدرش يواجه الحقيقة... والحقيقة إنه بيظلم 
نفسه قبل ما يظلم مراته وولاده... لإنه أول واحد هيدفع التمن... وأعتقد 
انه بعد المكالمة دي هيعيد حساباته وهيبتدي يخاف على النعم الكتير اللي 
ربنا إدهاله... 


هنداوي عايز يتجوز عليا 


من كام سنة كده طلعت في دماغي فكرة مجنونة وقررت أعمل كتاب 
عن تعدد الزوجات... وسميته (برضه هاتجوز تاني) بس يا سيدي 
وعينك ما تشوف إلا النور... يادوبك نزل المكتبات ولقيت حرب أهلية 
قامت في البلد... 
جمعيات ومنظمات وأحزاب وميليشيات... ناس بتطالب بإعدامي» وناس 
بتهدد باغتيالي» وناس بتهتف باسميء وناس بتتطالب بتنصيبي خليفة 
للمسلمين. .. وأنا طبعًا مش فاهم حاجة. .. مقابلات في كل البرامج 
التلفزيونية وأحاديث على كل الفضائيات... منشتتات في كل المجلات 


والصحف القومية والمعارضة؛ صفحات على الفيس بوك باسمي واسم 
الكتاب ومدح مرة وشتيمة بالأب والأم مرات... 

عابي الى نازع !ذقني ابن باللفيم ع عاي؟ التسور جداياة وكلان كاي 
بتلعن سلسفيل أهلى وتحدفني بالطوب وهي بتهتف الله أكبر... وانا 
برضه مش قأهم || اااي حاجة... 

مراتي أيامها كانت في العمرة م وها انا رجات ميت 
الموضوع... نزلت الشارع وعملت 0 كبيييييير... وعزمت كل 
صحباتها وجيرانها وأهلها... آل إيه علشان تاخد العزاء فيا... على 
أساس إن الطلاق مش كفاية من راجل واطي زيي... وفي نفس الأسبوع 
اتعمل قدام مقرمجلس الشعب سرداق كبير ضم معظم الطوائف الدينية 
والتيارات السياسية المختلفة وعلى رأسهم جمعيات حقوق المرأة 
وجمعيات تحرير المرأة وجمعيات المرأة المستبدة وجمعيات المرأة 
المتوحشة... والجبهة العلمانية المتحدة... وطالبوا جميعًا باستصدار حكم 
قضائي عسكري بطردي من البلد. .. وفعلا صدرء بس الغريبة إني لما 
جيت أسافر قالولي في المطار إني ممنوع من السفر... وبكده كنت أول 
مصري يصدر في حفقه حكم بالطرد والمنع من السفر في نفس الوقت... 
آنا طبعًا ساعتها مكنتش عارف أروح فينء يعني أدخل ولا أخرج. 5" 
الآخر ربنا هداني لفكرة إني أشتري خيمة وأبات في المطار لحد ما 
يرسوا على حل. .. تاني يوم قريت في الجرايد الأجنبية إنهم أدرجوا 
اسمي على قوائم الإرهابيين مع بن لادن والظواهري وأبو مصعب 
وباقي الشله 

أنا قلت يا واد كفاية قوي كده وطالما مش فاهم حاجة انتحر واخلص 
وفي الآخرة هتشوف!! لو دخلت النار يبقى أكيد عملت حاجة غلط 
والناس دي كلها صح وعندها حق. .. ولو دخلت الجنه يبقى أكيد عملت 
حاجة صح والناس دي كلها كفرة ولاد ستين في سبعين... وفعلا مسكت 
المسدس وحطيته في الشوربة... ولسه هاشرب لقيتلك صوت دوشة في 
المطار... سألت (إيه يا جماعة اللى حصل) قالولي البلد قامت فيها ثورة 
5 يناير... قلت يا نهار اسود... كل ده بسبب الكتاب... لكن الحمد الله 
اتضح بعد كده إنه بسبب كتاب تاني خاا!االصء كانوا الثوار كاتبين اسمه 


على يفط كبيره وماشيين بيها في الشوارع والميادين الكتاب كان اسمه 
(عيش - حرية - عدالة اجتماعية). وعرفت إن الكتاب ده كان ممنوع 
من النشر من حاجة وتلاتين سنة. 
المهم... الحمد الله الكتاب بتاعهم نجح وخلعوا الراجل اللين كان مانع 
نشره لإنه مبيعرفش يقرا من أصله... ومسك المجلس العسكري البلد 
تاني خالص... لكن الناس لإنها كانت بتحب الجيش وشايلاله جميل إنه 
وقف مع الثورة... | اشترت الكتاب... لكن للأسف الكتاب طلع مكتوب 
الغة الاودية يعني لا الشعب عرف يقراهولا المجلس عرف يطبق 
الديايات... واتعملت الإنتخابات 0 وفاز الآبلاسية لإن الشنعب 
كان زهق من الناس اللي مبتعرفش ربنا... علشان كده قرر ينتخب 
الناس اللي كانوا بيهونوا العيشة عليهم زمان ويوعدوهم بالجنة... 
واتشكل البرلمان من الدقون وحفظة القرآن وخريجي المعتقلات... 
وراهن عليهم الناس الغلابة وابتدوا يحلموا من جديد بالجنة... بس المرة 
دي على الارض مش في الاخرة. 
وابتدى يرجع موضوع كتابي تاني... بس المرة دي الهتافات زادت 
لصالحي وقالوا إني بطالب بتطبيق السنة في التعدد.. ١‏ 
ا ا ا وي ا 
التعدد سنة من أصله - أنا بس كنت بطالب المجتمع يرفع الحظر عن 
الكلام فى الموضوع ده... لإن الناس محتاجة تعرف يعني إيه تعدد... 
ولدتى ويلى مع و إناى يلي خط إدتى يولي لصااج الموتيع ر|دكي 
يبقى ضذه... الناس محتاجة تفهم إيه موقفه الشرعي يا ترى هو سنة ولا 
فرض ولا مستحب ولا مكروه ولا حتى مباح... ناس كتير بتخاف تطبفه 
كل ده لإن الموضوع غامض ومش بيتنقش غير بس في الكثب السلفية 
ا فطل عن مطتانيرن الصرة اللي وري 


هو ده كان هدفي من الكلام في الموضوع ده.. . وهو ده كمان هدفي 
دلوقتي من عرض المكالمة دي اللي دارت بيني وبين هند مرة... وبيني 
وبين جوزها مرة تانيه. .. ياريت تتفضلوا معايا تسمعوا بنفسكم:- 

بس يا ريت تركزوا معايا أوي وتسامحوني إني هقلبها جد؛ لإن بجد 
الموضوع ده مصيري في حياة ناس كتير ولازم نحسمه؛ وخدوا بالكم 
كمان دي آخر مرة هتسمعوا هند وهنداويء» وبعد كده مش هتسمعوا غير 


الو...أزيك يا إيهاب... 

أيوة... إزيك يا هند إيه أخبارك....؟؟ 

إيهاب محتجالك أوي.... أرجوك لازم ترجع بسرعة... 

خير في إيه...؟ واضح من صوتك إن فيه حاجة كبيرة أوي...؟؟؟ 
مفيش... هي كل حاجة خلاص انتهت..؟ 

هى إيه دي اللي انتهت...؟؟ 

حياتي... مع هنداوي.... 

طب اهدي بس واحكيلي اللي حصل؟؟ 


إيهاب مش وقت حكاويء أنا خلاص أخدت قراري ولازم اتطلق 
منة... 


يااااااااه أنا عمري مشفتك بتتكلمي بالحرقة دي... للدرجة دي 
الموضوع كبير...؟؟ 


ده إنسان أناني. وانا حزينة على كل يوم ضيعته من عمري معأه. 


طب بس قوليلي عمل إيه» وانا أوعدك إن الموضوع لو يستاهل 
هنزل فورا... 


البيه عايز يتجوز عليا... ايهئ... ايهئى... 


0 ١ ١| 


هو بنفسه قاللي... ؟؟ 
قاللك عايز اتجوز ...!!! كده مرة واحدة....!!! 
أيوة الأستاذ خلاص مبقتش فارقة معاه» وبيتكلم بمنتهى الثقة... 
يبقى أكيد هو نفس المووضوع القديم... مش كده؟؟ 


ليه هو حصل حاجة بعد المشكلة إياها... أصلك مكنتيش بتحكيلي من 
بعديهاء وانا قلت خلاص أكيد الموضوع انتهى وربنا هداه ورجع 


هو فعلا ده اللي حصل ساعتهاء وانا نفذت كل اللي انت قولتهولي 
ةا أصارحه بموضوع الموبايل السري بتاعه... وكتمت في 


وياترى الطريقة دى نفعت معاه ‏ ؟؟؟ 


أيوة فعلا... في وقتها نفعت. وابتنديت المح من تصرفاته شعور 


بس وق حسيتني انه ساب الينت دي وفتها. ؟؟؟ 
أيوه سابها. ... 


عرفتي إزاي...'؟ 


هو اعترفلي.... 


أيوة اعترفلي؛ قعد الأول كام يوم حزين ومهمومء وانا كنت حاسة إن 
فيه حاجة مضيقاه بس مرضتش أسأله» لحد مهو جيه بنفسه 
واعترفلي إن كان في حياته نزوة.... واحدة زميلته في الشغل 
وابتدت علاقتهم تتطور... وابتدى يحبهاء لكن فجأة اكتشف إنها 
مستهترة وبتتكلم مع كذا واحد في نفس الوقت ولما واجهها اتعاملت 
معاه بمنتهى قلة الأدب. 


معقولهة حكالك عل ده؟؟!!! 


أيوة واعتذرلي كمان وطلب مني إني أسامحه... وأقف جنبه لحد 
ماينساها... ووعدني إنه مش هيخاطر بالدخول في أي علاقة تاني 
حتى لو كانت صداقة:؛ وابتدى فعلا يتغير للأحسن ويهتم بيا 
وبالولاد... وأنا ساعتها انتهزتها فرصة وطلبت منه نشتري شقة 
كبيرة في مصر الجديدة على أساس إن الولاد بتكبر كل يوم 
ومحتاجين شقة أوسع.... 


ووافق.. .؟؟ 


جدّاء ورحب كمانء وبالفعل دفعنا كل الفلوس اللي معانا مقدم ليها 
وابتدينا نقسط الباقي» على أساس إننا هنستلمها بعد سنتين... بس 
بصراحة القسط كان واخد معظم دخلناء وانا قلت مش مشكلة اهي 
حاجة تشغله وخللاص... 


ها وبعدين ا 


مفيش....فضلنا على كده حوالي سبع شهور... لكن فجأة ابتديت أشم 
نفس الريحة القديمة... رجع تاني يسرح ويتوه في الكلام... ألاقيه 


شوية مبسوط بدون مناسبة» وشوية مشدود ومكتئب... وابتدى تاني 
يشتري لبس كتير ويبالغ في الاهتمام بنفسه... واللي لفت نظري 
أكتر إنه صبغ شعره واشترك في الجيم وكان دايمًا متضايق أوي من 
موضوع كرشه... كمان ابتدى يشتكي إن قسط الشقة كبير وإنه 
بيفكر يتراجع ويشتري شقة أصغر أو يأجل الموضوع شوية... 


10 وانتىي عملتي إيه؟؟؟ 


-د طبعًا أنا كنت حاسة إن الأعراض دي سببها نزوة تاني؛ لحد ما 
(منال) صاحبتي شافت جنبه في العربية واحدة ست في طريق 
صلاح سالم... 

11 طبعا المرة دي واجهتيه...!! 

-د طبعًا مهو مش كل مرة... هو أنا خلاص يعني معنديش كرامة... 


-د طبعًا أنكر... وقاللى إن أكيد منال اتخيلت بواحد تاني غيره؛ وإنه 
يوميها مكنش في القاهرة من أصله... أنا ساعتها رجعت لمنال 
وسألتها إذا كانت متأكدة إنه كان جوزي ولا لا؟ بس هي اترددت 
وقالتلي إنها مش متأكدة أوي... بس أنا كنت واثقة إنها مش عايزة 
تخرب البيت... وطبعًا مكنش أدامي غير إني أسكت وأصدقه... بس 
كنت واثقة من جوايا إن فيه حد في حياته... وعلى كده قعدت أكدب 
على نفسي وأرفض إني أصدق كل اللي شيفاه حواليا لحد مجالي من 
شهرين وطلب نقعد مع بعض في مكان لوحدينا بره البيت... 


17 طبعا انتي توقعتي هيقوللك إيه...؟؟ 


تقريبًا... بس كنت فاكرة إن الموضوع زي المرة اللي فاتت» يعني 
هيعترفلي بنزوة ويعلن ندمه ويطلب إني أسامحه... لكن للاسف 
الموضوع طلع أكبر من كده بكتير... 

طلب يتجوز عليكي....؟؟. 

أيوة... بمنتهى البجاحة....!! زي ما أكون واحدة صاحبته وبياخد 
رأيها في موضوع خاص بيه... قولتله طبعًا البنت اللي منال شافتها 
معاك... حلفلي إن مش هيء وإنه مفيش أصلا واحدة... بس هو 
محتاج لزوجة تانية... قولتله طب وانا مقصرة معاك في إيه.. ؟؟ 
قاللي الموضوع مالوش أي علاقة بيكي... وإنه بيحبني جدًا وإني 
ست مكتملة ومفيش أي عيب... لكن المشكلة في احتياجه هوء وإنه 
خايف يقع في الغلط» وأحسن له إنه يرجع لشرع ربنا ويتجوز... 


أنا كنت بتقطع من جواياء ولولا إننا كنا في مكان عام كنت صرخت 
ولميت الدنيا عليا... بس قلت أعمل بنصيحتك واتعامل بهدوء... 
قلتله إني مش زعلانة وإني مبسوطة إنه بيعترفلي أحسن ما كان 
يعمل حاجة من ورايا... وقولتله كمان إني حاسة بيه... لكن طلبت 
منه يشيل الموضوع من دماغه لمدة شهرين تلاتة... يمكن يكون 
مجرد هاجس أو احتياج موفت... وقلتله طالما مفيش واحدة معينة 
في حياتك يبقى نسيبها للظروف وفهمته كمان إن الراجل المتجوز 
بيه... وفي نفس الوقت تكون ليها مواصفات كويسة... هو طبعا 
اتبسط من كلامي وقاللي عندك حق... 


(هي مين دي اللي ممكن ترضى بيا وانا داخل على الأربعين) 
ووعدني إنه هيحاول يشيل الموضوع من دماغه... بس طلب مني 
مزعلش لو فشل واضطر يفكر في الموضوع تاني... 


1 طيب لحد كده كويس... إيه بقى اللي جد؟؟ 


- ماأنا كنت فاهمة كده وخصوصا بعد معاملته الجديدة معايا والهدايا 
والفسح والكلام الحلو» حاجات معملهاش من أيام الخطوبة. 


11 يعني ربنا هداه وشال الموضوع من دماغه... 


-- منا بقولك كنت فاكرة زيك لحد إمبارح... 
[]1 إمبارح.....!! إيه اللي حصل؟ 


- رجع من الشغل... أخدني في حضنه وقاللي إنه بيحبني أوي... 
وسكت شويه... ودخل المطبخ... وبعد كده رجع ودخل الحمام... 
وقعد يلف في الشقة» وبعد كده رجع تاني ووقف أدامي وقاللي (هند 
أنا متأسف... أنا حاولت كتير بس مش قادر ولازم أتجوز) قلتله 
إزاي إحنا مكملناش شهر... يعني محاولات إيه اللي عملتها؟ ... 
وبعدين مش فاهمة هتتجوز مين ولا ناوي تنزل تدور في الشارع 
على واحدة تتجوزك... قاللى... لأ... منا خلاص لقيتها... أنا طبعًا 
حسيت إن الأرض بتلف بيا وكأني بحلم... قعدت ساكتة دقيقة كده 
وبعدين مسكت نفسي وقلتله بابتسامة واحدة بتموت... (ولقيتها فين 
دي وإمتى؟)... قاللي أبدًا... دي عميلة عندنا في الشركة... واحدة 
كده على أد حالها... أرملة وعندها طفلة ومش حلوة خالص... يعني 
واحدة وخللاص... 


]1 ها... عملتي إيه؟؟ 


أبدًا... هعمل إيه... قولتله أرجوك تسيبني دلوقتي... 
أنا مش مصدق إنك قدرتي تتماسكي كده بعد كل اللى سمعتيه؟! 


فعلا أنا معرفش إزاي قدرت أتماسك... الذهول خلاني مش عارفة 
لا أفكر ولا أتكلم» طب انت عمرك حسيت إنك بتتحدف من فوق 
برج ونازل ببطء وشايف تحتيك أسياخ حديد ومتوقع كل واحدة من 
دول هتدخل فين في جسمك انت عارف!!! ساعتها الموت بيبقى أكبر 
أحلامك... لإن لحظة انتظارك للموت بالطريقة البشعة دي بتبقى 
سنين طويلة... انت عارف يعني إيه تحس إن حتت من جسمك 

كده يشيل الرئة وبعد كده الكبد... معرفش... هو شعور صعب 
أشرحهولكء أنا مش متخيلة إزاي جاله قلب يعمل فيا كده... طب فين 
الحب... فين العشرة... فين السنين الصعبة اللي عشناها مع بعض... 
كإني مكنتش شريكة فيها... كإني كنت ضيف في حياته ولازم أمشي 
الجاهز... تاخد شبابي وحياتي وجوزي... والمفروض دلوقتي إني 
أنسحب بمنتهى الحب وأقوله اتفضل ربنا يوفقك... يلا استمتع 
وعيش شبابك من جديد... مش مهم أنا... أنا في داهية... طالما فيه 
واحدة جديدة... إيه لزمتي... النجاح خللاص وحققته... الولاد 
وخلاص خنلفتهم. وكبروا... إيه بقى دوري... لازم أنسحب مش 
كفاية يا هند... كفاية أرجوكي... 


كفاية ليه... مش من حقي أتكلم كمان» ولا لازم أكون مؤدبة وأمشي 
وأنا ساكتة... يا أخي ده المذنب اللي محكوم عليه بالإعدام بيسألوه 


من باب الرحمة نفسك في إيه... أنا بقى مأذنبتش ومحكوم عليا 
بالإعدام ومش عايزني أقول نفسي في إيه... نفسي أتكلم... نفسي 
أصرخ... نفسي أقوله انت كداب... كدبت عليا... وعدتني بالحب 
والحياة... وعدتني إننا هنكبر مع بعض... ونشيخ مع بعض ونفرح 
بالولاد مع بعض ونشيل ولادهم مع بعض وفي الاآخر هنموت جنب 
بعض على نفس السرير... وحلفتني ممتش قبليك علشان متحسش 
بالوحدة من غيري... ليه دلوقتي بتحكم عليا بالاتنين مع بعض... 
الموت والوحدة. .. لأ... ده ماكنش اتفاقنا... انت كدبت عليا 


هند خللاص من فضلك... بلاش تعملي كده في نفسك أنا هتكلم 
معأه. .. 


ايهاب أرجوك من غير ما تتكلم معأه... أنا خالاص أخدت القرار... 
خليه يتجوز... بس يطلقني الاول.... 


طب يا هند... أنا أو عدك إني هعمل كل اللى انتي عايزاه... بس 


آلو... إزيك يا هنداوي... أخبارك إيه... 
الحمد لله... أنا كويس وانت... طمني عليك..؟ 
أنا كويس... المهم انت متأكد إنلك كويس؟؟ 
أه... واضح إن هند حكيتلك؟؟ 

إيه زعلان إنها حكتلي؟؟ 


لا بالعكس... مش زعلان خالص... ده طبيعي إنها تحكيلك وتحكي 
لطنط وعمو كمان... لإن دي حاجة مش هتستخبى وأكيد كلكم 
هتعرفوا. 

ياااه ده انت عامل حسابك لكل حاجة... بس ممكن أسألك سؤال... 
اتفضل!! 


الست اللي انت عايز تتجوزها... هي نفس الست اللي شافتها معاك 
منال مش كده؟؟ 


شوف يا إيهاب... انت بالذات مينفعش أخبي عليك حاجة؛ لإني 


اتعاملت معاك كجوز أخت... كنت دايمًا شايفك أخ وصديقء بس أنا 


زعلان من الطريقة اللى استخدمتها مع هند... 


أنهي طريقة؟؟ 


9 


يعني واضح إن البنت دي في حياتك من فترة طويلة وانت بتجهز 
للجواز منها بس خدعت هند... 

أيوة ده حي بي 

إني ممكن افكر ولو مجرد تفكير إني اتجوز على هند... بس هعمل 
إيه أحيانا بيكون الموضوع أكبر من قدراتك... بس أنا هشرحلك إيه؟ 
منتا أكتر واحد في الدنيا ممكن يحس بحاجة زي كده... 

ليه يعني إشمعنى أنا. ؟؟ 

انت نسيت إنك كنت بتنادي بالجواز التاني لما عملت كتابك الأخير 
لا يا هنداوي مش ناسي... بس أنا مكنتش بطلب من الرجالة تروح 
تتجوز على ستاتها... أنا كنت بطلب من المجتمع يشيل الحظر 
والتجريم اللي عامله حوالين التعدد. . علشان الراجل اللي تضطره 
ارك كي ميحسش إنه بيعمل حاجة غلط أو يضطر يلجأ 
طب ما أنا مضطر أتجوز تاني... 


يعني إيه مضطر. من أنهي ناحية يعني... مراتك ست زي الفل 
وشايفة نفسها ولسه محتفظة برشاقتهاء وأنوثتها ومش باين عليها من 


وسيدة مجتمع... عارفة ربنا... عايز إيه تاني... ولا هي فراغة 


إيهاب انت متحيز... انت غيرت أفكارك لما الموضوع بقى يمس 
أقرب الناس ليلك. ,. أختك "لازم تعترف بكده" 


هنداوي بلاش تستهبل... انت عارف إن هند مش أختيء ولا حتى 
انت جوزهاء وفاهم كويس إنكم مجرد أسماء وهمية لشخصيات 
طيب لما انت بتعترف إننا شخصيات وهمية "يبقى إحنا بنتكلم 
بلسانك وانا بالذات... يعني انت بتناقض نفسك وكتابك.... 


يا بني آدم افهم... أنا معملتش الكتاب ده علشاني ولا علشانكء أنا 
عملته لإني خفت على جزء من الدين ليضيع... وشفت عواقب ده 
بعنيا... شفت بلاد مسلمة زي تونس في عهد المخلوع (بن علي) 
بتحرم التعدد وتحلل الزناء وشفتها عدوى بتتنقل من بلد للتانية زي 
المغرب وغيرها من الدول المسلمة... خفت على الراجل اللي نفسه 
يعدد لإن مراته أهملته وأهملت نفسها وبقى وزنها فوق الميت كيلو 
ومبقاش عندها أي إحساس برجولته ولا أنوثتها... شفت الراجل ده 
وهو بيتفطع ونفسه يتجوز تاني ويعصم نفسه وهو مليان طاقة 
وشباب... لكن مراته وأهلها رافضين والمجتمع بيحذره وبيهدده... 
خفت كمان على الراجل اللي مراته مشغولة عنه بأحلامها ومستقبلها 
وطموحاتهاء شفته وهو رقم ٠١‏ في حياتها شفته وهو بيدور على 
البيت والسكن والزوجة... على اللقمة السخنة في البيت» على 
الزوجة الأنثى» شفته وهو مش لاقي حل غير إنه يصاحب أو يغلطء 
خفت يا هنداوي على الراجل اللي مراته لسانها طويل ومنكدة عليه 


عيشته وهو مش لاقي حل خفت على الأرامل والمطلقات والعوانس 
ميلقوش شباب يتجوزوهم. وقلتلهم إيه المانع تشاركوا واحدة ست 
عندها دين في جوزها بس بإرادتها مش غصب عنها... عملت 
الكتاب ده علشان التعدد ميتحرمش في يوم من الأيام أدام عينها 
وربنا يسألنا عنه... معملتوش علشانك ولا علشاني ولا علشان أتحيز 
الراجل, حملته حلشان يلضل التمند ركسي سبموحة ومركونة 
بالأسباب» زي صلاة القصر... مينفعش حد يحرمها ويقول أصلها 
مش كاملة» وينسى إن ليها وقتها وظروفها... معملتشوش يا هنداوي 
علشان الرجالة اللي عايزة تتدلع وتدور على مبرر تستخبى وراه 
وتتعرف كل يوم على بنت وتصاحبها وتقول إنها بتدور على زوجة 
تانية... ولا عملته علشان راجل يتجوز كل يوم واحدة عرفي وفي 
السر وبعد كده يطلقها ويتجوز غيرها بعد ما يسرق شبابها 
وحقوقها... فهمت يا هنداوي... 

أيوة بس أنا حالة متكررة في رجالة كتير حالة محتاجة الجواز 
التاني لاحتياج جسديء وانت خايف تعترف بيهاء رغم إنلك عارف 
اللي أنا حاسس بيه... 


عارف عايز تقول إيه؟؟... تحب كمان إني أتكلم بالنيابة عنك» عايز 
اا اك د قا اال ماهر ان لاا 1 راب وي 
وجنون وتمرد. عندك حنين لنزوة في الحلال وحاسس إن دي آخر 
فرصة تلحق بيها شبابك اللي خلاص بيودع... تعبان إن قدراتك 
بتتلاشى وبتصدي وحاسس إنك أقوى من كده... وواثق إن المتهم 
الحقيقي في حالتك دي هي الرتابه والملل والتكرار. نفس المرأة 
بنفس الجسم ونفس الصوت والإحساس. كل حاجة هي... هي... 
مفيش جديد... الحماس بيقل والرغبة بتقل واللذة والمتعة بتروح... 
حاسس إن المرأة الجديدة هي اللي هتصحي كل حاجة فيك وترجعلك 


كل قدرتك اللي مستخبية» وتحسسك إنك لسة في قمة عنفوانك... 


أيوة صح... عرفت بقى إن كلنا نفس الراجل. 


أيوة بس كلنا نفس الراجل الكداب الأناني... محدش فينا عايز يدفع 
الفواتير... لا عايز يدفع الفاتورة القديمة ويسدد لمراته تمن شبابها 
ووقوفها جنبه إمبارح وتمن جرحها وانهيارها النهاردة... ولا حتى 
عايز يدفع الفاتورة الجديدة للست الجديدة ويوفرلها حياة زوجية 
كاملة؛ يعني كلنا مش عايزين مسئولية تاني ولا مصاريف تاني ولا 
عيال تاني... عايزين عشيقة في الحلالء» واحدة متفرغة لينا... نروح 
ليها وقت محنا عايزين ومش مهم هي إمتى تعوزنا... عايزين واحدة 
ببلاش بدون تكلفة ولا شقة ولا حتى ضمانات تحميها من بكرة... 
كفاية عليها شقة إيجار جديد أو حتى لوكاندة» مهي فترة وهنزهق... 
مش عايزين منها عيال ولا مشاكل» مش عايزين أي مسئوليات... 
ولا ضغوط منها ولا من الأولانية... مش عايزين وجع دماغ... 
عايزين وقت الرغبة نجري عند الجديدة نتفرج على حفلة رقص 
خاصة ونتخلص من الرغبة ونرجع بسرعة نحلي بالفضيلة في البيت 
الأولاني... مش هو ده يا هنداوي اللي إحنا عايزينه... 


فعلا... بس انت ليه اعترفت؛ انت كده دمرت التعدد من جذوره. 


لأيا هنداوي أصل مش «ه التعددء مش ده الجواز التاني اللي ربنا 

شرعه. لازم اللي يتجوز تاني يكون راجل بجد. ويكون مضطر زي 
ماقولتلك إنه يتجوز لأن معندوش أي حل غير كده؛ء راجل بجد أمين 
على بيته وولاده. وائق انه قادر على دفع الفوتير كلها... مش نأوي 

ويكتفي بالمتعة بس... صح يا هنداوي. 


هدفع الفواتير وأورليك إني راجل بجد. 


يا ابني... مهي مش حربء ده جواز وانت معندكش أي مقومات 
تساعدك على الجواز الحادي,.. يعني معندكش وقت بسبب ساعات 
شغلك الطويلة ودخلك | , لضعيف ومش تعرف تفتح بيتين» ده غير 
ان ولادات 5 مرحلهة صعية ومحتا جبنللك حدّاء ناهيك عن علاقتك 
الرومانسية بهند واللى بسببها مستحيل هتقبل تكمل معاك 
وهتصمم على الطلاق. 

بأأأه للدرجة دي بيتك بقى سهل عليك...ومراتك وولادك مبفاش 
ليهم أي قيمة عندك... يا هنداوي انت بتضيع كل حاجة علشان 
نزوة. 

مش نزوة يا إيهاب... مش نزوة... 

يا أخي حتى ولو كانت حب حقيقي... برضه ميستهلش تضحي 
علشانها بكل اللي حققته طول حياتك... صدقني هتندم... والله 


ان الحالة دي هتنتهي بعد سن ال 55... وهتشوف.... 


إيهاب أنا أخدت القرار... أنا هعيش علشان نفسي. كفاية أوي 

عليهم كده أنا ضيعت عمري علشانهم... 

ياااه فكرتني بقصيدة خدناها زمان في المدرسة كان اسمه (التينة 
الحمقاء ). شجره تين يا هنداوي فررت تعيش لنفسها بس» وقالت 
(كم ذا أكلف نفسي فوق طاقتها وليس لي بل لغيري الظل والثمرء 
إني مفصلة ظلي على جسدي فلا يكون به طول ولا قصرء 
ولست مثمرة إلا على ساقي فلا يأتيني طير ولا بشر) لكن 
للأسف البستاني مقدرش يستحمل شكلها بعد ما أصبحت وتد 
ملوش ورق ولا فروع ولا حتى ثمر وقال يقطعها ويتدفا بخشبها 
أحسن (فاجتسها فهوت في النار تستعر) أنا شايفك دلوقتي كده... 
خلاص يا هنداوي اعمل اللي انت عايزه... وأنا من بكرة راجع 


عودة الاخ الضال 


11 هند أنا متأسف سامحيني... كان لازم أجي من زمان وأكون جنبك 
بس للأسف أنا زي اخوات كتير بيعيشوا لنفسهم وينسوا كل اللي 
وهاكون دايما جانبك... 


- حمدالله على السلامة يا إيهاب... وحشتني أوي... بجد كنت 
وجودك جنبي بجد حسسني بالأمان... 


1 على فكرة بيتك جميل أوي... 
-- تقصد اللي كان بيتي... 
]1 يعني إيه...؟؟ 
- إيهاب أنا خللاص قررت اتطلق... 


10 هند أرجوكي فكري تاني. موضوع الطلاق ده مش سهل ولو 
هنداوي مصمم يتجوز... يبقى سيبيه يعمل اللي هو عايزه 
وعيشي لولادك؛ وأحلفلك إن بكرة هيرجع ندمان. 


- انت بتقول إيه... يعني أفضل على ذمته وهو عايش مع واحدة 
تانية؟؟ 


نا أنا عارف إنه صعبء بس علشان خاطر أولادك. .. وانا واثق إنك 
هتسترديه تاني. 


-د يعنى إيه ولادي... طب وانا فين... فين مشاعري وأعصابي؟ 


هند أنا متأسف إنى بقولك الكلام ده... بس انتى فعلا لازم تفهمى 
انتي داخلة على الأربعين ولا يمكن هتفكري تتجوزي تانيء؛ كمان 
عمرك مهتسحملي الحياة من غير جوزك... ولا هتستحملي 
نظرات الناس ليكي كمطلقة ولا نظرات الرجالة الطمعانة ولا 
شماتة الحاقدين. .. صعب يأ هند... صعب تواجهي الحباة لوحدك 
ومستحيل هتقبلي إن راجل تاني يلمسك أو يدخل على ولادك... 
كمان صعب تنسي ذكرياتك وصعب إن ولادك يعيشوا بدون 
أبوهم... وبنتك تتجوز في يوم من الأيام من غير ما يكون 
جنبها... صعب تحطميهم وتخليهم يحتاروا يعيشوا مع مين 
فيكم... أرجوكي متعمليش زي جوزك وتفكري في نفسك بس... 
إيهاب أنا أخدت القرار أنا هعيش علشان نفسي وبس. 
يااااااه نفس الجملة اللي ختم بيها هنداوي كلامه معاياء - كلنا نفس 
التينة الحمقاء-... وبرغم إن هو اللي ظلم وابتدى؛ لكن انتي 
برضه اخترتي نفسك وبسء انتم الاتنين أنانيين مبتفكروش غير 
في نفسكم ... طب ليه من الأول خلفتوا عيال ووعدتوهم بالأمان 
ايهاب أرجوك كفاية بقى أنا محتاجة ننهي الموضوع ده بأسرع 
ما يمكن... وياريت تكلمه وتخليه يجيب المأذون معاه وهو 
جاي... 


حاضر يا هند... هاكلمه... بس أنا كان نفسي تفكري شوية. 


طب يا إيهاب لو سمحت استنى ثواني علشان التليفون بيرن 
هدخل أرد عليه وارجعلك تاني. 


- آلو... أيوة... مين معايا... لا مش ممكن... حصل إزاي ده... 
يارب استر... يارب استر... طب أنا جاية حالا. 


1 إيهيا هند... في إيه وبتعيطي ليه كده. 


9 الحقني يا إيهاب» معاذ ابني عمل حادثة وهو جاي ونقلوه 
المستشفى الخاصة اللي على آخر الشارع. 


8 طب اهدي... إن شاء الله تكون بسيطة... البسي بسرعة وانا هكلم 


في المستشة 


هنداوي:- إزاي ده حصل يا إيهاب أنا لسه مكلمه من ساعتين. 

إيهاب:- معرفش... أنا سمعت الخبر زيك وجبت هند وجيت على هنا. 
هند- يارب جيب العواقب سليمة. 

إيهاب:- استني يا هند... أهو دكتور طارق جاي وأكيد هيطمنا... إيه 
الأخبار يا دكتور أرجوك طمني. 

د/, طارق:- أنا مش عارف أقولك إيه يا إيهاب بس الحالة فعلّا مش سهلة 
مش عارف هقدر أعمل حاجة ولا لأ... ربنا معاه... 


هند: - يعني إيه... يعني ابني ممكن يروح مني... لأ يا دكتور أرجوك... 
اعمل أي حاجة... يارب... يارب... خد عمري بس رجعهولي. 
ار ايا ا . ده كل 
إبهاب:- شو شوفت يا 2 إن حياتك مش أغلى حاجة عندكء وإن في 
ناس أغلى منها... أغلى من رغباتك واحتياجاتك... وانتي يا هند... 
عرفتي قيمة عمرك اللي فات عرفتي إن فيه في حياتنا ناس ممكن 

هند وهنداوي :- أيوة يا ايهاب عرفنا بس بعد إبه؟؟؟ 
دكتور طارق:- خلاص بقى يا إيهاب لحسن دول هيموتوا من الخضة 
قولهم الحقيقة بقى. 
إيهاب:- خلاص يا دكتور طارق علشان خاطرك... اتفضلي يا هانم انتي 
وجوزك... ابنكم في البيت» سليم» محصلوش حاجةه... أنا بس قررت 
أعمل فيكم فيلم عربي.» واتفقت مع دكتور طارق إننا نعلمكم درس 
إيهاب:- أيوة مفيش حادثة... اتفضلوا ارجعوا بيتكمء بيتكم الدافي يا هند 
بيتكم الدافي يا هنداوي واحضنوا الولاد والحيطان... بوسوا كل ركن في 
الشقة وازرعوا فيها شجرة حب جديدة؛ افرحوا 0 وهما بيكبروا 
بعص ... فلويستوالى أو سات 


دي حكاية هند وهنداويء» حكاية كل بيت عندناء وياما جوا البيوت 
حكايات» بس الذكي اللي يفهم إنها حكاية متشابهة ومتكررة؛ يعني مش 
هو بس اللي عايشهاء والشاطر اللي يستمتع بيها زي ما هيء» ومش 
عيب إنه يحاول يخليها أحسنء بس العيب إنه ييأس أو يهرب ويسيب 
وراه حكاية اختار يدخلها بإرادته وناس وافقوا يدخلوها معاه ا 


الرجال من المريخ النساء من الزهرة د/جون جراي مكتبة جرير 

المريخ والزهرة معًا إلى الابد د/جون جراي مكتبة جرير 

كيف تنقذ علاقتك الزوجية من الانهيار د/فيليب ماكجرو مكتبة جرير 

كيف تسعد زوجتك قبل فوات الأوان د/جاري سمولي مكتبة جرير 
أساسيات إدارة الزواج مايكل اتش ما كان مكتبة جرير 

المبادئ السبعة الأساسية لإنجاح الزواج د/جون أم جوتمان مكتبة جرير 
الزواج المثالي د/فان فلد المكتبة الثقافية بيروت 

مواقف محرجة في شهر العسل عبد المطلب حمد عثمان دار طويق الرياض 
الأاسرار الخفية في الحباة الزوجية محمد السيد الخولي دار اليقين 

العشرة بالمعروف بين الزوجين أسامة نعيم الناعسة دار الحضارة 

زوجي انت السيب محمد صالح اسحاق دار الحدث الرياض 

الطرق الى السعادة الزوجية د/عبد الله أحمد الأعلاف دار الطرفين الطائف 
هدية إلى كل عروسين هبة سيد عبد العاطي دار ابن الهيثم 

يوميات اتنين مخطوبين د/ عبد الله حامد البحيري دار الكتب 

زوجان ف الجنة حمال ماأضي دار األصحوة 

مجموعة د/عادل صادق متاعب الزواج دار الصحوة 

روعة الزواج دار الصحوة 

الزوج أول من يشكو دار الصحوة 


امرأة في محن دار الصحوة 


